Informatīvais ziņojums par “Uzņēmējdarbības vides pilnveidošanas pasākumu plānā 2019.-2022.gadam iekļauto uzdevumu izpildi”

1. IEVADS

2019.gada 22.maijā ar Ministru kabineta (turpmāk - MK) rīkojumu Nr.247 “Par Uzņēmējdarbības vides pilnveidošanas pasākumu plānu 2019.-2022.gadam” MK apstiprinājis Ekonomikas ministrijas izstrādāto Uzņēmējdarbības vides pilnveidošanas pasākumu plānu (turpmāk – Plāns). 
Plāna mērķis ir uzņēmējiem pievilcīga uzņēmējdarbības vide: pieejami un saprotami pakalpojumi, kā arī mazāks administratīvais slogs. Plānā ir iekļauti 40 pasākumi, par kuru izpildi noteiktos termiņos ir noteiktas šādas atbildīgās institūcijas: Ekonomikas ministrija (turpmāk – EM), Finanšu ministrija (turpmāk – FM), Tieslietu ministrija (turpmāk – TM), Labklājības ministrija (turpmāk – LM), Satiksmes ministrija (turpmāk – SM), Vides aizsardzības un reģionālās attīstības ministrija (turpmāk – VARAM), Veselības ministrija (turpmāk – VM), Zemkopības ministrija (turpmāk – ZM), Iekšlietu ministrija (turpmāk – IeM), Valsts kanceleja (turpmāk – VK), Izglītības un zinātnes ministrija (turpmāk – IZM) un to padotībā esošas iestādes, un kuriem ir ietekme arī uz Valdības deklarācijā un Latvijas Nacionālā attīstības plāna 2021.–2027.gada noteiktajiem virzieniem, lai sasniegtu izcilu uzņēmējdarbības vidi.
Visi Plānā ietvertie pasākumi izstrādāti, balstoties uz sociālo partneru un nozaru ministriju sniegtajiem priekšlikumiem, kas apspriesti ekonomikas ministra apstiprinātājā uzņēmējdarbības vides uzlabošanas Plāna darba grupā.
Informatīvajā ziņojumā norādīts Plānā iekļauto pasākumu izpildes progress laika periodā no 2021. gada 1. marta līdz 2022. gada 31. decembrim (turpmāk – periods), plāna sasaiste ar starptautiskajiem reitingiem un apkopojums par būtiskākajiem paveiktajiem pasākumiem, un paveiktiem pasākumiem ārpus Plānā noteiktajiem pasākumiem, kuriem ir ietekme uz uzņēmējdarbības vides uzlabošanu. Plašāka informācija par katra pasākuma īstenošanas gaitu ir pieejama tabulā nr.1.


[bookmark: _Toc71290786]2. UZŅĒMĒJDARBĪBAS VIDES PILNVEIDOŠANAS PASĀKUMU PLĀNA UZDEVUMU IZPILDE

[bookmark: OLE_LINK1]Atbilstoši 2019.gada 22.maija MK rīkojuma Nr.247 “Par Uzņēmējdarbības vides pilnveidošanas pasākumu plānu 2019.-2022.gadam” 4.punktam, EM, ņemot vērā nozaru ministriju sniegto informāciju, ir apkopojusi informāciju par Plāna pasākumu izpildi. 
Kopā uz 2022.gada 31.decembri no 40 uzdevumiem ir izpildīts  32 uzdevums, 1 uzdevuma izpilde ir pārtraukta, bet 7 uzdevumu izpilde turpinās un tie tiks pārcelti uz jauno Uzņēmējdarbības vides pilnveidošanas pasākumu plānu 2023.-2026.gadam.

2.1. PLĀNA SASAISTE AR STARPTAUTISKAJIEM REITINGIEM 

Lai nodrošinātu arvien labākas Latvijas pozīcijas starptautiskajos reitingos, viens no informācijas avotiem Plāna izstrādē ir attiecīgo reitingu analīze. Latvijas pozīcijas pacelšana attiecīgajos reitingos nav primāra, taču izstrādājot Plāna pasākumus tiek ņemta vērā to ietekme uz starptautiskajiem reitingiem. 
Eiropas inovāciju rezultātu pārskats (turpmāk - EIS), ir ikgadējs Eiropas Komisijas (turpmāk - EK) publicēts ziņojums, kas paredz salīdzinošu analīzi par inovācijas veiktspējas rādītājiem Eiropas dalībvalstu, reģionu un citu valstu starpā. Šobrīd EIS apkopo valstu datus, ņemot vērā 27 inovāciju ietekmējošus indikatorus. EK publicētajā EIS (European Innovation Scoreboard) 2019. gadā Latvija Eiropas Savienības (turpmāk – ES)  28 valstu vidū ierindojās 24. vietā  un ceturto gadu pēc kārtas tika iekļauta mēreno novatoru valstu grupā, kur finanses un atbalsts, ietekme uz nodarbinātību un inovācijai draudzīga vide ir Latvijas spēcīgākās inovācijas dimensijas. 2020 Latvija ES-28 valstu vidū ir ierindojās 23. vietā, 2021. gadā ES-27 valstu vidū 25. vietā un 2022. gadā Latvija 27 valstu vidū ir ierindojusies 25. vietā, tādējādi atrodoties pieticīgo novatoru valstu grupā[footnoteRef:2]. [2: 1   https://research-and-innovation.ec.europa.eu/statistics/performance-indicators/european-innovation-scoreboard_en
2 https://www.wipo.int/edocs/pubdocs/en/wipo-pub-2000-2022-section1-en-gii-2022-at-a-glance-global-innovation-index-2022-15th-edition.pdf] 

Globālajā Inovācijas indeksā 2019. gadā Latvija ierindojās 34. vietā starp 129 pasaules valstīm.[footnoteRef:3] 2020. gadā Latvija ierindojās 36. vietā starp 131 pasaules valsti[footnoteRef:4] un 2020. gadā - 38. vietā starp 132 pasaules valstīm. 2022. gadā Latvija ir ierindojusies 41. vietā (Igaunija – 18. vietā, Lietuva – 39. vietā) starp 132 pasaules valstīm, pasliktinot savu vietu par trim pozīcijām, salīdzinot ar 2021. gadu. Kā Latvijas stiprās puses ir izceltas šādas: skolēnu un skolotāju attiecība vidējās izglītības iestādēs, augstskolā uzņemto vidējo izglītību ieguvušo īpatsvars, informācijas un komunikāciju tehnoloģijas izmantošana, ekoloģiskā efektivitāte, zinātnisko grādu saņēmušo nodarbināto sieviešu īpatsvars, iekšzemes bruto izdevumi pētniecībai un attīstībai, kas finansēti no ārvalstīm, augsto tehnoloģiju eksports, kultūras un radošo pakalpojumu eksports, nacionālo spēlfilmu skaits, poligrāfijas un citu mediju nozaru īpatsvars, radošo industriju preču eksports.[footnoteRef:5] [3: 3 https://www.wipo.int/edocs/pubdocs/en/wipo_pub_gii_2019/lv.pdf]  [4: 4 https://www.wipo.int/edocs/pubdocs/en/wipo_pub_2000_2022/lv.pdf]  [5: 5 https://www.heritage.org/index/pdf/2019/book/highlights.pdf] 

Ekonomiskās brīvības indeksā 2019.gadā Latvija ierindojās 35 vietā (Lietuva - 21.vietā, Igaunija - 15.vietā) starp 180 valstīm[footnoteRef:6] un 2020.gadā Latvija ierindojas 32.vietā (Lietuva - 16.vietā, Igaunija - 10.vietā) starp 180 valstīm[footnoteRef:7]. Mantojuma fonda (The Heritage Foundation) veidotajā „Ekonomiskās brīvības indeksā 2022”, kuru veido četri pīlāri, kas raksturo tiesiskumu, valdības izdevumus, likumdošanas efektivitāti un tirgus atvērtību, Latvija ir ierindojusies 18. vietā kā pārsvarā brīvas ekonomikas valsts (Igaunija – 7. vietā kā brīvas ekonomikas valsts, Lietuva – 17. vietā kā pārsvarā brīvas ekonomikas valsts) starp 177 valstīm, uzlabojot savu vietu par 12 pozīcijām, salīdzinot ar 2021. gadu (Latvija-30.vietā).[footnoteRef:8]  [6: 6 https://www.heritage.org/index/pdf/2020/book/2020_IndexofEconomicFreedom_Highlights.pdf]  [7: 7 Index of Economic Freedom-Latvia, https://www.heritage.org/index/pdf/2022/countries/2022_IndexofEconomicFreedom-Latvia.pdf]  [8: 8 https://documents1.worldbank.org/curated/en/688761571934946384/pdf/Doing-Business-2020-Comparing-Business-Regulation-in-190-Economies.pdf] 

2019. gada Pasaules Bankas grupas pētījumā Doing Business 2020, kas salīdzināja 190 valstu uzņēmējdarbības vidi, Latvija ierindojās 19. vietā (Igaunija – 18. vieta, Lietuva – 11. vietā). Tas bija augsts vērtējums, jo starp ES valstīm Latvija bija 4. vietā. Indeksa izdošana ir pārtraukta, jo datu integritātes auditā tika konstatēts, ka daudzas valstis sniegušas nepatiesu informāciju.[footnoteRef:9] [9: ] 


2.2. BŪTISKĀKIE ĪSTENOTIE PASĀKUMI 

Plānā ietverti uzņēmējdarbības videi 12 būtiski rīcības virzieni, kas balstās uz klientu orientētu valsts pārvaldi, pakalpojumu digitalizāciju, nodokļu sistēmas konkurētspēju, uzņēmējdarbības vides atvērtību un tiesiskumu:

1.Uzņēmējdarbības uzsākšana
1.1.Uzņēmumu reģistrēšana tikai tiešsaistē, izmantojot Uzņēmumu reģistra (turpmāk -UR)  tīmekļvietnē pieejamo speciālo tiešsaistes formu.
· Lai uzsāktu UR jaunās modernizētās sistēmas izstrādi izveidota darba grupa un noteiktas kopējās informācijas sistēmas izveides vadlīnijas. Rezultātā izstrādāta jaunās, modernizētās informācijas sistēmas konceptuālā arhitektūra un tehniskā specifikācija. Indikatīvais jaunās sistēmas izstrādes termiņš – 2023. gada 29. septembris 
· UR modernizācijas projekts konceptuāli pārskatīts un to plānots modernizēt pakāpeniski e-pakalpojumā ieviešot funkciju bankas konta atvēršanai, līdz ar to process vēl nav pabeigts, pasākuma gala termiņš – 2023. gada 29. septembris.
1.2.Kopējo uzņēmuma (SIA) e-reģistrācijas izmaksu mazināšana.
· UR ieviesta efektīva e-pārvaldība attiecībā uz digitālo rīku un procesu izmantošanu sabiedrību tiesībās, kas paredz gan tādu procedūru ieviešanu, ar kurām nodrošina, lai komercsabiedrību izveidi un filiāļu reģistrāciju pilnībā varētu veikt tiešsaistē, gan maksas par tiešsaistes procedūrām apmēra ierobežojumu. Izstrādāti grozījumi likumos (Komerclikumā) un pārskatīts valsts nodevu apmērs par reģistrācijas darbībām komercreģistrā.

1.3. UR pieejamo pakalpojumu nodrošināšana angļu valodā.
· UR modernizācijas ietvaros jaunajos e-pakalpojumos datu ievades laiku nosaukumi angļu valodā komersantiem tiks izstrādāti līdz 2023. gada 29. septembrim, vienlaikus nodrošinot to pārrobežu pieejamību, līdz ar to process turpinās.
2.Būvniecības process
2.1. Klusēšanas piekrišanas principa ieviešana būvniecības ieceres saskaņošanas procesā.
· Izstrādāts un atbalstīts likumprojekts “Grozījumi Būvniecības likumā” paredzot "klusēšanas – piekrišanas" principu, respektīvi, ja noteiktos termiņos nav pieņemts lēmums vai veikta atzīme, tad uzskatāms, ka būvvalde vai institūcija ir pieņēmusi labvēlīgu lēmumu.
2.2. Precīzi nodefinēta atbildība būvniecības procesā iesaistītām pusēm.
· Izstrādāts un atbalstīts likumprojekts “Grozījumi Būvniecības likumā” ar kuru tiek skaidri nošķirta katra būvniecības procesa dalībnieka atbildību.
2.3. Pilnveidota apdrošināšanas sistēma būvniecībā, lai celtu būvniecības kvalitāti.
· Izstrādāts likumprojekts “Būvniecības obligātās civiltiesiskās atbildības apdrošināšanas likums” un grozījumi Būvniecības likumā. Pēc nodošanas sabiedrības līdzdalībai tiek apkopoti priekšlikumi un iebildumi, līdz ar to izpilde turpinās.

3.Nekustamā īpašuma reģistrācija
3.1. Elektronisko paziņojumu sistēmas uzlabošana Zemesgrāmatā.
· Izstrādāts un noteiktā kārtībā iesniegti MK grozījumi normatīvajos aktos, kas paredz uzlabotu elektronisko paziņojumu apriti Zemesgrāmatā, izziņas tiek nosūtītas Valsts vienotajai datorizētajai zemesgrāmatai, izmantojot tīmekļa pakalpi, vai ievieto Valsts vienotajā datorizētajā zemesgrāmatā tai skaitā informācijas apriti par pirmpirkumu tiesību izmantošanu, izslēdzot pienākumu personām saņemt pašvaldības izziņu un iesniegt Zemesgrāmatā. 
· Veikts izvērtējums, ka nav lietderīgi konceptuāli mainīt pieeju attiecībā uz pirmpirkuma tiesību izmantošanas kārtību, ja atsavina nekustamo īpašumu, kas atrodas īpaši aizsargājamās dabas teritorijās, un rasts daļējs risinājums administratīvā sloga mazināšanai normatīvajos aktos noteikto kārtību, kādā zemesgrāmatu nodaļa pārliecinās par Dabas aizsardzības pārvaldes lēmumu par atteikšanos no pirmpirkuma tiesībām, izslēdzot pienākumu personām saņemt lēmumu un iesniegt Zemesgrāmatā.
3.2. Atteikšanās no īpašuma tiesību apliecinošu dokumentu iesniegšanas valsts un pašvaldību iestādēs.
· Izstrādāti un noteiktā kārtībā iesniegti MK grozījumi normatīvajos aktos (vienlaikus ar citiem grozījumiem nozares normatīvajos aktos), aizstājot prasību privātpersonām iesniegt valsts vai pašvaldības iestādēm zemesgrāmatu nodaļas tiesneša lēmuma apliecinātas datorizdrukas vai zemesgrāmatu apliecības tikai ar personas norādītu nekustamā īpašuma identificējošo informāciju, lai valsts vai pašvaldību iestādes varētu pārliecināties par nostiprinātajām tiesībām valsts vienotajā datorizētajā zemesgrāmatā.
4.Investoru tiesību aizsardzība
4.1. SIA pamatkapitāla regulējuma uzlabošana Komerclikumā. 
· Izstrādāti un noteiktā kārtībā iesniegti MK grozījumi Komerclikumā, kas paredz SIA pamatkapitāla daļu kategorijas un atvieglo pamatkapitāla daļu opciju emisiju. 
4.2. Reorganizācijas procesa vienkāršošana un Komerclikumā noteikto termiņu saīsināšana gadījumā, ja tiek veikta SIA pārveidošana par AS.
· Izstrādāti un atbalstīti likumprojekti "Grozījumi Komerclikumā" un "Grozījumi likumā "Par Latvijas Republikas Uzņēmumu reģistru"", ar kuriem tiek pilnībā pārskatīts viss reorganizācijas regulējums, tajā skaitā, pārstrādāta un būtiski vienkāršota pārveidošanas kārtība.
4.3. Tiesu informācijas sistēmas efektivitātes un nepieciešamās informācijas izvēles novērtēšana.
· Veikts izvērtējums par Tiesu informācijas sistēmas efektivitāti, radot iespēju publicēt juridisko   interesi   izraisošus   procesuālos  lēmumus kā arī veikti sistēmas uzlabojumi.
4.4. Tiesiskā  regulējuma  ieviešana,  lai  atvieglotu  izslēdzošo  ieskaitu.  
· Regulējums par izslēdzošo ieskaitu ir izvērtēts, un Eiropas Rekonstrukcijas un attīstības bankas (ERAB) projekta ietvaros ir sagatavots konceptuālais ziņojums par izslēdzošo ieskaitu. 2021.gada 30.septembrī tika pieņemts likums “Kvalificētajiem finanšu darījumiem piemērojamā izslēdzošā ieskaita likums”, kā arī citi likumprojekta paketē ietilpstošie likumi.
4.5. Visu ārējo normatīvo aktu pieejamības nodrošināšana oficiālajā izdevumā “Latvijas Vēstnesis” (tīmekļa vietne www.vestnesis.lv) un sistematizēto tiesību aktu portālā Likumi.lv.
· Izstrādāts regulējums par visu pašvaldību saistošo noteikumu izsludināšanu, publicējot tos oficiālajā izdevumā "Latvijas Vēstnesis". Lai saskaņotu likumos ietverto regulējumu, 18.02.2021. Saeimā tika pieņemti arī atbilstoši grozījumi Teritorijas attīstības plānošanas likumā, lai nodrošinātu, ka arī pašvaldību saistošie noteikumi teritorijas attīstības plānošanas jomā tiek publicēti oficiālajā izdevumā "Latvijas Vēstnesis".

5.Grāmatvedība un nodokļi
5.1. Nodokļu deklarācijās un citos pārskatos norādāmās informācijas pārklāšanās novēršana – tajos ietverto datu sinhronizācija.
· Veikts identificēto pārskatu atkārtots izvērtējums, jo bija vērojama informācijas pieprasīšanas dublēšanās Valsts ieņēmumu dienesta (turpmāk – VID) pārskatos  un Centrālās Statistikas Pārvaldes (turpmāk -CSP) veidlapās un lemts par efektīvāko risinājumu ieviešanu, kas novērš uzņēmējiem radīto birokrātisko slogu radošas prasības.


6.Pārrobežu tirdzniecība – muita
6.1. SKLOIS ieviešana.
· " Īstenots SKLOIS attīstības projekts, jeb SKLOIS 2.kārtas projekts, kas nodrošina "vienloga" principa turpmāku ievērošanu kuģošanas formalitāšu kārtošanai, tai skaitā noteiktas, ar muitas kontroli saistītas informācijas centralizētu un elektronisku apriti. Projektā plānotā funkcionalitāte izstrādāta  un ieviesta pilnā apjomā,  kā tas paredzēts ar MK 2017. gada 30. augusta rīkojumu Nr.460 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 37.0. versija)”
6.2. Muitas procedūru nosacījumu vienkāršošana.
· Elektroniskajā muitas datu apstrādes sistēmā (EMDAS) kopš 27.01.2019. ir iekļauti atbilstoši uzlabojumi īpašo muitas procedūru vienkāršojuma izmantošanai. Veiktas nepieciešamās izmaiņas EMDAS Eksporta kontroles sistēmā un no 2020.gada 3.februāra uzņēmēji var izmantot Savienības Muitas kodeksa 219.pantā noteikto vienkāršojumu – ārpussavienības preču, kam piemērota muitas procedūra – uzglabāšana muitas noliktavā, pārvietošanu uz izvešanas muitas iestādi (reeksports uz trešo valsti) ar noformētu reeksporta deklarāciju, nepiemērojot tranzīta procedūru.
7.Līgumsaistību izpilde
7.1. Nozīmēto tiesas sēžu monitoringa uzlabošana.
· E-pakalpojums ieviests e-lietas portālā, pakalpojumam nodrošināta sasaiste ar Vides Reģionālās attīstības aģentūras (turpmāk – VRAA) maksājumu moduli. Turpinās darbs pie papildinājumiem, lai ieslēgtu pakalpojumu portāla lietotājiem. Šobrīd e-pakalpojumu iespējams pieteikt manas.tiesas.lv (nodrošināta VRAA maksājuma moduļa funkcionalitāte).
7.2. Tiesvedības datu monitoringa ieviešana, elektroniski saņemot paziņojumus par izmaiņām tiesvedības datos.
· E-pakalpojums ieviests e-lietas portālā, pakalpojumam nodrošināta sasaiste ar VRAA maksājumu moduli. Turpinās darbs pie papildinājumiem, lai ieslēgtu pakalpojumu portāla lietotājiem.

8.Elektrības pieslēgums
8.1. Portāla e-st. elektronisko dokumentu aprites izstrāde.
· Pilnveidota AS “Sadales tīkls” e-st. portāla darbība, ieviešot papildus funkcionalitāti kā pieteikuma un iesniegumu iesniegšanu, tehnisko noteikumu izsniegšana, vienošanās par projektēšanu noslēgšanu, pieslēguma līgumu noslēgšanu (parakstīšana no klienta puses),  rēķina izsniegšanu un apmaksu, pēc uzskaites kabeļu izbūves akta iesniegšanu, kas bija galvenais mērķis. Pastāvīgi turpina attīstīt arī citus portāla e-st, paplašinot digitālo pakalpojumu klāstu un jaunus tehniskos risinājumus elektroniskā vidē.
8.2. Zemes īpašnieku brīdināšanas laika  par jauna objekta ierīkošanu vai esošā objekta paplašināšanu mazināšana no 30 dienām uz 15 dienām.
· 16.02.2021. spēkā stājās 21.01.2021. pieņemtie grozījumi “Enerģētikas likumā”, atbilstoši kuriem par jauna objekta ierīkošanu vai esošā objekta paplašināšanu nekustamā īpašuma īpašnieks brīdināms vismaz divas nedēļas pirms darbu uzsākšanas. Grozījums ļauj operatīvāk uzsākt plānotos pieslēguma ierīkošanas darbus un uzlabo kopējos pieslēguma ierīkošanas termiņus.

9.Restrukturizācija
9.1. Veicināt restrukturizācijas mehānismu plašāku izmantošanu finansiālu grūtību risināšanā.
· 2019.gadā un 2020.gadā Siguldā un Valmierā tika organizēti vairāki informatīvie pasākumi par finansiālo grūtību risināšanas procedūrām – parādu ārpus tiesas restrukturizāciju, tiesiskās aizsardzības procesu, ārpus tiesas tiesiskās aizsardzības procesu. Lai veicinātu sabiedrības informētību informācija par informatīvajiem pasākumiem un pētījumu prezentācijas tika publicētas Maksātnespējas kontroles dienesta tīmekļvietnē. 
9.2. Agrīnās brīdināšanas mehānismu izstrāde, lai nodrošinātu savlaicīgu finansiālo grūtību identificēšanu un risināšanu.
· Tika īstenots Interreg Baltijas jūras reģiona transnacionālās sadarbības programmas projekts “RestartBSR”, kura mērķis bija stiprināt Latvijas, Lietuvas, Igaunijas un Polijas institucionālo kapacitāti, lai atbalstītu uzņēmumus, kas nonākuši finansiālās grūtībās. 
· Ar 2020.gada 1.janvāri stājās spēkā veiktie grozījumi likumā “Par nodokļiem un nodevām”, kas paredz paplašināt nodokļu administrācijas tiesības brīdināt personu par iespējamiem riskiem. 
· 2022.gada novembrī TM sniegta informācija par nodokļu maksātāju reitinga sistēmas izmantošanas iespējām maksātnespējas iespējamības novērtēšanai.
· Noslēdzies Strukturālo reformu atbalsta programmas projekts "Atbalsts parādu restrukturizācijai Latvijā", kura ietvaros tika izstrādāts ziņojums par galvenajām identificētajām problēmām, tajā skaitā saistībā ar agrīnās brīdināšanas mehānisma izstrādes nepieciešamību, kā arī izstrādātas Vadlīnijas finanšu grūtību identificēšanai ar praktiskiem padomiem to risināšanai.[footnoteRef:10] 2021.gada pārskata periodā tika realizēts projekts "Informācijas avotu izstrāde finansiālo grūtību apzināšanai un atrisināšanai Latvijā" fokusējās uz vairākiem finanšu grūtību apzināšanai un atrisināšanai svarīgiem jautājumiem attiecībā uz mazajiem un vidējiem uzņēmumiem, uzņēmējiem un patērētājiem. Projekta ietvaros tika izzinātas šo sabiedrības mērķgrupu raksturojošās īpašības un paradumi informācijas ieguvē, veikta padziļināta izpēte par pieejamiem informācijas avotiem un piedāvāta stratēģija  atbilstošāku informācijas pasniegšanas veidu/ veida izveidei, izstrādājot attiecīgās informācijas saturu.[footnoteRef:11] [10:  https://www.tm.gov.lv/lv/projekts/projekts-atbalsts-paradu-restrukturizacijai-latvija un/vai https://www.tm.gov.lv/lv/latvija-nosledz-paradu-restrukturizacijas-vides-parskatisanu]  [11:  https://www.tm.gov.lv/lv/projekts/projekts-informacijas-avotu-izstrade-finansialo-grutibu-apzinasanai-un-atrisinasanai-latvija
] 

10. Cilvēkkapitāls
10.1.Veikti EDS uzlabojumi, kas ļauj darba devējam pārliecināties par darbnespējas lapām (turpmāk- DNL).

· 17.12.2020. pieņemti grozījumi MK 2014. gada 11. marta noteikumos Nr. 134 “Noteikumi par vienoto veselības nozares elektronisko informācijas sistēmu”, lai noregulētu plānoto funkcionalitāti - informācijas par darbiniekam atvērtas DNL nodošanu no E-veselības sistēmas uz VID elektroniskās deklarēšanas sistēmu (turpmāk – EDS).
· Veikti uzlabojumi datu nodošanas procesā no E-veselības sistēmas uz EDS, nodrošinot, ka E-veselības sistēma ne retāk kā vienu reizi diennaktī nodod EDS informāciju par atvērtajām, slēgtajām un anulētajām DNL. Praksē datu nodošana tiek nodrošināta ik pēc stundas, un, ja ārsts nodarbinātajam atvēris elektronisko DNL, tad tajā norādītā informācija un jebkādas izmaiņas DNL saturā ik pēc stundas automātiski tiek nosūtītas EDS.

10.2.Samazināt termiņu brīvās vakances publicēšanai Nodarbinātības valsts aģentūrā.

Veikti grozījumi MK 28.01.2014. noteikumos Nr.55 “Noteikumi par ārzemnieku nodarbināšanu, lai paātrinātu procesu ārzemnieku nodarbināšanai Latvijā par ne mazāk kā 10 darba dienām

10.3.Izvērtēt finanšu līdzekļu apmēru attiecībā uz kompensācijām ārvalstniekiem – starptautisko pārvadājumu automobiļu vadītājiem.

· Tika izstrādāts MK noteikumu “Grozījumi MK 2017. gada 25. aprīļa noteikumos Nr. 225 “Noteikumi par ārzemniekam nepieciešamo finanšu līdzekļu apmēru un finanšu līdzekļu esības konstatēšanu”” projekts, kurš netiek turpināts. Jauna Plāna izstrādes procesā tiks izskatīta pasākuma aktualitāte

10.4.Ar attālināto darbu saistīto tiesisko jautājumu pilnveidošana.

· Radīts tiesiskais regulējums attālināta darba iespējam - grozījumi Darba likumā (turpmāk -DL), kas reglamentē attālināto darbu (pieņemti 2021.gada 27.maijā), un grozījumi Darba aizsardzības likumā (pieņemti 2019.gada 3.oktobrī), kuros ir ietverts detalizētāks regulējums attiecībā uz darba aizsardzības prasībām attālinātā darba gadījumā. 

10.5.Veikts izvērtējums par iespējām pilnveidot personu ar invaliditāti atbalsta pasākumus līdzdalības darba tirgū veicināšanai.

· Lai veicinātu darbinieku ar invaliditāti iesaisti darba tirgū un atbalstītu darba devējus, kuri nodarbina šādus darbiniekus veikti grozījumi DL, kas izslēdza likuma 109.panta otro daļu, ir pieņemti 2021.gada 27.maijā.

10.6. Pilnveidot piesaistītā ārvalstu darba spēka neapmaksāta atvaļinājuma nodrošināšanas tiesisko regulējumu.

· Nodrošinātas vienlīdzīgas tiesības izmantot un piešķirt atvaļinājumu bez darba samaksas saglabāšanas trešo valstu pilsoņiem veicot grozījumu MK 2019. gada 10. decembra noteikumiem Nr. 639 “Grozījumi MK 2010. gada 21. jūnija noteikumos Nr. 564 “Uzturēšanās atļauju noteikumi””.
11. Valsts pakalpojumu digitalizācija un pieejamība
11.1. Konsultē vispirms principa ieviešana valsts pārvaldes  un uzņēmējus uzraugošo institūciju darbībā.

· Ieviests konsultē vispirms princips valsts pārvaldes institūciju darbībā - iekšējās vadlīnijās vai klientu apkalpošanas standartos.
· Veikts ikgadējais Valsts pārvaldes klientu apmierinātības pētījums – Latvijas iedzīvotāju aptauja, kuras ietvaros tika noskaidrota iedzīvotāju attieksme pret valsts pārvaldi kopumā. Ikgadējo novērtējumu ietvaros visas novērtējumā iesaistītās iestādes saņēma ieteikumus rezultātu uzlabošanai nākamajiem periodiem.

11.2. E-risinājumu stiprināšana publiskajā pārvaldē uzņēmējdarbības aktivitātes veicināšanai, t.sk., uzņēmēju pārrobežu darbībā un ārvalstu eID izmantošana Latvijas e-pakalpojumos.

· Nodrošināta EK izstrādātās atvērtās koda programmas (DSS) rīka implementācija dokumentu parakstīšanās un pārbaudes rīkos un iespēja pārbaudīt citu ES dalībvalstu dokumentos elektroniskā paraksta atbilstību pret noteikto uzticamo sertifikātu sarakstu. Portālā www.latvija.lv nodrošināta dokumentu pārbaudes iespēja un DSS pakalpojums aprakstīts Publisko pakalpojumu katalogā.
· Radīta iespēja Latvijas uzņēmumiem un iedzīvotājiem autentificēties citu ES dalībvalstu elektroniskajiem pakalpojumiem ar Latvijas eID karti. Nodrošināta iespēja ārzemniekam saņemt Latvijas elektroniskās identifikācijas līdzekli, kas atbilst augstākajam personas elektroniskās identifikācijas līmenim. 
· UR reģistrācijas e-pakalpojumi tiks pielāgoti modernizācijas projekta ietvaros. Jaunie reģistrācijas e-pakalpojumi komersantiem modernizācijas projekta ietvaros tiks izstrādāti līdz 2023. gada 29. septembrim.
11.3. Esošā portāla www.latvija.lv uzņēmējdarbības sadaļas pilnveidošana ar aktuālu un uzņēmējiem noderīgu informāciju.
· Visas portāla www.latvija.lv uzņēmējdarbības sadaļas  dzīves situācijas regulāri tiek aktualizētas, kā arī pēc nepieciešamības tiek  izstrādātas jaunas dzīves situācijas. 
11.4. Izstrādāta un pilnveidota jaunā portāla www.latvija.lv uzņēmējdarbības sadaļa.
· Jaunā portāla latvija.lv pilnveidojumi projektā tiek īstenoti divos laidienos: 2022.gadā ir pabeigta 1. laidiena izstrāde, bet 2. laidiens tiks izstrādāts un ieviests līdz 2023. gada rudenim. Nepieciešams pārskatīt uzdevuma aktualitāti un saskaņot tās mērķus ar Latvijas Investīciju un attīstības aģentūra (turpmāk – LIAA) plānotajām iecerēm attiecībā uz portālu https://business.gov.lv/.
11.5. E-paraksta pieejamības uzlabošana valsts pārvaldes sniegtajiem pakalpojumiem.

· Visiem personas apliecības (eID kartes) turētājiem tiek izsniegts elektroniskā paraksta sertifikāts, izņemot personām līdz 14 gadiem. Nodrošināta ārzemnieku, kurš neuzturas Latvijā, bet kuram ir tiesiska saikne ar Latviju, piemēram, komercdarbības jomā, saņemt ārzemnieka eID, kurā ir aktivizēts e-paraksts, lai identificētu sevi elektroniskajā vidē un slēgtu darījumus attālināti.   
11.6. Uz uzņēmējdarbības attīstību vērstas politikas veidošana valsts pārvaldē.
· Eiropas Savienības fonda projekta “Valsts pārvaldes cilvēkresursu profesionālā pilnveide labāka regulējuma izstrādē mazo un vidējo komersantu atbalsta jomā” (Nr. 3.4.2.0/15/I/001) ietvaros tika īstenotas centralizētās mācības valsts pārvaldē nodarbinātajiem ar mērķi - sekmēt mazajiem un vidējiem uzņēmējiem pievilcīgu uzņēmējdarbības vidi ar pieejamiem un saprotamiem publiskiem pakalpojumiem un mazāku administratīvo slogu.
11.7. Elektronisko pakalpojumu efektivizācija PMLP.
· Valsts pārvaldes pakalpojumu portālā www.latvija.lv  ieviests e-pakalpojums “Ielūguma vai izsaukuma apstiprināšana vīzas vai uzturēšanās atļaujas pieprasīšanai Latvijas Republikā”.
12. Inovācijas veicināšana
12.1./2. Sistemātiski uzlabojumi pētniecības un inovācijas statistikas datu iegūšanā.
· Identificētas potenciālās uzņēmumu mērķa grupas un izveidota pētniecības un inovāciju uzņēmumu izlase. Turpinās uzlabojumu veikšana Elektroniskās datu vākšanas sistēmā (EDV), kur būs pieejami papildināti skaidrojumi, ar uzņēmumu darbības nozarēm un ieguldījumu jomām atbilstošiem piemēriem. Izstrādāti grozījumi Gada pārskatu un konsolidēto gada pārskatu likumā (GPKGPL), lai uzlabotu pētniecības un attīstības statistikas datu iegūšanu, tai skaitā izmantojot VID EDS resursus, nosakot obligātu pienākums lielajām un vidējām sabiedrībām sniegt finanšu pārskatu sastāvdaļā - pielikumā, detalizētu informāciju par pētniecības un attīstības izmaksām, kas nodrošina statistikas datu iegūšanu par veiktajiem ieguldījumiem pētniecībā un attīstībā no gadu pārskatiem. Veiktās darbības nodrošina ES, OECD un Latvijas prasībām/vajadzībām kvalitatīvāku datu ieguvi un mazina slogu respondentiem. 
12.3. Veicināt pētniecības aktivitāšu atspoguļošanu valsts kapitālsabiedrību vidēja termiņa stratēģijās.
· Aktualizētas Valsts kapitālsabiedrību  vidēja termiņa darbības stratēģijas izstrādes vadlīnijas, iekļaujot vadlīnijas attiecībā uz akcionāra gaidu vēstules izstrādi, tostarp norādot, ka gaidu vēstules saturā iekļaujami no nozaru politikas dokumentiem uz kapitālsabiedrību attiecināmie pētniecības un attīstības mērķi, kā arī precizēti noteikumi attiecībā uz pētniecības un attīstības mērķu un ar tiem saistīto apstākļu atspoguļošanu stratēģijā.

12.4. Sistemātiski uzlabojumi publiskā un privātā sektora kopīgi izstrādāto publikāciju uzskaites uzlabošanai.

· Tika pilnveidota Publiskā un privātā sektora institūciju zinātnisko publikāciju uzskaite konkrētajā Web of Science datubāzes sistēmā kā rezultātā iegūta korekta informācija datu uzskaites procesā, veicināja abu sektoru kopīgi izstrādāto publikāciju skaita pieaugumu.

12.5. Sistemātiski uzlabojumi patentu pieteikumu skaita palielināšanai Latvijā.

· Izstrādāts informatīvais ziņojums "Par turpmāko rīcību Latvijas nacionālo patentu kvalitātes uzlabošanas jomā". Ieviesta jauna iniciatīva uzņēmējiem – intelektuālā īpašuma priekšizpēte, lai palīdzēt mazajiem un vidējiem uzņēmumiem aktīvāk izmantot un izprast intelektuālā īpašuma aizsardzības rezultātā iegūtās priekšrocības. Izstrādāta Patentu administrēšanas informācijas sistēma, kas ļauj patentu pieteikumus iesniegt elektroniski.

Tabula Nr.1

	Plāna mērķis
	[bookmark: _Toc528063941][bookmark: _Toc3987482]Uzņēmējiem pievilcīga uzņēmējdarbības vide: pieejami un saprotami pakalpojumi, mazāks administratīvais slogs.

	Politikas rezultāts un rezultatīvie rādītāji
	„Doing Business 2020” reitingā Latvija ierindojās 19 vietā
Latvija „Globālajā Inovāciju indeksā 2022” ir ierindojusies 41. vietā
Eiropas inovācijas rezultātu pārskatā 2022 (European Innovation Scoreboard 2022) Latvija ir ierindojusies 25. vietā
Mantojuma fonda (The Heritage Foundation) veidotajā „Ekonomiskās brīvības indeksā 2022”- 18 vieta

	Rīcības virziens
	[bookmark: _Toc3987485]4.1. Uzņēmējdarbības uzsākšana

	Nr.p.k.
	Pasākums
	Darbības rezultāts
	Rezultatīvais rādītājs
	Atbildīgās un līdz-atbildīgās iestādes institūcija
	Izpildes termiņi
	Izpilde uz 31.12.2022.

	4.1.1.
	Uzņēmumu reģistrēšana tikai tiešsaistē, izmantojot UR tīmekļvietnē pieejamo speciālo tiešsaistes formu.
Pēc Pasaules bankas secinājumiem un sniegtās informācijas ir konstatēts, ka Latvijā uzņēmumu reģistrēšana vēl joprojām notiek izmantojot notāra pakalpojumus un dokumentus iesniedzot papīra formātā UR filiālēs. Šāda prakse ne tikai negatīvi ietekmē Doing Business reitinga aprēķinu, jo paredz papildus formālu procedūru un tādējādi pasliktina Latvijas reitingu uzņēmējdarbības uzsākšanas kontekstā, bet arī neveicina e-pārvaldības principa stiprināšanu valsts pārvaldes sniegtajos pakalpojumos. Komerclikuma 9.pants paredz iespēju uzņēmumu reģistrēt elektroniski, ja tiek lietots elektroniskais paraksts, taču šo iespēju izmanto salīdzinoši neliels skaits dalībnieku, kuri reģistrē jaunu uzņēmumu, vai veic grozījumus. 
UR nodrošinātais elektroniskais pakalpojums “Reģistrācija UR vestajos reģistros” nodrošina iespēju kā iesniegt sākotnējās reģistrācijas dokumentus, tā izmaiņu reģistrācijas dokumentus. Vienlaikus lai visām personām, tai skaitā visiem ārvalstniekiem garantētu līdzvērtīgas iespējas iesniegt dokumentus attālināti, kā arī realizētu obligāta e-pakalpojuma ieraksta pieteikšanai komercreģistrā izmantošanu, nodrošinot tā pieejamību visām mērķa grupām, nepieciešams pilnvērtīgi ieviest Eiropas Parlamenta un Padomes 2014. gada 23. jūlija regulu (ES) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK (eIDAS regula), kā arī praksē izveidot ar Fizisko personu likumu noteikto fizisko personu reģistru.
Līdz ar to nepieciešams noteikt, ka sākot ar 2020.gada 1.jūliju tiek uzsākta uzņēmumu reģistrēšana UR tikai elektroniski izmantojot U tīmekļvietnē pieejamo speciālo tiešsaistes formu
Tāpat turpinot reformu ciklu un UR pakalpojumu attīstību, būtu nepieciešams sadarbībā ar komercbankām izvērtēt labāko risinājumu nodrošināt UR e-pakalpojumā “Reģistrācija Uzņēmumu reģistra vestajos reģistros” ieviest funkciju, kas paredz pieteikt bankas konta atvēršanu un attiecīgi izstrādāt un nodrošināt šo funkciju UR e-pakalpojumā “Reģistrācija Uzņēmumu reģistra vestajos reģistros”.
	Nodrošināta pakāpeniska uzņēmumu reģistrēšana tikai elektroniski (tiešsaistē):
1. izstrādāt un noteiktā kārtībā MK iesniegt grozījumus Komerclikumā, paredzot, ka no 2020.gada 1.jūlija tiek uzsākta komersantu reģistrēšana Latvijas Republikas UR tikai elektroniski, izmantojot UR tīmekļvietnē pieejamo speciālo tiešsaistes formu vai ar zvērinātu notāru starpniecību.
2. E-pakalpojumā “Reģistrācija Uzņēmumu reģistra vestajos reģistros” ieviest funkciju bankas konta atvēršanai, atbilstoši izvērtētajām iespējām. 
	Nodrošināta uzņēmumu reģistrēšana elektroniski (tiešsaistē)
Samazināts uzņēmuma dibināšanas procedūru skaits par 1 procedūru
Samazināts laiks administratīvo procedūru veikšanai par 1 dienu
	UR,TM

	1. 01.12.2019.
2. 01.01.2020.

	Izpilde turpinās
1. Iepriekš uzsāktais UR modernizācijas projekts tika apturēts. Atsākot darbus, lai uzsāktu jaunās modernizētās sistēmas izstrādi, tika izveidota darba grupa, iesaistot ārējos konsultantus - IKT speciālistus, kā arī UR ekspertus. Organizētas analīzes sanāksmes ar mērķi noteikt kopējās informācijas sistēmas izveides vadlīnijas. Rezultātā izstrādāta jaunās, modernizētās informācijas sistēmas konceptuālā arhitektūra un tehniskā specifikācija. Tika izsludināts iepirkums UR/2020/9 “Uzņēmumu reģistra pakalpojumu digitālo transformāciju un pārrobežu pieejamība”, slēgtais konkurss (pieejams: https://www.eis.gov.lv/EKEIS/Supplier/Procurement/49235.
2021. gada vasarā noslēgts līgums ar izstrādātāju.
Indikatīvais jaunās sistēmas izstrādes termiņš – 2023. gada 29. septembris. Ar jaunās sistēmas ieviešanu tiks nodrošināta uzņēmumu reģistrācija tiešsaistē vai ar zvērinātu notāru starpniecību un tiks samazināts administratīvo procedūru daudzums. 
Regulējums, kas noteiks komersantu reģistrāciju tikai elektroniski vai izmantojot tīmekļvietnē pieejamo speciālo tiešsaistes formu vai ar zvērinātu notāru starpniecību, tiks sagatavots vienlaikus ar projekta realizācijas tehniskā risinājuma izstrādi.

2. Izpilde turpinās 
UR modernizācijas projekta, kura ietvaros tika paredzēta uzdevumu izpilde, sistēmas izstrādes darbi tika apturēti. Projekts tika konceptuāli pārskatīts. Sistēmu plānots modernizēt pakāpeniski. Jaunie e-pakalpojumi komersantiem tiks izstrādāti līdz 2023.gada 30.jūnijam, vienlaikus nodrošinot to pārrobežu pieejamību (saskaņā ar Eiropas Parlamenta un Padomes Direktīvu (ES) 2019/1151 (2019. gada 20. jūnijs), ar ko groza Direktīvu (ES) 2017/1132 attiecībā uz digitālo rīku un procesu izmantošanu sabiedrību tiesībās un Eiropas Parlamenta un Padomes Regulu, ar ko izveido vienotu digitālo vārteju, lai sniegtu piekļuvi informācijai, procedūrām un palīdzības un problēmu risināšanas pakalpojumiem, un ar ko groza Regulu (ES) Nr. 1024/2012). Ņemot vērā minēto, pasākuma izpildes gala termiņš ir 2023. gada 29. septembris.



	4.1.2.
	Kopējo  uzņēmuma (SIA) e-reģistrācijas izmaksu mazināšana 
Atbilstoši MK 11.10.2016. noteikumiem Nr.664 “Noteikumi par valsts nodevu, kas maksājama par ierakstu izdarīšanu uzņēmumu reģistra žurnālā un komercreģistrā, kā arī iesniedzamo dokumentu reģistrēšanu” pašlaik nodeva par SIA ar pamatkapitālu virs 2800 euro ierakstīšanu komercreģistrā  ir noteikta 150 euro. Savukārt Lietuvā šī maksa sastāda 51 euro. Latvijā papildus noteikta arī maksa par publikāciju “Latvijas Vēstnesis” 27,03 euro. 
Savukārt SIA ar pamatkapitālu mazāku par 2800 euro noteikta valsts nodeva par ierakstīšanu komercreģistrā 20 euro apmērā un publikācija “Latvijas Vēstnesis” 14,23 euro.
Papildus uzņēmumiem pirmreizēji reģistrējoties jārēķinās arī ar citiem administratīvajiem izdevumiem, piemēram, dokumentu sagatavošanai, informācijas sagatavošanai utml.
Samazinot kopējo izmaksu summu uzņēmumam pirmreizējās reģistrācijas procesā tas sniegtu iespēju uzņēmumiem (vismaz SIA) samazināt ar uzņēmējdarbības uzsākšanu saistītās izmaksas.
Lai veicinātu e-pakalpojumu efektīvu ieviešanu, nepieciešams samazināt kopējās uzņēmuma (SIA) e-reģistrācijas izmaksas. 
Vienlaikus, veicot izvērtējumu, jāņem vērā Plāna izstrādes laikā apstiprināšanai virzītie grozījumi, saistībā ar digitālo rīku un procesu izmantošanu sabiedrību tiesības, Eiropas Parlamenta un Padomes 2017. gada 14. jūnija Direktīvā 2017/1132 attiecībā uz sabiedrību tiesību dažiem aspektiem. 
	1.Noteiktā kārtībā sagatavot un iesniegt MK informatīvo ziņojumu par iespējām samazināt kopējās uzņēmuma (SIA) e-reģistrācijas izmaksas, tai skaitā norādot papildus valsts budžeta finansējuma nepieciešamību UR, sniedzot detalizētu analīzi par nepieciešamo un iztrūkstošo finansējuma apmēru, lai samazinātu noteikto valsts nodevas apmēru par uzņēmuma (SIA) pirmreizējo e-reģistrāciju. 
2.Atbilstoši 1.punktā veiktajam izvērtējumam izstrādāt un noteiktā kārtībā iesniegt MK nepieciešamos normatīvo aktu grozījumus.
	Samazinātas kopējās uzņēmuma e-reģistrācijas izmaksas 
Veicināta efektīva e-pārvaldības ieviešana
	TM


UR, FM, VSIA “Latvijas Vēstnesis”
	1. 01.07.2019.
2. 01.07.2020.
	Izpildīts
UR informē, ka 2019. gada 20. jūnijā ir pieņemta Eiropas Parlamenta un Padomes 2019. gada 20. jūnija direktīva (ES) 2019/1151, ar ko groza Direktīvu (ES) 2017/1132 attiecībā uz digitālo rīku un procesu izmantošanu sabiedrību tiesībās, kas citastarp paredz gan tādu procedūru ieviešanu, ar kurām nodrošina, lai komercsabiedrību izveidi un filiāļu reģistrāciju pilnībā varētu veikt tiešsaistē, gan maksas par tiešsaistes procedūrām apmēra ierobežojumu, norādot, ka maksas, ko iekasē reģistri par tiešsaistes procedūrām, būtu jāaprēķina, pamatojoties uz attiecīgo pakalpojumu izmaksām, un šādas maksas citastarp varētu segt arī nelielu, bez maksas veiktu pakalpojumu izmaksas. Jebkurām maksām par tiešsaistes procedūrām, ko iekasē par dalībvalstu reģistra izmantošanu, nevajadzētu pārsniegt summu, kas vajadzīga, lai atgūtu izmaksas par attiecīgo pakalpojumu sniegšanu. 
Minētās direktīvas ieviešanas ietvaros izstrādāti grozījumi likumos (Komerclikumā) un pārskatīts valsts nodevu apmērs par reģistrācijas darbībām komercreģistrā, lai tās noteiktu apmērā, kas atbilst minētās direktīvas prasībām, proti, nosakot tās apmērā, kas atbilstu reģistrācijas administratīvajām izmaksām.
Atbilstoši Eiropas Parlamenta un Padomes 2019. gada 20. jūnija direktīvas (ES) 2019/1151, ar ko groza Direktīvu (ES) 2017/1132 attiecībā uz digitālo rīku un procesu izmantošanu sabiedrību tiesībās, 2. panta 1. punktam šīs direktīvas prasības dalībvalstīm bija jāievieš līdz 2021. gada 1. augustam.
Ņemot vērā norādīto, administratīvās izmaksas, kas saistītas ar reģistrācijas darbībām komercreģistrā, ir izvērtētas, attiecīgi arī nosakot valsts nodevu atbilstošā apmērā un norādot šāda regulējuma ietekmi uz valsts budžetu. 
Papildus norādāms, ka no 2021. gada 1. janvāra, stājoties spēkā grozījumiem Oficiālo publikāciju un tiesiskās informācijas likumā, UR klientiem oficiālā publikācija valsts oficiālajā izdevumā “Latvijas Vēstnesis”, tostarp par jaunu ierakstu izsludināšanu Komercreģistrā un UR žurnālā, ir bez maksas.
Līdz ar to, sākot ar 2021. gada 1. septembra, Komerclikuma 15. panta pirmā daļa noteic, ka valsts nodevas apmērs par ierakstu izdarīšanu un dokumentu pievienošanu reģistrācijas lietai nevar pārsniegt ar attiecīgā ieraksta izdarīšanu un dokumentu pievienošanu reģistrācijas lietai saistītos administratīvos izdevumus. Attiecīgi grozīti pakārtotie MK noteikumi,  NR.583 Grozījumi MK 2016. gada 11. oktobra noteikumos Nr. 664 "Noteikumi par valsts nodevu, kas maksājama par ierakstu izdarīšanu uzņēmumu reģistra žurnālā un komercreģistrā, kā arī iesniedzamo dokumentu reģistrēšanu", kas pieņemti 24.08.2021 un stājas spēkā 01.09.2021., nosakot atbilstošu valsts nodevas apmēru. Sākot ar 01.01.2021. gada 1. janvāri nav maksājama arī maksa par komercreģistra izsludināšanu. Līdz ar to pasākums 4.1.2. uzskatāms par izpildītu.

	4.1.3.
	UR pieejamo pakalpojumu nodrošināšana angļu valodā.
Lai nodrošinātu, ka Latviju uzņēmējdarbības uzsākšanai izvēlas arvien vairāk citu valstu rezidenti, ir nepieciešams nodrošināt, ka uzņēmējdarbības uzsākšanai nepieciešamā informācija ir pieejama angļu valodā. Vienlaikus šādu pakalpojumu nodrošinās to, ka Latviju izvēlas arvien vairāk jaunuzņēmumu.
Lai nodrošinātu attiecīgo mērķu sasniegšanu būtu nepieciešams nodrošināt, ka SIA reģistrācijas elektroniskais pakalpojums ir pieejams arī angļu valodā.
	Nodrošināt vienkāršotu e-pakalpojumu viena dalībnieka SIA reģistrācijai, kurā datu ievades lauku nosaukumi varētu tikt veidoti arī angļu valodā.

	Uzlabots UR pakalpojums.
	UR

	01.07.2020

	Izpilde turpinās
UR modernizācijas projekta, kura ietvaros tika paredzēta uzdevuma izpilde, sistēmas izstrādes darbi tika apturēti. Projekts tika konceptuāli pārskatīts. Sistēmu plānots modernizēt pakāpeniski. Jaunie e-pakalpojumi komersantiem tiks izstrādāti līdz 2023.gada 30.jūnijam, vienlaikus nodrošinot to pārrobežu pieejamību (saskaņā ar Eiropas Parlamenta un Padomes Direktīvu (ES) 2019/1151 (2019. gada 20. jūnijs), ar ko groza Direktīvu (ES) 2017/1132 attiecībā uz digitālo rīku un procesu izmantošanu sabiedrību tiesībās un Eiropas Parlamenta un Padomes Regulu, ar ko izveido vienotu digitālo vārteju, lai sniegtu piekļuvi informācijai, procedūrām un palīdzības un problēmu risināšanas pakalpojumiem, un ar ko groza Regulu (ES) Nr. 1024/2012). Ņemot vērā minēto, pasākuma izpildes gala termiņš ir 2023. gada 29. septembris.

	[bookmark: _Hlk525300443]Rīcības virziens
	[bookmark: _Toc3987486]4.2. Būvniecības process

	4.2.1.
	Klusēšanas piekrišanas principa ieviešana būvniecības ieceres saskaņošanas procesā.
Šobrīd ir konstatēts, ka nepieciešams efektivizēt lēmumu pieņemšanas procesu būvniecības ieceres saskaņošanas procesā. Klusēšanas piekrišanas principa ieviešana būvniecības ieceres saskaņošanas procesā nodrošinās, ka Būvvalde lēmumu pieņemšanu un atzīmju izdarīšanu, kā arī ieceres īstenošanai nepieciešamās tehniskās dokumentācijas saskaņošanu, kā arī valsts un pašvaldību institūcijas, ārējo inženiertīklu īpašnieki vai tiesisko valdītāji tehniskos vai īpašos noteikumus un lēmumus pieņem likumā termiņos.
Lai nodrošinātu attiecīgā principa ieviešanu, nepieciešams izstrādāt grozījumus būvniecības ieceres saskaņošanas procesu regulējošajos normatīvajos aktos.
	Izstrādāt un MK iesniegt grozījumus būvniecības ieceres saskaņošanas procesu regulējošajos normatīvajos aktos, paredzot klusēšanas piekrišanas principa ieviešanu.
	Ne vairāk kā 78 dienas būvniecības ieceres saskaņošanai līdz būvniecības uzsākšanai un procedūrām būves nodošanai ekspluatācijā
	EM
	01.09.2019.
	Izpildīts
MK 28.01.2020. ir atbalstījis likumprojektu “Grozījumi Būvniecības likumā” (TA-1973; prot. Nr.4 19.§). Ar šo likumprojektu tiek ieviests būvniecības nozarē "klusēšanas – piekrišanas" princips. Piemēram, ja būvvalde vai institūcija, kura pilda būvvaldes funkcijas, būvnoteikumos noteiktajos gadījumos nav normatīvajos aktos noteiktajos termiņos pieņēmusi lēmumu vai veikusi atzīmi, tad uzskatāms, ka būvvalde ir pieņēmusi labvēlīgu lēmumu vai atzīme ir veikta saskaņā ar būvniecības ierosinātāja sniegto informāciju. Likumprojekts “Grozījumi Būvniecības likumā” (Nr.574/Lp13) pieņemts Saeimā 15.04.2021. Būvniecības likums papildināts ar jaunu 14.1 pantu “Atļaujas, atzīmes un saskaņojuma izdošana ar noklusējumu”, un, nosakot arī deleģējumu MK, būvnoteikumos noteikt gadījumus, kuros ir piemērojama atļaujas, atzīmes un saskaņojuma izdošana ar noklusējumu. Šis pants ir spēkā no 01.07.2022, saskaņā ar likuma pārejas noteikumu 27.punktu.
Ar MK 21.06.2022. noteikumiem Nr.387, kas stājās spēkā 01.07.2022., MK 2017.gada 9.maija noteikumos Nr.253 “Atsevišķu inženierbūvju būvnoteikumi” veikti grozījumi, nosakot ar noklusējuma procedūru saistītās prasības.

	4.2.2.
	Precīzi nodefinēta atbildība būvniecības procesā iesaistītām pusēm.
Šobrīd konstatēta situācija, ka būvniecības procesā iesaistītajām pusēm nav skaidri definēta atbildība, kā rezultātā netiek nodrošināta savlaicīga lēmumu pieņemšana un būvniecības kvalitāte.
Ņemot vērā minēto, būvniecības jomu regulējošajos normatīvajos aktos ir nepieciešams skaidri nodefinēt iesaistīto pušu atbildību.
	Izstrādāt un MK iesniegt grozījumus normatīvajos aktos, kas paredz konkrētu atbildību visām būvniecības procesā iesaistītajām pusēm.
	Ne vairāk kā 78 dienas būvniecības ieceres saskaņošanai līdz būvniecības uzsākšanai un procedūrām būves nodošanai ekspluatācijā
	EM
	01.09.2019.
	Izpildīts
MK 28.01.2020. ir atbalstījis likumprojektu “Grozījumi Būvniecības likumā” (TA-1973; prot. Nr.4 19.§). Ar šo likumprojektu tiek skaidri nošķirta katra būvniecības procesa dalībnieka atbildību. Papildus tiek konkretizēta būvvaldes un Būvniecības valsts kontroles biroja kompetence, kā arī, lai uzlabotu būvniecības procesu, tiek novērstas konstatētās neskaidrības Būvniecības likuma piemērošanā. Likumprojekts “Grozījumi Būvniecības likumā” (Nr.574/Lp13) pieņemts Saeimā 15.04.2021. Būvniecības likums papildināts ar jaunu 19.1 un 19.2 pantu, nosakot konkrētu atbildību būvniecības procesā iesaistītajām pusēm. Grozījumi likumā stājās spēkā 19.05.2021.

	4.2.3.
	[bookmark: _Hlk38440803]Pilnveidota apdrošināšanas sistēma būvniecībā, lai celtu būvniecības kvalitāti.
Apdrošināšanas sistēmā būvniecības jomā konstatēti vairāki trūkumi, kā rezultātā tā var nebūt pietiekami efektīva. 
Ņemot vērā minēto, nepieciešams ieviest apdrošināšanas mehānisms, kas stimulē būvniecības kvalitāti, pasargā pasūtītāju no nekvalitatīvas būvniecības zaudējumiem un nodrošina ātru, savlaicīgu zaudējumu kompensāciju izmaksu.
Lai to nodrošinātu nepieciešams veikt izmaiņas normatīvajos aktos, kas regulē apdrošināšanas jomu būvniecībā.
	[bookmark: _Hlk38631859]Izstrādāti un MK iesniegti grozījumi normatīvajos aktos, lai pilnveidotu apdrošināšanas sistēmu būvniecības jomā.
	Apstiprināts apdrošināšanas mehānisms būvniecībā
	EM


Būvniecības jomas un apdrošināšanas sabiedrību nevalstiskās organizācijas
	01.01.2020.
	Izpilde turpinās
Sadarbībā ar būvniecības jomas nevalstiskajām organizācijām ir izstrādāts likumprojekts “Būvniecības obligātās civiltiesiskās atbildības apdrošināšanas likums”, kā arī papildus grozījumi Būvniecības likumā. Attiecīgie likumprojekti bija nodoti sabiedrības līdzdalībai. Šobrīd ir apkopoti saņemtie priekšlikumi un iebildumi, kā arī notiek darbs pie attiecīgo likumprojektu pilnveidošanas, lai jau tuvākajā laikā tos iesniegtu Valsts sekretāru sanāksmē.

	Rīcības virziens
	[bookmark: _Toc3987487]4.3. Nekustamā īpašuma reģistrācija

	Nr.p.k.
	Pasākums
	Darbības rezultāts
	Rezultatīvais rādītājs
	Atbildīgās un līdz-atbildīgās iestādes institūcija

	Izpilde uz 31.12.2022.

	4.3.1.
	Elektronisko paziņojumu sistēmas uzlabošana Zemesgrāmatā.
Uzņēmējdarbības plāns 2014.-2015.gadam paredzēja uzdevumu nodrošināt elektronisku datu apmaiņu starp pašvaldībām un Zemesgrāmatu pirmpirkumu tiesību izmantošanas jomā, izslēdzot pienākumu iedzīvotājiem saņemt pašvaldības izziņu un iesniegt zemesgrāmatā. Minētā uzdevuma mērķis ir uzlabot esošo nekustamā īpašuma reģistrācijas procesu un paātrināt nekustamā īpašuma pārdevējam un pircējam nekustamā īpašuma reģistrācijas tiesību nostiprināšanu un padarītu kvalitatīvāku un ātrāku datu apmaiņas procesu visām iesaistītajām institūcijām, kā arī pašvaldībām atvieglot lēmumu sniegšanu, jo to būtu iespējams veikt tiešsaistē, personu par to tikai informējot. 
Savukārt valstij ir pirmpirkuma tiesības uz zemi īpaši aizsargājamās dabas teritorijās saskaņā ar likuma “Par īpaši aizsargāmām dabas teritorijām” 35.pantu. Šobrīd ne vienmēr īpašnieks zina un informē DAP par nodomu pārdot sev piederošo zemi īpaši aizsargājamā dabas teritorijā. Arī par valsts pirmpirkuma tiesību izmantošanu īpaši aizsargājamās dabas teritorijās jāparedz elektroniska informācijas apmaiņa līdzīgi kā pašvaldību pirmpirkuma tiesību izmantošanas jomā. 
Ņemot vērā, ka uzdevuma īstenošana ilgstoši tiek kavēta, jo pastāv pretrunīgi viedokļi par risinājumiem starp iesaistītajām pusēm, kā arī Uzņēmējdarbības plāna projekta saskaņošanas laikā uzņēmēju un nozaru ministriju paustos viedokļus par nepieciešamību pārskatīt ne tikai informācijas apmaiņu starp pašvaldībām, DAP un zemesgrāmatu par pirmpirkuma tiesībām, bet arī citu uzziņu apriti, nepieciešams atkārtoti izvērtēt elektronisko paziņojumu apriti Zemesgrāmatā, tai skaitā, informācijas apriti par pirmpirkumu tiesību izmantošanu, izslēdzot pienākumu personām saņemt pašvaldības izziņu vai DAP lēmumu  un iesniegt Zemesgrāmatā un sagatavot priekšlikumus turpmākai rīcībai, ņemot vērā valdības e-pārvaldības prioritāti valsts pakalpojumu sniegšanā.
	1.Izstrādāts un noteiktā kārtībā iesniegti MK grozījumi normatīvajos aktos, kas paredz uzlabotu elektronisko paziņojumu apriti Zemesgrāmatā, tai skaitā informācijas apriti par pirmpirkumu tiesību izmantošanu, izslēdzot pienākumu personām saņemt pašvaldības izziņu un iesniegt Zemesgrāmatā.
2. Izvērtēta iespēja normatīvajos aktos noteikt kārtību, kādā zemesgrāmatu nodaļa pārliecinās par Dabas aizsardzības pārvaldes lēmumu par atteikšanos no pirmpirkuma tiesībām, izslēdzot pienākumu personām saņemt lēmumu un iesniegt Zemesgrāmatā.
	Uzlabota elektronisko paziņojumu sistēma Zemesgrāmatā

	TM, VARAM


EM
	1. 01.10.2019.
2. 01.05.2020.

	1. Izpildīts
2019. gada 1. novembrī spēkā stājās MK noteikumi Nr. 500 "Grozījumi MK 2010. gada 28. septembra noteikumos Nr. 919 "Noteikumi par vietējo pašvaldību pirmpirkuma tiesību izmantošanas kārtību un termiņiem"", kas papildina noteikumus ar 2.1. apakšpunktu šādā redakcijā -  "Pašvaldības institūcija šo noteikumu 2. punktā minēto izziņu nekavējoties nosūta Valsts vienotajai datorizētajai zemesgrāmatai, izmantojot tīmekļa pakalpi, vai ievieto Valsts vienotajā datorizētajā zemesgrāmatā, izmantojot īpaši tam paredzētu tiešsaistes risinājumu", kā arī izsaka noteikumu 5. punktu šādā redakcijā "Pašvaldības institūcija ne vēlāk kā trešajā dienā pēc vietējās pašvaldības domes lēmuma spēkā stāšanās vai izziņas sagatavošanas dienas lēmumu par pirmpirkuma tiesību izmantošanu vai lēmumu par atteikumu izmantot pirmpirkuma tiesības, vai izziņu par atteikumu izmantot pirmpirkuma tiesības nosūta Valsts vienotajai datorizētajai zemesgrāmatai, izmantojot tīmekļa pakalpi, vai ievieto Valsts vienotajā datorizētajā zemesgrāmatā, izmantojot īpaši tam paredzētu tiešsaistes risinājumu, un informē par to pārdevēju un pirkuma līguma (vai tā kopijas) iesniedzēju, ja tas nav pārdevējs.".

2. Izpildīts
Izvērtējuma rezultātā secināts, ka šobrīd nav lietderīgi konceptuāli mainīt pieeju (tai skaitā, grozīt esošos vai izdot jaunus tiesību aktus) attiecībā uz pirmpirkuma tiesību izmantošanas kārtību, ja atsavina nekustamo īpašumu, kas atrodas īpaši aizsargājamās dabas teritorijās. Tas ir, arī turpmāk (vismaz līdz brīdim, kamēr netiks Nekustamā īpašuma valsts kadastra informācijas sistēmā automātiski reģistrēti visi nekustamā īpašuma objekta apgrūtinājumi (konkrēti, par īpaši aizsargājamo dabas teritoriju aizņemto platību zemes vienībā) no Apgrūtināto teritoriju informācijas sistēmas) atbilstoši likuma "Par īpaši aizsargājamām dabas teritorijām" (turpmāk – likums) 35. panta otrajai daļai, zemes īpašniekam ir pienākums informēt Dabas aizsardzības pārvaldi (turpmāk – pārvalde) par nodomu pārdot sev piederošo zemi aizsargājamā teritorijā, iesniedzot darījuma dokumentu, un, vai šī likuma prasība ir ievērota, ir tikai zemes īpašnieka (pārdevēja) atbildība.
Savukārt, ja zemes īpašnieks, ievērojot likuma normu, ir iesniedzis darījuma dokumentu (lielākoties, pirkuma līgumu) pārvaldei, ir ieviešama atvieglota kārtība, kādā pārvalde elektroniski informē zemesgrāmatu par pieņemto lēmumu (par atteikumu izmantot valsts pirmpirkuma tiesības vai par valsts pirmpirkuma tiesību izmantošanu), lai izslēgtu pienākumu personām (zemes īpašniekiem) personiski iesniegt lēmumu zemesgrāmatā, tādejādi samazinot administratīvo slogu privātpersonām (līdz šim vidēji pieņemti 30-60 lēmumi gadā). 
Šāda atvieglota kārtība ir noteikta iestāžu starpresoru vienošanās ietvaros (negrozot tiesību aktus) – ir noslēgta starpresoru vienošanās starp Dabas aizsardzības pārvaldi un Tiesu administrāciju (turpmāk – TA) par atvieglotas kārtības ieviešanas nosacījumiem un tehniskajiem risinājumiem. TA ir nodrošinājusi Dabas aizsardzības pārvaldes norādītajiem lietotājiem iespēju elektroniski iesniegt valsts vienotajā datorizētajā zemesgrāmatā lēmumus par valsts pirmpirkuma tiesību izmantošanu īpaši aizsargājamās dabas teritorijās, izmantojot publiski pieejamo tīmekļa vietni www.zemesgramata.lv).
Līdz ar to šī plāna uzdevuma izpildei  ir veikts izvērtējums un rasts daļējs risinājums administratīvā sloga mazināšanai un turpmāka TM un VARAM rīcība nav nepieciešama.

	4.3.2.
	Atteikšanās no īpašuma tiesību apliecinošu dokumentu iesniegšanas valsts un pašvaldību iestādēs.
Zemesgrāmatu likuma 130. pantā noteikts, ka tiesību nostiprinājumu apliecina tiesneša lēmums (123.p.), kas ievadīts datorizētajā zemesgrāmatā. Līdz ar to normatīvi noteikts, ka ieskatīšanās valsts vienotajā datorizētajā zemesgrāmatā seku ziņā pielīdzināta attiecīgu ziņu iegūšanai no zemesgrāmatu nodaļas tiesneša lēmuma apliecinātas datorizdrukas vai zemesgrāmatu apliecības. Līdz ar to, izslēdzot nepieciešamību par nostiprināto tiesību esamību pārliecināties no zemesgrāmatu nodaļas izsniedzamajiem dokumentiem. 
Lai samazinātu administratīvo slogu, vienlaikus ar citiem grozījumiem nozares normatīvajos aktos izdarāmi grozījumi normatīvajos aktos, paredzot, ka valsts vai pašvaldības iestādes informāciju par nostiprinātajām tiesībām iegūst, ieskatoties valsts vienotajā datorizētajā zemesgrāmatā pēc personas norādītās nekustamā īpašuma identificējošās informācijas, nevis, pieprasot personai iesniegt zemesgrāmatu apliecību vai zemesgrāmatu nodaļas tiesneša lēmuma izdruku. 
	Izstrādāti un noteiktā kārtībā iesniegti MK grozījumi normatīvajos aktos (vienlaikus ar citiem grozījumiem nozares normatīvajos aktos), aizstājot prasību privātpersonām iesniegt valsts vai pašvaldības iestādēm zemesgrāmatu nodaļas tiesneša lēmuma apliecinātas datorizdrukas vai zemesgrāmatu apliecības tikai ar personas norādītu nekustamā īpašuma identificējošo informāciju, lai valsts vai pašvaldību iestādes varētu pārliecināties par nostiprinātajām tiesībām valsts vienotajā datorizētajā zemesgrāmatā.
	Valsts un pašvaldību iestādes nepieprasa iesniegt dokumentus, kas apliecina valsts vienotajā datorizētajā zemesgrāmatā esošie ieraksti
	Nozaru ministrijas

TM
	01.01.2020.
	Izpildīts
FM:
FM kompetencē esošie nekustamo īpašumu jomas (atsavināšanas un nomas) normatīvajos aktos netiek paredzēta prasība privātpersonām iesniegt valsts vai pašvaldības iestādēm zemesgrāmatu nodaļas tiesneša lēmuma apliecinātas datorizdrukas vai zemesgrāmatu apliecības.
MK 2011.gada 1.februāra noteikumu Nr.109 “Kārtība, kādā atsavināma publiskas personas manta” (turpmāk – MKN 109) 4.1. apakšpunkts paredz, ka atsavināšanas ierosinājumam pievieno atsavināšanas ierosinātāja īpašuma tiesības apliecinošo dokumentu kopijas. Minētais regulējums t.sk. paredz iesniegt kopijas dokumentiem, kas apliecina īpašuma tiesības uz zemesgrāmatā neierakstāmām būvēm vai kas apliecina īpašuma tiesības uz paātrināti privatizētu dzīvokli u.c. 
Papildus, atbilstoši Publiskas personas mantas atsavināšanas likuma 9.panta pirmajai un 13 daļai un MKN 109 valsts nekustamā īpašuma atsavināšanas ierosinājums tiek iesniegts institūcijai, kas nav valsts iestāde (VAS “Valsts nekustamie īpašumi”, AS “Publisko aktīvu pārvaldītājs Possessor”), un kurai attiecīgā informācija par privātpersonu īpašumā esošiem nekustamiem īpašumiem zemesgrāmatā nav pieejama bez maksas. Līdz ar to rīcības plāna pasākuma ietvaros nav nepieciešams izstrādāt attiecīgus grozījumus.
Vienlaikus FM ir izvērtējusi iespēju precizēt MKN 109 minēto normu paredzot, ja ierosina atsavināt pašvaldības nekustamo īpašumu, zemesgrāmatu nodaļas izsniedzamo dokumentu kopijas var aizstāt ar atsavināšanas ierosinājumā norādītu atsavināšanas ierosinātāja īpašuma identificējošo informāciju. Ar MK 2020.gada 28.jūlija noteikumiem Nr.493 "Grozījumi MK 2011. gada 1. februāra noteikumos Nr. 109 "Kārtība, kādā atsavināma publiskas personas manta" minētie priekšlikumi iestrādāti MKN 109. Izložu un azartspēļu uzraudzības inspekcijas  amatpersonas piekļūst un iegūst informāciju no visām publiskajām datu bāzēm ar darbiniekiem piešķirtajām piekļuvēm, lai nodrošinātu atbilstoša lēmuma pieņemšanu normatīvajos aktos noteiktajā kārtībā.
Izvērtēti VID kompetencē esošie tiesību akti, kuros nodokļu maksātājam (turpmāk - NM) noteikts pienākums VID iesniegt īpašuma tiesību apliecinošus dokumentus vai to apliecinātas kopijas, un secināts, ka VID kompetences ietvaros esošie tiesību akti nenosaka NM pienākumu VID iesniegt īpašuma tiesību apliecinošus dokumentus vai to apliecinātas kopijas. Nepieciešamo informāciju par personu nostiprinātajām īpašuma tiesībām VID iegūst tiešsaistes veidā Valsts vienotajā datorizētajā zemesgrāmatā.
Grozījumus normatīvajos aktos nav nepieciešams veikt, jo nodokļu jomu regulējošos normatīvajos aktos nav noteikta prasība par īpašuma tiesību apliecinošu dokumentu iesniegšanu VID.
ZM:
ZM ir izstrādājusi un  MK ir apstiprinājis šādus MK noteikumus, kas vairs nepieprasa iesniegt dokumentus, kas apliecina valsts vienotajā datorizētajā zemesgrāmatā esošos ierakstus : 
-MK 2019. gada 18. jūnija noteikumi Nr. 262 „Grozījumi Ministra kabineta 2010. gada 2. februāra noteikumos Nr.104 „Pārtikas uzņēmumu atzīšanas un reģistrācijas kārtība””. 
-MK 2020. gada 4. februāra noteikumi Nr. 72 „Grozījumi MK 2011. gada 11. janvāra noteikumos Nr. 35 „Kārtība, kādā izsniedzamas, apturamas, pārreģistrējamas un anulējamas speciālās atļaujas (licences) veterinārfarmaceitiskajai darbībai".

	4.4.1.
	SIA pamatkapitāla regulējuma uzlabošana Komerclikumā ar mērķi pilnveidot un modernizēt iespējas SIA komercdarbības formas izmantošanai holdinga kompāniju un jaunuzņēmumu darbībai, kā arī projektu finansēšanas un investīciju piesaistes projektiem.
Attiecībā uz sabiedrībām ar ierobežotu atbildību ĀIPL ieskatā būtu nepieciešams ieviest elastīgāku regulējumu attiecībā uz kapitāla daļās nostiprināto tiesību apjomu, kas, atbilstoši pašreizējam tiesiskajam regulējumam visos gadījumos ir vienāds. Lai novērstu pastāvošo ieguldījumu strukturēšanas ierobežojumu, tiek rosināts izmantot regulējumu, kas līdzinātos tam, kas noteikts Komerclikumā attiecībā uz AS. Proti, SIA daļām, tāpat kā akcijām AS jāparedz iespējas statūtos noteikt dažādas kategorijas, ietverot atšķirīgas dalībnieku tiesības katrā no kategorijām. Atšķirīgās daļu kategorijās jāparedz iespēja noteikt atšķirīgas dalībnieku ekonomiskās tiesības (tiesības uz dividendes saņemšanu un likvidācijas kvotu), kā arī balsstiesību ierobežojumus (tajā skaitā pieļaujot daļas bez balsstiesībām). Tāpat pieļaujama iespēja noteikt atšķirīgas nominālvērtības dažādu kategoriju daļām.
ĀIPL rosina arī apsvērt iespēju paredzēt SIA statūtos atšķirīgus noteikumus attiecībā uz daļu atsavināšanu, piemēram, nosakot, ka darbiniekiem piederošās daļas nevar tikt pārdotas vai citādi atsavinātas. Kā arī, izbeidzoties darba tiesiskajām attiecībām, sabiedrība šīs daļas atpērk par nominālvērtību vai citu summu, kas noteikta saskaņā ar statūtos paredzēto aprēķina metodiku.
Kas attiecas uz izmaiņām konkrētās daļu kategorijas tiesībās, ĀIPL ieskatā Komerclikumā nosakāms, ka konkrētajai daļu kategorijai paredzētās tiesības būtu grozāmas ar kvalificētu attiecīgās kategorijas dalībnieku balsu vairākumu, proti, par lēmumu, kas tieši skar attiecīgās kategorijas dalībnieku tiesības jānobalso vismaz 2/3 no attiecīgās kategorijas dalībniekiem.
Papildus jāatzīmē, ka šādā gadījumā nepieciešams papildināt prasības attiecībā uz dalībnieku reģistrā norādāmajām ziņām, ietverot arī daļas kategoriju un balsstiesību esamību vai neesamību.
Pašlaik Komerclikumā nav paredzētas tiesības sabiedrībām ar ierobežotu atbildību emitēt priekšrocību akcijas un konvertējamās obligācijas. Ievērojot mērķi uzlabot SIA kapitāla daļu regulējumu, šādas tiesības Komerclikumā būtu nosakāmas.
ĀIPL ieskatā, veicot iepriekš minētos grozījumus Komerclikumā, tiktu uzlabota regulējuma elastība un novērsts pastāvošais ieguldījumu strukturēšanas ierobežojums attiecībā uz sabiedrībām ar ierobežotu atbildību.
TM pastāvīgā darba grupā Komerclikuma grozījumu izstrādei šis jautājums ir izskatīts un ir saņemts konceptuāls atbalsts regulējuma izstrādei par SIA daļu kategorijām.
	Izstrādāti un noteiktā kārtībā iesniegti MK grozījumi Komerclikumā, paredzot SIA iespējas noteikt pamatkapitāla daļām dažādas kategorijas un tiesības emitēt konvertējamās obligācijas.  


	SIA skaits, kas izmanto iespēju emitēt konvertējamās obligācijas palielinās par 10%
	TM
	01.12.2019.

	Izpildīts
2021. gada 12. janvārī ir stājušies spēkā grozījumi Komerclikumā, kas paredz SIA pamatkapitāla daļu kategorijas un atvieglo pamatkapitāla daļu opciju emisiju.

	4.4.2.
	Reorganizācijas procesa vienkāršošana un Komerclikumā noteikto termiņu saīsināšana gadījumā, ja tiek veikta SIA pārveidošana par AS.
Nepieciešams pārskatīt iespēju Komerclikumā noteikto termiņu saīsināšanai gadījumā, ja tiek veikta SIA pārveidošana par AS, ņemot vērā, ka saistībā ar uzņēmējdarbības veida maiņu kaitējums kreditoriem vai citiem dalībniekiem nav saskatāms.
Ņemot vērā, ka pašreiz pastāv ierobežojumi strukturēt ieguldījumus SIA līmenī, būtu apsverama iespēja vienkāršot SIA reorganizāciju par AS, ja tam piekrīt visi SIA dalībnieki. ĀIPL ieskatā, šādā situācijā nav saskatāms kaitējums kreditoriem vai citiem dalībniekiem sakarā ar uzņēmējdarbības veida maiņu, ņemot vērā, ka atbilstoši Komerclikuma 337.pantam, visas SIA tiesības pāriet AS kā iegūstošajai sabiedrībai, kā arī visi SIA dalībnieki kļūst par AS akcionāriem.
Tādējādi ĀIPL saskata iespēju vienkāršot un padarīt ātrāku Komerclikuma regulējumu attiecībā uz pārveidošanu kā vienu no reorganizācijas veidiem, tajā skaitā samazinot likumā noteikto 3 mēnešu periodu reorganizācijas otrā posma īstenošanai (pēc paziņojuma par reorganizāciju iesniegšanas). Pretējā gadījumā, identificējot investoru vai nepieciešamību pēc investora piesaistes, sabiedrībai ir jāiziet faktiski pilns reorganizācijas process, kas aizņem līdz sešiem mēnešiem. Šāds termiņš ir nepamatoti ilgs, un investors var zaudēt interesi par ieguldījumu veikšanu. 
TM pastāvīgā darba grupā Komerclikuma grozījumu izstrādei šis jautājums ir izskatīts un ir saņemts konceptuāls atbalsts regulējuma izstrādei par reorganizācijas procesa uzlabošanu un vienkāršošanu., t. sk. atvieglojumiem, ja tiek veikta SIA pārveidošana par AS. Vienlaikus šādi grozījumi Komerclikumā tiks izstrādāti un virzīti vienotā pakā ar citiem saistītajiem jautājumiem t. sk. akcionāru reģistra modernizēšanas jautājumu. TM plāno iesniegt attiecīgus grozījumus MK 2019. gada pirmajā pusē.
	Izstrādāti un noteiktā kārtībā iesniegti MK grozījumi, kas paredz vienkāršotu SIA reorganizācija par AS, ja tam piekrīt visi SIA dalībnieki.
	Samazināts termiņš reorganizācijas procesam par 50%
	TM

FM
	01.12.2019.
	Izpildīts
MK 2023. gada 31. janvārī tika atbalstīti likumprojekti "Grozījumi Komerclikumā" un "Grozījumi likumā "Par Latvijas Republikas Uzņēmumu reģistru"", ar kuriem tiek pilnībā pārskatīts viss reorganizācijas regulējums, tajā skaitā, pārstrādāta un būtiski vienkāršota pārveidošanas kārtība.

	4.4.3.
	Tiesu informācijas sistēmas efektivitātes un nepieciešamās informācijas izvēles novērtēšana.
ĀIPL savās 2018.gada rekomendācijās nostājā attiecībā uz investīciju drošību un aizsardzību 2.2.5.pasākumā norāda, ka lai  gan  tiesu  lēmumi  ir  publiski pieejami, piedāvātie meklēšanas rīki varētu būt vēl efektīvāki, lai vienkāršotu iespējas  nepieciešamības  gadījumā  atrast  piemērotu  judikatūru.  Judikatūras (un procesuālo lēmumu) meklēšanas rīki var tikt pārskatīti un uzlaboti. Šis jautājums vienlaikus ir skatāms kontekstā ar iepriekšējo uzdevumu (3.4.5.).
Papildus tam lielāko  daļu  no  tiesu  spriedumiem  var meklēt  un  atrast  tiešsaistē,  taču  ne  procesuālos  lēmumus.  Lai  nodrošinātu vienotu  praksi  attiecībā  uz  procesuālo  normu  piemērošanu,  nav konstatējami šķēršļi   juridisko   interesi   izraisošu   procesuālo   lēmumu publicēšanai (piemēram, lēmumi par blakus sūdzībām, lēmumi par pagaidu noregulējumu  un  citiem  jautājumiem).  Lai  aizsargātu  dalībnieku  identitāti, lēmumiem jābūt anonīmiem.
Ņemot vērā minēto, TA būtu jāveic izvērtējums par Tiesu informācijas sistēmas efektivitāti un iespējām to uzlabot.
	1.Veikts izvērtējums par Tiesu informācijas sistēmas efektivitāti, tajā skaitā izvērtēta iespēja publicēt juridisko   interesi   izraisošus   procesuālos   lēmumus. 
2.Ņemot vērā izvērtējuma rezultātus, veikti sistēmas uzlabojumi.
	Veikts 1 izvērtējums par tiesu informācijas sistēmas efektivitāti
	1.TA
2.TA
	1. 01.07.2019.
2. 01.01.2020.
	1.Izpildīts
Veikts izvērtējums par Tiesu informācijas sistēmas efektivitāti, tajā skaitā izvērtēta iespēja publicēt juridisko   interesi   izraisošus   procesuālos   lēmumus. 

2. Izpildīts
Procesuālie lēmumi tiek publicēti Augstākās tiesas tīmekļa vietnē www.at.gov.lv, kā arī tiesu e-pakalpojumu vietnē manas.tiesas.lv (Administratīvās apgabaltiesas procesuālie  lēmumi).

	4.4.4.
	Tiesiskā  regulējuma  ieviešana,  lai  atvieglotu  izslēdzošo  ieskaitu.  
Vairāki finanšu  instrumenti  nav  pietiekami  regulēti.  Viena  no  šādām  jomām  ir izslēdzošais   ieskaits   attiecībā   uz   atvasinātajiem   finanšu   instrumentiem.
Kredītiestāžu  likuma  regulējums  ir  attiecināms  tikai  uz  bankām,  tādējādi minētajai situācijai nav skaidra regulējuma attiecībā uz citām juridiskām un fiziskām personām. Kas attiecas uz izslēdzošo ieskaitu, ir vairākas pieejas, kā var  atrisināt  radušos  problēmu:  Finanšu  instrumentu  tirgus  likuma  vai speciāla likuma pieņemšana, kas regulētu izslēdzošo ieskaitu.
	1.Izvērtēt esošo regulējumu attiecībā uz izslēdzošo ieskaitu.
2.Izvērtējuma rezultātā iestrādāt regulējumu attiecīgajos normatīvajos aktos.
	1. Izstrādāts 1 izvērtējums
2. Izstrādāts 1 normatīvais akts vai grozījumi esošajos normatīvajos aktos.
	1.FM, TM
2.FM, TM
	1. 01.07.2019.
2. 01.01.2020.
	1. Izpildīts
FM:
Regulējums par izslēdzošo ieskaitu ir izvērtēts, un Eiropas Rekonstrukcijas un attīstības bankas (ERAB) projekta ietvaros ir sagatavots konceptuālais ziņojums par izslēdzošo ieskaitu.
2. Izpildīts
FM:
2021.gada 30.septembrī tika pieņemts likums “Kvalificētajiem finanšu darījumiem piemērojamā izslēdzošā ieskaita likums”, kā arī likumprojekta paketē ietilpstošie likumi (Grozījumi Apdrošināšanas un pārapdrošināšanas likumā, Grozījumi Kredītiestāžu likumā, Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā un Grozījums Maksātnespējas likumā).
Starptautiskā mijmaiņas un atvasināto darījumu asociācija (International Swaps and Derivatives Association), izvērtējot Latvijas tiesisko regulējumu, 2022.gada 16.novembrī ir publicējusi tā saucamo Netting Opinion (LEGAL OPINION on Enforceability under Latvian Law of Close-Out Netting Contained in the ISDA Master Agreements).


	4.4.5.
	Visu ārējo normatīvo aktu pieejamības nodrošināšana oficiālajā izdevumā “Latvijas Vēstnesis” (tīmekļa vietne www.vestnesis.lv) un sistematizēto tiesību aktu portālā Likumi.lv.
Visu ārējo normatīvo aktu, tai skaitā visu pašvaldību saistošie noteikumu pieejamība vienuviet (tiek publicēti oficiālajā izdevumā “Latvijas Vēstnesis”), lai vecinātu piesaistīto ārējo investīciju apjomu.
	Izstrādāts regulējums par visu pašvaldību saistošo noteikumu izsludināšanu, publicējot tos oficiālajā izdevumā “Latvijas Vēstnesis” un konsolidēšanas nodrošināšanu Likumi.lv.

	Izstrādāti grozījumi likumā “Par pašvaldībām” un citos saistītajos normatīvajos aktos.
	TM


VARAM, VSIA “Latvijas Vēstnesis”

	31.12.2019 


	Izpildīts
TM:
Regulējums par visu pašvaldību saistošo noteikumu izsludināšanu, publicējot tos oficiālajā izdevumā "Latvijas Vēstnesis" un konsolidēšanas nodrošināšanu Likumi.lv, ir iekļauts Oficiālo publikāciju un tiesiskās informācijas likumā ar grozījumiem, kas pieņemti 24.11.2020. (https://likumi.lv/ta/id/319394). Atbilstoši Oficiālo publikāciju un tiesiskās informācijas likuma pārejas noteikumu 11. punktā paredzētajam grozījums šā likuma 3. panta pirmajā daļā par visu pašvaldību saistošo noteikumu publicēšanu oficiālajā izdevumā "Latvijas Vēstnesis" stāsies spēkā 2022. gada 1. janvārī.  Lai saskaņotu likumos ietverto regulējumu, 18.02.2021. Saeimā tika pieņemti arī atbilstoši grozījumi Teritorijas attīstības plānošanas likumā, lai nodrošinātu, ka arī pašvaldību saistošie noteikumi teritorijas attīstības plānošanas jomā tiek publicēti oficiālajā izdevumā "Latvijas Vēstnesis" (https://likumi.lv/ta/id/321370). Vienlaikus arī jaunajā Pašvaldību likumprojektā, kas 15.03.2021. ir iesniegts Saeimā (https://titania.saeima.lv/LIVS13/saeimalivs13.nsf/webAll?SearchView&Query=([NumberTxt]=976/Lp13)&SearchMax=0&SearchOrder=4) ir paredzēts, ka saistošos noteikumus kopā ar to paskaidrojuma rakstu izsludina, tos publicējot oficiālajā izdevumā "Latvijas Vēstnesis". 
VARAM:
24.11.2020. tika pieņemts likums “Grozījumi Oficiālo publikāciju un tiesiskās informācijas likumā”, kas citastarp paredzēja izteikt Oficiālo publikāciju un tiesiskās informācijas likuma 3. panta pirmo daļu jaunā redakcijā un noteikt, ka oficiālajā izdevumā publicē ārējos normatīvos aktus, arī pašvaldību saistošos noteikumus. Vienlaikus ar minētajiem grozījumiem tika papildināti Oficiālo publikāciju un tiesiskās informācijas likuma pārejas noteikumi ar 11. punktu, ka grozījums šā likuma 3. panta pirmajā daļā par visu pašvaldību saistošo noteikumu publicēšanu oficiālajā izdevumā "Latvijas Vēstnesis" stājas spēkā 2022. gada 1. janvārī. MK līdz 2021. gada 1. jūnijam iesniedz Saeimai nepieciešamos likumprojektus, lai nodrošinātu pašvaldību darbību regulējošo normatīvo aktu atbilstību šai prasībai.
Sakarā ar minēto:
-18.02.2021. tika pieņemts likums “Grozījumi Teritorijas attīstības plānošanas likumā”, kas citastarp paredzēja veikt grozījumus Teritorijas attīstības plānošanas likuma 25. pantā, paredzot, ka vietējā pašvaldība divu nedēļu laikā pēc šā panta pirmajā daļā minēto saistošo noteikumu pieņemšanas nosūta tos izsludināšanai oficiālajā izdevumā "Latvijas Vēstnesis", izmantojot teritorijas attīstības plānošanas informācijas sistēmu, kā arī 29. pantā paredzot, ka vispārīgo administratīvo aktu, ar kuru apstiprināts detālplānojums, vietējā pašvaldība nosūta publicēšanai oficiālajā izdevumā "Latvijas Vēstnesis", izmantojot teritorijas attīstības plānošanas informācijas sistēmu [..]. Vienlaikus ar minētajiem grozījumiem tika papildināti Teritorijas attīstības plānošanas likuma pārejas noteikumi ar 17. punktu, ka minētie grozījumi šā likuma 25. un 29. pantā stājas spēkā 2022. gada 1. janvārī;
-16.06.2021. tika pieņemts likums “Grozījumi likumā "Par pašvaldībām"”, kas citastarp paredzēja veikt grozījumus likuma “Par pašvaldībām” 45. panta piektajā daļā, izslēdzot no tās atšķirīgu saistošo noteikumu spēkā stāšanās kārtību. Vienlaikus ar minētajiem grozījumiem tika papildināti likuma “Par pašvaldībām” pārejas noteikumi ar 36. punktu, ka grozījumi šā likuma 45. panta piektajā daļā stājas spēkā 2022. gada 1. janvārī.
Tādējādi jau ar 2022. gada 1. janvāri visi pašvaldību saistošie noteikumi tiek publicēti oficiālajā izdevumā “Latvijas vēstnesis”.
Savukārt pašreiz arī Pašvaldību likuma (pieņemts 20.10.2022., stājās spēkā 01.01.2023.) 47. panta pirmā daļa nosaka, ka saistošos noteikumus un to paskaidrojuma rakstu izsludina, tos publicējot oficiālajā izdevumā "Latvijas Vēstnesis".

	4.5.1.
	Nodokļu deklarācijās un citos pārskatos norādāmās informācijas pārklāšanās novēršana – tajos ietverto datu sinhronizācija.
VK pasūtītajā un 20.07.2015. SIA “Pricewaterhouse Coopers” sagatavotajā ziņojumā “Pētījums par pārskatu sagatavošanas administratīvo procedūru un administratīvā sloga samazināšanas iespējām” konstatēts, ka noteiktos pārskatos ir vērojama informācijas pieprasīšanas dublēšanās, piemēram: 
1) VID iesniedzamā gada pārskata informācijas pārklāšanās ar CSP veidlapu Nr.1-FAP „Finanšu aktīvi un pasīvi 20__.gadā” un veidlapu Nr.1-gada “Kompleksais pārskats par darbību 20__.gadā”;
2) VID iesniedzamā deklarācijā par PVN informācijas pārklāšanās CSP veidlapā „Pārskats par apgrozījumu” 1-apgrozījums;
3) dabas resursu nodokļu pārskatos, ja darbības, par kurām jāaprēķina nodoklis, ir bijušas vienreizējas (VARAM);
4) CSP veidlapā Nr.1-gada “Kompleksais pārskats par darbību 20__.gadā” norādītās informācijas pārklāšanās ar uzņēmumu sniegto informāciju, atbilstoši Gada pārskatu un konsolidēto gada pārskatu likumam; 
5) CSP veidlapā „Ievedums-Intrastat-1A „Pārskats par tirdzniecību ar Eiropas Savienības dalībvalstīm”” pārskata informācijas pārklāšanās ar VID PVN deklarācijas PVN 1II un PVN 2 daļās sniegto informāciju; 
6) VID iesniedzamā gada pārskatā un CSP veidlapā Nr.1-F „Pārskats par finansiālo stāvokli”;
7) VID iesniedzamā gada pārskata informācijā un CSP veidlapā Nr.6-ieguldījumi „Pārskats par ieguldījumiem”; 
8) CSP veidlapā Nr.1-FAP „Finanšu aktīvi un pasīvi 20__.gadā” un VID iesniedzamo gada pārskatu bilances aktīvu un bilances pasīvu daļu; 
9) CSP ieguldījumu kustību pārskatu (1-ieguldījumi un 5-ieguldījumi) atsevišķās sadaļās - nepieciešams pārskatīt šo informāciju iegūt no VID iesniegtajiem gada pārskatiem.
Attiecīgi nepieciešams veikt minēto pārskatu atkārtotu izvērtējumu un lemt par efektīvāko risinājumu ieviešanu, kas novērš uzņēmējiem radīto birokrātisko slogu radošas prasības.
2018.gada 13.martā MK izskatīja un pieņēma zināšanai informatīvo ziņojumu "Par priekšlikumiem institūciju sadarbības jautājumu risināšanai, administratīvo datu avotu pilnveidošanai un administratīvā sloga mazināšanai oficiālās statistikas nodrošināšanā" (turpmāk – ziņojumu), kura 1. tabulā minēti pasākumi administratīvā sloga mazināšanā un administratīvo datu avotu izmantošanā oficiālās statistikas nodrošināšanā.
Izpildot  MK 2018. gada 13. marta sēdes protokola Nr. 15 29. § noteikto uzdevumu Centrālajai statistikas pārvaldei katru gadu (2019., 2020. un 2021. gadā) līdz 1. martam apkopot un līdz 1. aprīlim savā tīmekļa vietnē publicēt informāciju par ziņojumā  minēto pasākumu īstenošanu iepriekšējā gadā, ir sagatavota informācija par 2018.gadā veiktajiem pasākumiem administratīvā sloga mazināšanā un administratīvo datu avotu izmantošanā oficiālās statistikas nodrošināšanā, kas ietver saistītos pasākumus “Tehnisko risinājumu izstrāde Gada pārskatu datu pieejamībai “ un “Gada pārskatu sastāvdaļas - finanšu pārskata pielikuma iesniegšana elektroniskā noraksta formā” (izpildīti). Līdz ar to CSP strādā pie priekšlikumu apkopošanas jaunas starpresoru vienošanās ar VID izstrādei un pasākumu plānā realizēto pasākumu ieviešanai. 
	1.Veikts identificēto pārskatu atkārtots izvērtējums un lemts par efektīvāko risinājumu ieviešanu, kas novērš uzņēmējiem radīto birokrātisko slogu radošas prasības.
2. Ņemot vērā 1.punktā veiktos secinājumus, izstrādāti un noteiktā kārtībā iesniegti MK grozījumi normatīvajos aktos, kas atceļ dublējošas informācijas pieprasījumu vai, ja nepieciešams, rasts risinājums par informācijas apmaiņu starp citu administratīvo datu turētājiem, iesniedzot MK informatīvo ziņojumu, paredzot konkrētus pasākumus turpmākai rīcībai un indikatīvo finansējumu, lai savlaicīgi varētu lemt par budžeta līdzekļu piešķiršanu MK.
	Mazināts laiks uzskaitei un grāmatvedības kārtošanai un pārskatu iesniegšanai VID un CSP
	1), 2)
EM, CSP
3) VARAM
4) FM, VARAM 
5), 6), 7), 8), 9) EM, CSP, FM


FM, VID, VARAM,  
	31.12.2019.
	1. Izpildīts
CSP VID iesniedzamā gada pārskata informācija ar CSP veidlapu Nr.1-FAP "Finanšu aktīvi un pasīvi 20___.gadā" un veidlapu Nr.1-gada "Kompleksais pārskats par darbību 20___.gadā" nepārklājas, jo tajā nav pieejama informācija par uzņēmuma finanšu aktīviem un pasīviem sadalījumā pa darījumu partneriem un uzņēmumu darbības rādītāji sadalījumā pa saimnieciskās darbības veidiem (NACE). Pārskats 1-FAP "Finanšu aktīvi un pasīvi", sākot ar pārskatu par 2016.gadu, tiek vākts tikai no  valsts un pašvaldību finansētiem un kontrolētiem uzņēmumiem (130 respondenti, pirms tam ~5,4 tūkst. respondentu).   
2. Izpildīts
CSP veidlapu 1-apgrozījums, 2-apgrozījums, 3-apgrozījums un 4- apgrozījums “Pārskats par apgrozījumu” saturs nepārklājas ar PVN deklarāciju, jo statistiskais pārskats satur specifisku informāciju par uzņēmumu neto apgrozījumu no preču pārdošanas un pakalpojumu sniegšanas, mazumtirdzniecībā un vairumtirdzniecībā un tas nav identisks PVN deklarācijā prasītajai informācijai. Tomēr, lai mazinātu kopējo respondentu slogu, CSP regulāri pārskata to uzņēmumu loku, kam jāsniedz šie pārskati. Tā, piemēram 2019.gadā, salīdzinot ar 2015.gadu, respondentu slogs pārskata iesniegšanā ir samazināts par 26%
3. Izpildīts.
Likumprojekts “Grozījumi dabas resursu nodokļa likumā” (Nr. 179/Lp13), kas 2020. gada 6. februārī LR Saeimā pieņemts otrajā lasījumā, paredz ka nodokļa maksātājs ir tiesīgs neiesniegt pārskatu, ja attiecīgajā pārskata periodā (ceturksnī, gadā) ar nodokli apliekamas darbības netika veiktas (likuma 27. panta divpadsmitā daļa).
4. Izpildīts
CSP veidlapā Nr.1-gada "Kompleksais pārskats par darbību 20___.gadā" prasītā informācija ar uzņēmumu sniegto informāciju, atbilstoši Gada pārskatu un konsolidēto gada pārskatu likumam pārklājas tikai par tiem rādītājiem, kuriem nepieciešams tālāks atšifrējums. 
CSP no uzņēmumu Gada pārskatiem (VID dati) izmanto informāciju ko nav iespējams savlaicīgi saņemt citādā veidā kā vien veicot apsekojumu. 
5. Izpildīts
Informācija, kas ir iegūstama ar CSP pārskatu „Ievedums-Intrastat-1A „Pārskats par tirdzniecību ar Eiropas Savienības dalībvalstīm”” nepārklājas ar VID PVN deklarācijas PVN 1II un PVN 2 daļās sniegto informāciju. Atbilstoši ES regulējumam informācijai par ārējās tirdzniecības statistiku ar ES dalībvalstīm jāsatur dati par preču Kombinētas nomenklatūras kodiem, preču daudzumu kilogramos un papildmērvienībās, darījuma veida kodu. Šo informāciju nav iespējams iegūt no VID PVN deklarācijām. 
Jāņem vērā, ka metodoloģisko atšķirību dēļ PVN deklarācijās redzamā faktūrrēķina vērtība daudzos gadījumos var nesakrist ar Intrastat pārskatu atbilstošo faktūrrēķina vērtību.
Intrastat veidlapas ir jāaizpilda, ņemot vērā preču fizisko kustību, nevis preču īpašumtiesību maiņu vai faktūrrēķina apmaksas vietu. Tas nozīmē, ka Intrastat veidlapas aizpilda un iesniedz tajā dalībvalstī, kurā preces ir fiziski saņemtas vai, no kuras nosūtītas. 
Intrastat pārskati ir galvenais datu avots visās ES dalībvalstīs tirdzniecības statistikas datu apkopošanai starp tām. 
VID PVN deklarācijas datus Pārvalde izmanto, lai varētu atjaunot Intrastat reģistru ar tiem uzņēmumiem, kuriem ir bijuši tirdzniecības darījumi ar ES dalībvalstīm un no Intrastat pārskatiem savākto datu kvalitātes kontrolei, salīdzinot, piemēram, kāda konkrēta respondenta iesniegto tirdzniecības statistikas datu kopējo vērtību ar PVN datiem.
6. Izpildīts
VID iesniedzamā gada pārskatā un CSP veidlapā Nr.1-F "Pārskats par finansiālo stāvokli" informācija nepārklājas, jo statistiskais pārskats 1-F "Pārskats par finansiālo stāvokli"  ir ar ceturkšņa periodiskumu un tajā tiek apkopota uzņēmumu operatīvā informācija.
7. Izpildīts
VID iesniedzamā gada pārskata informācijā un CSP veidlapā Nr.6-ieguldījumi "Pārskats par ieguldījumiem" informācija nepārklājas, jo statistiskais pārskats 6-ieguldījumi "Pārskats par ieguldījumiem" ir ar ceturkšņa periodiskumu un tajā tiek apkopota uzņēmumu operatīvā informācija.
8. Izpildīts
 CSP veidlapā Nr.1-FAP "Finanšu aktīvi un pasīvi 20___.gadā" un VID iesniedzamo gada pārskatu bilances aktīvu un bilances pasīvu daļa nedublējas, jo tajā nav pieejama informācija par uzņēmuma finanšu aktīviem un pasīviem sadalījumā pa darījumu partneriem. 
9. Izpildīts
Veidlapu 1-ieguldījumi  un 5-ieguldījumi  "Pārskats par ieguldījumu kustību" vietā no 2017. gada ir veidlapas 1-ieguldījumi un 1-ieguldījumi (īsā). Divus gadus uzņēmumi aizpildīs īso veidlapu (2017. gadā par 2016.gadu un 2018. gadā - par 2017. gadu), bet katru trešo gadu - pilno veidlapu (2019.gadā par 2018.gadu). CSP no uzņēmumu Gada pārskatiem (VID dati) izmantos tikai to informāciju, ko nav iespējams saņemt citādā veidā kā vien veicot apsekojumu. 
CSP sagatavoja un 2018.gada 13.martā MK izskatīja un pieņēma zināšanai informatīvo ziņojumu "Par priekšlikumiem institūciju sadarbības jautājumu risināšanai, administratīvo datu avotu pilnveidošanai un administratīvā sloga mazināšanai oficiālās statistikas nodrošināšanā" (turpmāk – ziņojumu), kura 1. tabulā minēti pasākumi administratīvā sloga mazināšanā un administratīvo datu avotu izmantošanā oficiālās statistikas nodrošināšanā. Izpildot  MK 2018. gada 13. marta sēdes protokola Nr. 15 29. § noteikto uzdevumu Centrālajai statistikas pārvaldei katru gadu (2019., 2020. un 2021. gadā) līdz 1. martam apkopot un līdz 1. aprīlim savā tīmekļa vietnē publicēt informāciju par ziņojumā  minēto pasākumu īstenošanu iepriekšējā gadā, ir sagatavota informācija Par 2019.gadā veiktajiem pasākumiem administratīvā sloga mazināšanā un administratīvo datu avotu izmantošanā oficiālās statistikas nodrošināšanā.
FM, VID kopumā par uzdevumu:
MK 2016.gada 21.jūnija noteikumi Nr.399 "Noteikumi par sabiedrību sagatavoto finanšu pārskatu vai konsolidēto finanšu pārskatu elektroniskā noraksta formu" attiecas uz visiem uzņēmumiem, kuri gada pārskatu vai konsolidēto gada pārskatu sagatavo atbilstoši Gada pārskatu un konsolidēto gada pārskatu likuma normām. No noteikumiem izriet, ka šiem uzņēmumiem gada pārskatu sastāvdaļu - finanšu pārskata pielikumu - par 2018.pārskatu gadu un turpmākajiem pārskata periodiem ir pienākums iesniegt VID EDS elektroniskā noraksta formā. 
Bez tam šajos noteikumos paredzēta arī iespēja noteiktam subjektu lokam, t.i., uzņēmumiem, kuriem atļauts sagatavot gada pārskatu vai konsolidēto gada pārskatu atbilstoši starptautiskajiem grāmatvedības standartiem, atkāpties no iepriekšminētās prasības par finanšu pārskata pielikuma iesniegšanu VID EDS elektroniskā noraksta formā, un finanšu pārskata pielikumu EDS var iesniegt kā papīra veidā sagatavotā finanšu pārskata pielikuma elektronisku kopiju (skenētā veidā).

	4.6.1.
	SKLOIS ieviešana.
SKLOIS ir informācijas sistēma, kas nodrošina kuģošanas informācijas, tai skaitā noteiktas ar muitas kontroli saistītas informācijas (piemēram, kuģa manifests, kuģa krājumu deklarācija, iesniegums preču izkraušanas/iekraušanas atļaujas saņemšanai), centralizētu un elektronisku apriti. Lai tālāk attīstītu SKLOIS, ir nepieciešams pilnveidot jau ieviestās funkcionalitātes, kā arī izstrādāt jaunas, kā tas paredzēts ar MK 2017. gada 30. augusta rīkojumu Nr.460 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 37.0. versija)” apstiprinātajā SKLOIS 2 projekta aprakstā un atbilstošā  Centrālās finanšu un līgumu aģentūras apstiprinātajā SKLOIS 2 projekta iesniegumā.
	SKLOIS 2.kārtas projekta realizācija.
	Īstenota SKLOIS 2.kārta

	SM
	01.01.2021

	Izpildīts
SKLOIS attīstības projekts, jeb SKLOIS 2.kārtas projekts īstenots atbilstoši ar MK 2017. gada 30. augusta rīkojumu Nr.460 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 37.0. versija)” apstiprinātajā SKLOIS 2.kārtas projekta aprakstam. Projekta ieviešana, saskaņā ar Centrālās finanšu un līgumu aģentūras apstiprināto SKLOIS 2.kārtas projekta iesniegumu un līgumu, tika pagarināta līdz 08.03.2021. Projektā plānotā funkcionalitāte izstrādāta un ieviesta pilnā apjomā.

	4.6.2.
	Muitas procedūru nosacījumu vienkāršošana.
Lai nodrošinātu Savienības Muitas kodeksā, kas kļuvis piemērojams ar 2016.gada 1.maiju, un ar to saistītajos muitas tiesību aktos paredzētā vienkāršojuma – preču pārvietošana īpašo procedūru ietvaros (tajā skaitā, preču uzglabāšana muitas noliktavās) bez Savienības tranzīta procedūras izmantošanas, pilnvērtīgu izmantošanu Latvijā, nepieciešams izvērtēt esošo VID muitas elektronisko sistēmu atbilstību preču pārvietošanas īpašo procedūru ietvaros izmantošanai, un, ja nepieciešams, izstrādāt un ieviest atbilstošas izmaiņas šajās muitas sistēmās, kas atbalsta šādu vienkāršojumu izmantošanu Latvijas teritorijā.
Tā rezultātā būtiski samazināsies ar īpašo procedūru – uzglabāšana muitas noliktavā u.c. piemērošanu saistītais administratīvais slogs un finanšu izmaksas komersantiem, proti, visas preču pārvietošanas īpašo procedūru ietvaros varēs veikt vienas un tās pašas muitas procedūras ietvaros, izmantojot vienu un to pašu muitas galvojumu. Vairs nebūs nepieciešamības katrai pārvietošanai izmantot jaunu papildu muitas tranzīta procedūru, kas nosaka prasību iesniegt papildus muitas galvojumu un katru reizi iesniegt jaunu muitas deklarāciju.
	1.  Izvērtēt esošo VID muitas elektronisko sistēmu atbilstību īpašo procedūru atļaujas vienkāršojuma – preču pārvietošanas režīma – izmantošanai, pārvietojot preces no muitas iestādes uz muitas noliktavu (ievešana) bez Savienības tranzīta procedūras izmantošanas, un ja nepieciešams, veikt atbilstošus uzlabojumus šajās sistēmas.
1. Izvērtēt esošo VID muitas elektronisko sistēmu atbilstību īpašo procedūru atļaujas vienkāršojuma – preču pārvietošanas režīma – izmantošanai, pārvietojot preces no muitas noliktavas uz muitas iestādi (izvešana) bez Savienības tranzīta procedūras izmantošanas, un ja nepieciešams, veikt atbilstošus uzlabojumus šajās sistēmas.



	Nodrošināts EMDAS atbalsts preču pārvietošanas īpašo procedūru ietvaros vienkāršojuma izmantošanai. Informācija publicēta VID mājaslapā.
	FM, VID
	1. 01.06.2019.
2. 01.06.2020.
	1. Izpildīts
Elektroniskajā muitas datu apstrādes sistēmā (EMDAS) kopš 27.01.2019. ir iekļauti atbilstoši uzlabojumi īpašo muitas procedūru vienkāršojuma izmantošanai. Informatīvais materiāls VID tīmekļvietnē publicēts 12.02.2019.
2.Izpildīts
Veiktas nepieciešamās izmaiņas EMDAS Eksporta kontroles sistēmā un no 2020.gada 3.februāra uzņēmēji var izmantot Savienības Muitas kodeksa 219.pantā noteikto vienkāršojumu – ārpussavienības preču, kam piemērota muitas procedūra – uzglabāšana muitas noliktavā, pārvietošanu uz izvešanas muitas iestādi (reeksports uz trešo valsti) ar noformētu reeksporta deklarāciju, nepiemērojot tranzīta procedūru.
Informācija VID tīmekļvietnē publicēta 03.02.2020.

	Rīcības virziens
	[bookmark: _Toc3987491]4.7. Līgumsaistību izpilde

	Nr.p.k.
	Pasākums
	Darbības rezultāts
	Rezultatīvais rādītājs
	Atbildīgās un līdz-atbildīgās iestādes institūcija
	Izpildes termiņi
	Izpilde uz 31.12.2022.

	4.7.1.
	Nozīmēto tiesas sēžu monitoringa uzlabošana.
Nepieciešams nodrošināt pakalpojuma pieslēgšanas priekšapmaksu portālā manas.tiesas.lv, izmantojot VRAA pārziņā esošo maksājumu moduli. Pakalpojums vērsts uz juridiskām personām, kuras vienlaikus iesaistītas vairāku tiesvedības procesu norisē.
	Nodrošināta e-pakalpojuma sasaiste ar maksājumu moduli, pakalpojuma apmaksas veikšanai.

	Uzlabots 1 e-pakalpojums
	TA
	01.07.2019.
	Izpilde turpinās
E-pakalpojums ieviests e-lietas portālā, pakalpojumam nodrošināta sasaiste ar VRAA maksājumu moduli. Turpinās darbs pie papildinājumiem, lai ieslēgtu pakalpojumu portāla lietotājiem. 
Šobrīd e-pakalpojumu iespējams pieteikt manas.tiesas.lv (nodrošināta VRAA maksājuma moduļa funkcionalitāte).
Plānotais izpildes termiņš -2023.gada 15.decembris

	4.7.2.
	Tiesvedības datu monitoringa ieviešana, elektroniski saņemot paziņojumus par izmaiņām tiesvedības datos.
Ieviests e-pakalpojums “Tiesvedības datu monitorings, elektroniski saņemot paziņojumus par izmaiņām tiesvedības datos”, lai lietas dalībnieks iegūtu informāciju par izmaiņām lietas tiesvedības datos. Informācija tiks nosūtīta uz lietotāja reģistrēto e-pasta adresi.
Sistēma elektronisko paziņojumu sagatavos par informācijas izmaiņas faktu, norādot tā aplūkošanas iespējas portālā manas.tiesas.lv

	Nodrošināta e-pakalpojuma pieejamība un sasaiste ar maksājumu moduli, pakalpojuma apmaksas veikšanai.
	Uzlabots e-pakalpojums
	TA
	01.07.2019.
	Izpilde turpinās
E-pakalpojums ieviests e-lietas portālā, pakalpojumam nodrošināta sasaiste ar VRAA maksājumu moduli. Turpinās darbs pie papildinājumiem, lai ieslēgtu pakalpojumu portāla lietotājiem. Plānotais izpildes termiņš -2023.gada 15.decembris

	       Rīcības virziens
	[bookmark: _Toc3987492]4.8. Elektrības pieslēgums

	Nr.p.k.
	Pasākums
	Darbības rezultāts
	Rezultatīvais rādītājs
	Atbildīgās un līdz-atbildīgās iestādes institūcija
	Izpildes termiņi
	Izpilde uz 31.12.2022.

	4.8.1.
	Portāla e-st. elektronisko dokumentu aprites izstrāde.
Izveidotā AS “Sadales tīkls” e-st. portāla darbības pilnveidošanai jāparedz papildus funkcionalitāte:
· pieteikuma un iesniegumu iesniegšanu;
· tehnisko noteikumu izsniegšana;
· vienošanās par projektēšanu noslēgšanu;
· pieslēguma līgumu noslēgšanu (parakstīšana no klienta puses);
· rēķina izsniegšanu un apmaksu;
· pēcuzskaites kabeļu izbūves akta iesniegšanu.
Nepieciešams izstrādāt portāla e-st. elektronisko dokumentu apriti, paredzot augstāk minētās iespējas.
Mājsaimniecībām  nodrošināta portāla e-st. elektronisko dokumentu aprite no 2017. gada 14. augusta.
Izstrādāta un tiek nodrošināta elektroniska dokumentu aprite mājsaimniecību klientiem portālā, nodrošinot e-vidē :
1.1. pieteikumu un iesniegumu iesniegšanu (darbojas arī  juridiskām personām);
1.2. tehnisko noteikumu izsniegšanu;
1.3. vienošanās par elektroietaišu būvprojekta izstrādi iesniegšanu;
1.4. pieslēguma līguma noslēgšanu (apstiprināšana no klienta puses);
1.5. rēķina sagatavošana;
1.6. apliecinājuma veikšanu par pēcuzskaites kabeļu izbūvi (akta iesniegšanu).
Papildus plānā paredzētajam īstenots:
Lai novērtētu ieviesto e-risinājumu efektivitāti, ik mēnesi tiek veikts klientu uzvedības, kā arī klientu apmierinātības monitorings. Pirmie rezultāti liecina, ka periodā no 2017. gada 14. augusta līdz 1. septembrim 74% no visiem pakalpojuma pieteikumiem, pieteikti jau izmantojot e-vides iespējas.
Samazināts dienu skaits elektroenerģijas pieslēguma nodrošināšanas procesā no 107 dienām (2015. gadā), līdz 98 dienām uz  01.06.2016. un līdz 97 dienām 01.09.2017.
	Izstrādāta portāla e-st. elektronisko dokumentu aprite, paredzot:
· pieteikuma un iesniegumu iesniegšanu;
· tehnisko noteikumu izsniegšana;
· vienošanās par projektēšanu noslēgšanu;
· pieslēguma līgumu noslēgšanu (parakstīšana no klienta puses);
· rēķina izsniegšanu un apmaksu;
· pēcuzskaites kabeļu izbūves akta iesniegšanu.
	Portālā e-st.lv nodrošinātas 6 jaunas elektroniskās funkcijas
Turpinās dienu skaita samazinājums elektroenerģijas pieslēguma nodrošināšanas procesā par 10%

	AS “Sadales tīkls”
	01.07.2019
	Izpildīts
Pilnveidota AS “Sadales tīkls” e-st. portāla darbība: 
1.1. pieteikumu un iesniegumu iesniegšanu – pasākuma darbības rezultāts sasniegts pilnībā (darbojas arī juridiskām personām);
1.2. tehnisko noteikumu izsniegšanu – pasākuma darbības rezultāts sasniegts pilnībā;
1.3. vienošanās par elektroietaišu būvprojekta iesniegšanu – pasākuma darbības rezultāts sasniegts pilnībā;
1.4. pieslēguma līguma noslēgšanu – pasākuma darbības rezultāts sasniegts pilnībā (nodrošināta apstiprināšana no klienta puses);
1.5. rēķina izsniegšana – pasākuma darbības rezultāts rēķina izsniegšana klientam sasniegts pilnībā, rēķina apmaksas nodrošināšana  AS "Sadales tīkls" e-st.lv portāla paredzēta līdz ar jaunā klientu portāla izstrādi.
1.6. apliecinājuma veikšanu par pēcuzskaites kabeļu izbūvi (akta iesniegšanu) – pasākuma darbības rezultāts sasniegts pilnībā (apstiprināšana no klienta puses);

Samazināts dienu skaits elektroenerģijas pieslēguma nodrošināšanas procesā klientu objektos ar būvprojektu no 107 dienām (2015. gadā), līdz 82 dienām (2019. gadā). 

AS "Sadales tīkls" pastāvīgi turpina attīstīt portālu e-st, paplašinot digitālo pakalpojumu klāstu, elektroniskā vidē apkalpojot arvien vairāk klientu un pilnveidojot elektronisko dokumentu apriti. Piemēram, pilnībā automatizēts ir mikroģeneratoru pieslēguma process, kas ļāva 2022.gadā sekmīgi apstrādāt strauji pieaugušo pieslēgumu apjomu, 99% gadījumu šie pieslēguma pieteikumi tika pilnībā apstrādāti izmantojot e-st portālu. Pakāpeniski ir pilnveidots tehnisko saskaņojumu un atzinumu izsniegšanas process, piemēram, lai īstenotu darbus elektrotīkla aizsargjoslās – šos pakalpojumus var ērti saņemt izmantojot AS "Sadales tīkls" tehnisko portālu. 2022.gadā ir izveidots elektroniskais risinājums (t.sk. mobilā aplikācija) elektroapgādes pārtraukumu ātrākai un ērtākai pieteikšanai, kas ļauj arī  saņemt informāciju no iedzīvotājiem par pamanītiem elektrotīkla bojājumiem un tos operatīvāk novērst. Ir pilnveidotas AS "Sadales tīkls" mājaslapā pieejamās digitālās kartes, kas ļauj ātri un ērti noskaidrot pieslēguma ierīkošanas izmaksas, ļauj sekot līdzi pieteikto bojājumu apstrādei. Šo un citu īstenoto pasākumu rezultātā AS "Sadales tīkls" padara efektīvākus savus iekšējos ikdienas procesus un pilnveido sniegtā pakalpojuma kvalitāti. Tā rezultātā 2022.gadā AS "Sadales tīkls" līdz 5 dienām ir samazinājusi pieslēgumu ierīkošanu tajos gadījumos, kad nav nepieciešams būvprojekts (2021.g. – izpilde tika īstenota vidēji 7 dienās), kā arī līdz 41 dienai ir samazināts pieslēguma ierīkošanas laiks tiem pieslēgumiem, kurus iespējams īstenot ar tehnisko skici (bez pilna apjoma būvprojekta izstrādes, 2021.g. šis termiņš bija vidēji 46 dienas). Pieslēgumiem ar būvprojektu vidējais pieslēgumu ierīkošanas laiks (ST darbību izpilde) 2022.gadā bija 89 dienas (2021.g. 83 dienas, rādītāja pasliktināšanās bija saistīta ar materiālu sagādes problēmām dēļ ģeopolitiskās situācijas pasaulē).

	4.8.2.
	Zemes īpašnieku brīdināšanas laika  par jauna objekta ierīkošanu vai esošā objekta paplašināšanu mazināšana no 30 dienām uz 15 dienām.
Enerģētikas likuma 19.panta trešā daļa nosaka, ka energoapgādes komersants par jauna objekta ierīkošanu vai esošā objekta paplašināšanu brīdina nekustamā īpašuma īpašnieku vismaz 30 dienas pirms darbu uzsākšanas.

	Izstrādāts un noteiktā kārtībā iesniegts MK grozījums Enerģētikas likuma 19.panta trešajā daļā, kas nosaka, ka energoapgādes komersants par jauna objekta ierīkošanu vai esošā objekta paplašināšanu brīdina nekustamā īpašuma īpašnieku vismaz 15 dienas pirms darbu uzsākšanas.









	Samazināts dienu skaits elektroenerģijas pieslēguma nodrošināšanas procesā par 15 dienām
	EM

AS "Sadales tīkls"
	01.01.2020
	Izpildīts
16.02.2021. spēkā stājās 21.01.2021. pieņemtie grozījumi Enerģētikas likumā (19.panta trešajā daļā), atbilstoši kuriem par jauna objekta ierīkošanu vai esošā objekta paplašināšanu nekustamā īpašuma īpašnieks brīdināms vismaz divas nedēļas pirms darbu uzsākšanas (iepriekš vismaz 30 dienas). Šis grozījums AS "Sadales tīkls" ļauj operatīvāk uzsākt plānotos pieslēgumu ierīkošanas darbus un uzlabo kopējos pieslēgumu ierīkošanas termiņus.

	4.9.1.
	Veicināt restrukturizācijas mehānismu plašāku izmantošanu finansiālu grūtību risināšanā.
Latvijā pastāv vairāki mehānismi, kas dod iespēju parādniekam risināt finansiālas grūtības un atjaunot maksātspēju.
2008.gada 1.janvārī spēkā stājās Maksātnespējas likums, kurā pirmo reizi tika iekļauts tiesiskās aizsardzības procesa (turpmāk -TAP) regulējums un ārpustiesas tiesiskās aizsardzības process (turpmāk -ĀTAP), līdz tam juridiskās personas maksātspēja varēja tikt atjaunota vienīgi caur izlīgumu un sanāciju, kas bija garš un laikietilpīgs process. Šis regulējums paredzēja, ka TAP ir tiesiska rakstura pasākumu kopums parādnieka interešu aizsardzībai ierobežotas maksātspējas gadījumā ar mērķi atjaunot parādnieka maksātspēju pilnā apjomā (tā ilgums – līdz vienam gadam). Gadījumā, ja komersanta ierobežotās maksātspējas laikā nav izdevies atjaunot maksātspēju pilnā apjomā, noteiktā kārtībā ir piemērojami maksātnespējas procesa pasākumi.
Vienlaicīgi, lai veicinātu ārpustiesas parādu restrukturizāciju, kas notiek absolūti neiesaistot tiesu varu, 2009.gada 6.augustā Maksātnespējas jautājumu konsultatīvajā padomē tika apstiprinātas Ārpustiesas parādu restrukturizācijas vadlīnijas, kas tika izstrādātas, TM sadarbojoties ar MNA, Latvijas Komercbanku asociāciju, Biedrību, Latvijas Darba devēju konfederāciju, ĀIPL, Latvijas Tirdzniecības un rūpniecības kameru, Latvijas Kredītņēmēju apvienību. Dokumenta mērķis – sniegt Latvijas uzņēmumiem un attiecīgajām valsts iestādēm informāciju par principiem un vadlīnijām attiecībā uz ārpustiesas parādu restrukturizāciju. Principi un vadlīnijas ir balstīti uz labākās starptautiskās prakses piemēriem. Dokumentam ir trīs daļas. Pirmajā daļā ir sniegts pārskats par ārpustiesas parādu restrukturizācijas galvenajiem jēdzieniem. Otrajā daļā ir minēti principi saistībā ar ārpustiesas parādu restrukturizāciju Latvijā. Savukārt trešajā daļā ir atrodamas vadlīnijas, lai veicinātu minēto principu ieviešanu Latvijā. Attiecībā par ārpustiesas parādu restrukturizācijas pielietošanas biežumu informācija nav pieejama, ņemot vērā to, ka tas ir pilnīgi brīvprātīgs, valsts nekontrolēts instruments. Minēto vadlīniju precizētā redakcija (atbilstoši regulējuma izmaiņām kopš sākotnējās apstiprināšanas) tika atkārtoti apstiprināta Maksātnespējas jautājumu konsultatīvajā padomē 2018. gada 12. februārī (skat. https://www.tm.gov.lv/lv/nozares-politika/metodiskie-ieteikumi).
No 2008.līdz 2018.gadam TAP un ĀTAP statistika ir šāda:
Ierosināti TAP – 1147
Izbeigti TAP – 1063
Sekmīgi pabeigti – 45
Pāreja uz MN procesu – 190
Šādi rezultāti nav uzskatāmi par pietiekamiem un sekmīgu TAP skaitam būtu jābūt lielākam.
Ir identificēts, ka viena no problēmām, kādēļ TAP netiek izmantoti pietiekamā apmērā ir informācijas un labo piemēru trūkums par TAP. Lai šo situāciju risinātu ir nepieciešams veikt plašu sabiedrības izglītošanas darbu par TAP, tā iespējām, ieguvumiem un labajiem piemēriem.
	Palielinās sabiedrības informētība un izpratne par TAP izmantošanas iespējām, kā arī sekmīgi īstenoto TAP skaits


	Organizēti 5 pasākumi
Izstrādāts 1 buklets

	MKD, EM, TM

LIAA
	01.01.2020.
	Izpildīts
Maksātnespējas kontroles dienests (turpmāk – MKD) 2019. gadā veica šādus pasākumus, lai palielinātu sabiedrības informētību un izpratni par tiesiskās aizsardzības procesa (turpmāk – TAP) izmantošanas iespējām, kā arī sekmīgi īstenoto TAP skaitu:
1. 2019. gada 13. augustā EM sadarbībā ar LIAA, Siguldas biznesa inkubatoru, LIAA Valmieras biznesa inkubatoru un MKD Siguldā un Valmierā organizēja informatīvo pasākumu "Kā izvairīties no maksātnespējas? Kādas ir finansiālo grūtību risināšanas iespējas?". Savukārt 2019. gada 28. un 29. novembrī minēto informatīvo pasākumu MKD organizēja sadarbībā ar LIAA Jelgavas un Rēzeknes biznesa inkubatoru Jelgavā un Rēzeknē. Pasākumu mērķauditorija bija esošie un topošie uzņēmēji, uzņēmēju nevalstiskās organizācijas un citi interesenti. Pasākumu ietvaros MKD pārstāve lekcijā informēja par pieejamajiem finansiālo grūtību risināšanas mehānismiem TAP, ārpustiesas TAP, ārpustiesas parādu restrukturizāciju un priekšnoteikumiem to veiksmīgam pielietojumam.
2. 2019. gada 29. augustā MKD tīmekļvietnē publicēja informāciju par finansiālo grūtību risināšanas procedūrām – parādu ārpustiesas restrukturizāciju, TAP, ārpustiesas TAP (sk. http://mkd.gov.lv/lv/aktualitates/915/). Savukārt 2019. gada 28. augustā MKD sadarbībā ar LV portālu publicēja informāciju "Risināt finansiālās grūtības ir iespējams neiesaistot tiesu" (sk. https://lvportals.lv/dienaskartiba/307510-risinat-finansialas-grutibas-ir-iespejams-neiesaistot-tiesu-2019). 2019. gada 30. augustā MKD publicēja informāciju "Finansiālās grūtības nav pasaules gals – kā tās risināt" (sk. https://lvportals.lv/skaidrojumi/307534-finansialas-grutibas-nav-pasaules-gals-ka-tas-risinat-2019).
2020. gada 27. februārī LV portālā ir publicēts MKD informatīvais materiāls "Tiesiskās aizsardzības process – iespēja atjaunot veiksmīgu komercdarbību" (sk. https://lvportals.lv/skaidrojumi/313593-tiesiskas-aizsardzibas-process-iespeja-atjaunot-veiksmigu-komercdarbibu-2020). Drīzumā tiks publicēta informatīvā materiāla otrā daļa, kam sekos arī divi video materiāli.
3. MKD 2019. gada 10. septembrī TM rīkoja 2018. gadā pasūtītā pētījuma "Par tiesiskās aizsardzības procesa regulējuma efektivitāti" (turpmāk – Pētījums) prezentāciju, ko vadīja pētījuma veicēji Helmuts Jauja un Artūrs Zandersons.
Pētījuma prezentācijas dalībnieki tika iepazīstināti ar Pētījuma rezultātu un tajā iekļautajām rekomendācijām, uzmanību pievēršot TAP rezultatīvajiem rādītājiem, TAP uzņēmumu raksturojumam, finansēm un TAP metodēm.
Prezentācijā tika norādīts uz pazīmēm, kas liecina par parādnieka finanšu grūtībām, TAP izmantošanas motīviem, veiksmīgas īstenošanas priekšnosacījumiem un ieguvumiem.

	[bookmark: _Hlk38894824]4.9.2.
	Agrīnās brīdināšanas mehānismu izstrāde, lai nodrošinātu savlaicīgu finansiālo grūtību identificēšanu un risināšanu.
Jau 2016.gadā ĀIPL pētījumā “Ļaunprātīga maksātnespējas procesa riski Latvijā” norādīja, ka maksātnespējas procesi tiek uzsākti par vēlu un 52% gadījumu maksātnespējīgajiem uzņēmumiem divus gadus pirms maksātnespējas procesa pasludināšanas bija negatīvs pašu kapitāls. 
Rezultātā maksātnespējas procesā nokļūst tā sauktie “tukšie” uzņēmumi, no kuriem kreditoriem nav iespējams atgūt nekādus aktīvus, kā rezultātā rodas milzīgi zaudējumi ekonomikai, kā arī ārkārtīgi pasliktinās atgūstamības rādītāji Doing Business (recovery rate).
Ņemot vērā minēto, nepieciešams izstrādāt rīkus/mehānismus, kas uzņēmējam ļautu identificēt finansiālās grūtības savlaicīgi.
Eiropas Parlamenta un Padomes direktīvas “Par preventīvas pārstrukturēšanas regulējumu, otro iespēju un pārstrukturēšanas, maksātnespējas un saistību dzēšanas procedūru efektivitātes palielināšanas pasākumiem un ar ko groza Direktīvu 2012/30/ES” projekta paskaidrojumu rakstā norādīts, ka papildus galvenajiem principiem ir nepieciešami mērķtiecīgāki noteikumi, kas pārstrukturēšanas regulējumus padarītu efektīvākus. Noteikumiem par komercsabiedrību vadītāju rūpības pienākumu pirms maksātnespējas arī ir svarīga nozīme uzņēmumu glābšanas, nevis likvidācijas, prakses attīstīšanā, jo tie iedrošina veikt agrīnu pārstrukturēšanu, novērš ļaunprātīgu rīcību un kreditoru zaudējumus, no kuriem var izvairīties. Tikpat svarīgi ir noteikumi par agrīnas brīdināšanas rīkiem. 
Arī OECD savā pētījumā “POLICIES FOR PRODUCTIVITY: THE DESIGN OF INSOLVENCY REGIMES ACROSS COUNTRIES” norāda, ka agrīnie brīdināšanas rīki var palielināt kreditoriem atgūstamo līdzekļu apjomu un samazināt negatīvo ietekmi uz ekonomiku, kā arī palielināt uzņēmuma iespējas atgriezties ekonomikā. Savukārt agrīno brīdināšanas rīku trūkums var novest dzīvotspējīgus uzņēmumus līdz garam un,  izmaksu ziņā, dārgam maksātnespējas procesam. 
Agrīnās brīdināšanas instrumenti, piemēram, apmācības uzņēmumiem, kurās apgūtu kā identificēt finansiālās grūtības, finanšu konsultācijas, rīki, kas ļautu izvērtēt riskus utt. ir tikai daži no iespējamajiem agrīnās brīdināšanas rīkiem, kas būtiski varētu uzlabot uzņēmumu iespējas atgūties no finansiālajām grūtībām.
Ņemot vērā iepriekš minēto, Latvijā būtu nepieciešams izstrādāt un ieviest agrīnās brīdināšanas rīkus.








	1.Veikts izvērtējums, par uzņēmuma profilu, kuriem visbiežāk rodas finansiālas grūtības, izvērtējot vidējo dzīves ciklu, problēmu rašanās brīdi u.c. pazīmes;
2.Ņemot vērā izvērtējumā iegūtos secinājumus, izstrādāt agrīnās brīdināšanas rīku/-us, kas būtu vispiemērotākie Latvijas situācijai.
	Maksātnespējas procesu skaita, kad tiek sastādīts ziņojums par mantas neesamību, samazinājums par 4%;
	1.EM, TM, MKD
2.TM, MKD, EM, FM 


FM,VID

VID, LIAA
	01.07.2020.
	Izpildīts
EM
EM tika īstenots Interreg Baltijas jūras reģiona transnacionālās sadarbības programmas projekts “RestartBSR”, kura mērķis bija stiprināt Latvijas, Lietuvas, Igaunijas un Polijas institucionālo kapacitāti, lai atbalstītu uzņēmumus, kas nonākuši finansiālās grūtībās (turpmāk – RestartBSR projekts). RestartBSR projekta ietvaros četrās pilotvalstīs (Latvijā, Igaunijā, Lietuvā un Polijā) tika izstrādātas vairāk nekā 100 rekomendācijas politikas īstenotājiem katrā no 4 projekta valstīm, lai sniegtu atbalstu finansiālās grūtībās nonākušajiem uzņēmumiem. 2019.gada 4.decembrī EM organizēja pirmo nacionālo projekta darbnīcu, kurā piedalījās arī pārstāvji no FM, VID, TM, Maksātnespējas kontroles dienesta un LIAA. Darbnīcas ietvaros dalībnieki iepazinās ar RestartBSR mērķi un sagaidāmajiem rezultātiem. Pieredzes apmaiņas stāstos darbnīcā bija iespēja dzirdēt Dānijas, Polijas un Ungārijas pārstāvjus un viņu pieredzi finansiālās grūtībās nonākušu uzņēmēju atbalstīšanā. Papildus tam Ungārijas pārstāvis sniedza ieskatu nākotnes plānos, kas saistīti ar pievienošanos Agrīnās brīdināšanas (Early Warning Europe) programmai. Tāpat darbnīcas laikā dalībnieki diskutēja par Latvijas iespējām atbalstīt finansiālās grūtībās nonākušus uzņēmumus un agrīnās brīdināšanas mehānismiem, kas palīdzētu uzņēmumiem savlaicīgi apzināt un novērst iespējamās finansiālās grūtības.
Ar EM 2019.gada 11.decembra rīkojumu Nr. 1-6.1/2019/154 “Par darba grupas izveidi Interreg Baltijas jūras reģiona transnacionālās sadarbības programmas projekta “RestartBSR” īstenošanai” EM izveidoja darba grupu jeb konsultatīvo padomi, kuras uzdevums būs analizēt citu valstu pieredzi, dažādo praksi un priekšlikumus finansiālās grūtībās nonākušu uzņēmumu atbalsta rīku izveidošanā, ieviešanā un uzturēšanā un piedalīties rīcības plāna izstrādē un īstenošanā projekta mērķu sasniegšanai Latvijā. 
EM ir noslēgusi iepirkuma līgumu ar SIA “InnoMatrix” par pētījuma “Labāko Eiropas atbalsta, agrās brīdināšanas un otrās iespējas sistēmu pārneses iespēju analīze Baltijas jūras reģiona valstīs” veikšanu, kura mērķis bija: 
1.Izsecināt, kādas ir Latvijas, Lietuvas, Igaunijas un Polijas finansiālās grūtībās nonākušo uzņēmumu atbalsta, agrās brīdināšanas un otrās iespējas ekosistēmas;
2.Izsecināt atbalsta, agrās brīdināšanas un otrās iespējas sistēmas  (Vācijā – sistēma “Team U”; Dānijā - sistēma “Early Warning Denmark”; Zviedrijā – sistēma “Fōretagsjouren”; Beļģijā – sistēma “Dyzo”; Francijā – sistēma “60 000 Rebonds”; Nīderlandē - sistēma “MKB Doorstart”; Polijā – sistēma “Early Warning Poland) trūkumus un ieguvumus;
3.Izstrādāt priekšlikumus par piemērotāko atbalsta, agrās brīdināšanas un otro iespēju sistēmas modeli  katrai valstij - Latvijai, Lietuvai, Igaunijai un Polijai.
Rezultātā tika sasniegts plašs mērķa grupu spektrs, izmantojot dažādus informācijas kanālus un informācijas metodes, lai nodrošinātu nepieciešamo pārredzamību visos līmeņos. Minēto rekomendāciju un direktīvas prasību ieviešanai tika pilnveidots maksātnespējas regulējums un īstenots Interreg Baltijas jūras reģiona transnacionālās sadarbības programmas projekts “RestartBSR” (“Restart SMEs in the Baltic Sea Region”). Darbības RestartBSR kapacitātes palielināšanas jomā tika vērstas uz bankrotu skaita samazināšanu, jaunu uzņēmumu skaita palielināšanu. Viens no būtiskiem atbalsta rīkiem bija uzņēmēju pratības (finanšu, uzņēmējdarbības u.c. zināšanu) veicināšanas aktivitātes;  šim nolūkam LIAA organizēja apmācības (http://inkubatori.magneticlatvia.lv/finansu-pratiba/ ).
Pasākumu rezultātā tika paredzēts uzlabot Baltijas jūras reģiona valstu rezultātu uzlabošanu procesu inovāciju jomā, kas nodrošinās labākas izaugsmes un darba vietu radīšanas iespējas reģionā.
FM,VID:
Lai uzlabotu agrīnās brīdināšanas mehānismu, tika veikti grozījumi likumā “Par nodokļiem un nodevām”, kas paredz paplašināt nodokļu administrācijas tiesības brīdināt personu par iespējamiem riskiem, proti, sākot ar 2020.gada 1.janvāri nodokļu administrācijas ierēdnim (darbiniekam) bez nodokļu maksātāja piekrišanas ir atļauts sniegt informāciju, kas šim ierēdnim (darbiniekam) kļuvusi zināma, pildot dienesta (darba) pienākumus, par nodokļu maksātāja darījuma partnera (juridiskās personas) nodokļu riskiem, ja nodokļu maksātājs pievienotās vērtības nodokļa deklarācijā ir norādījis darījuma partneri (juridisko personu), kura darbībā atbilstoši VID veiktajam personas datu izvērtējumam nodokļu ieņēmumu riska jomā ir konstatēti fakti, kas liecina par izvairīšanos no nodokļu maksāšanas, un ir pamats sniegt minēto informāciju. Šajā gadījumā tiks paziņots arī darījuma partnerim, ka informācija par to ir izpausta konkrētajam nodokļu maksātājam.
VID 04.12.2019. piedalījās EM organizētājā RestartBSR projekta pirmajā nacionālajā darbnīcā. Pārstāvi dalībai RestartBSR projekta darba grupā jeb konsultatīvajā padomē nedeleģēja, jo VID ieskatā iespējams sniegt informatīvu atbalstu par maksātnespējas procesa un/vai tiesiskās aizsardzības procesa jautājumiem pēc EM  pieprasījuma.
FM pārstāvji bija deleģēti un piedalījās EM izveidotajā darba grupā Interreg Baltijas jūras reģiona transnacionālās sadarbības programmas projekta “RestartBSR” īstenošanai.
2022.gada novembrī TM sniegta informācija par nodokļu maksātāju reitinga sistēmas izmantošanas iespējām maksātnespējas iespējamības novērtēšanai.
TM un MKD:
[bookmark: _Hlk68090170]Turpināta darbība Interreg Baltijas jūras reģiona transnacionālās sadarbības programmas projektā "RestartBSR", 2020. gada 16. decembrī piedaloties Starpinstitūciju darba grupas sēdē.
Papildus norādāms, ka ir noslēdzies Strukturālo reformu atbalsta programmas projekts "Atbalsts parādu restrukturizācijai Latvijā", kura ietvaros tika izstrādāts ziņojums par galvenajām identificētajām problēmām, tajā skaitā saistībā ar agrīnās brīdināšanas mehānisma izstrādes nepieciešamību (pieejams TM tīmekļa vietnē: https://www.tm.gov.lv/lv/2020-gads), kā arī izstrādātas Vadlīnijas finanšu grūtību identificēšanai ar praktiskiem padomiem to risināšanai (pieejamas TM tīmekļa vietnē: https://www.tm.gov.lv/lv/jaunums/vadlinijas-ka-veiksmigi-atrisinat-biznesa-paradsaistibu-problemas  un MKD tīmekļa vietnē: https://www.mkd.gov.lv/lv/jaunums/riciba-laicigai-finansu-grutibu-noversanai-uznemuma).
2020. gada 26. novembrī MKD tīmekļvietnē publicēja informāciju par tiesiskās aizsardzības procesa īstenošanu un ieguvumiem no tā "Kur meklēt risinājumu īslaicīgās grūtībās nonākušajiem uzņēmējiem?" (sk.: https://www.mkd.gov.lv/lv/jaunums/kur-meklet-risinajumu-islaicigas-grutibas-nonakusajiem-uznemejiem).
Ir beigusies aktīvās iesaistes fāze TM projektā "Informācijas avotu izstrāde finansiālo grūtību apzināšanai un atrisināšanai", kas īstenots ar Eiropas Savienības finansējumu.Projekts ir noslēdzies, skatīt TM tīmekļvietnē informāciju par projekta rezultātā izstrādātās interaktīvās informācijas saturu un piekļuvi šim saturam   sk.: https://www.tm.gov.lv/lv/projekts/projekts-informacijas-avotu-izstrade-finansialo-grutibu-apzinasanai-un-atrisinasanai-latvija    Tostarp dalība koprades darbnīcās interaktīvā rīka - ceļa kartei finanšu grūtību identificēšanai un risināšanai privātpersonām un uzņēmējiem – izstrādei.

	4.10.1.
	Veikti EDS uzlabojumi, kas ļauj darba devējam pārliecināties par DNL.
VID darba devējam, izmantojot EDS paziņo par noslēgtajām un anulētajām DNL. Papildus, kārtība, kādā darbiniekam jāpaziņo darba devējam par neierašanos darbā, ir uzņēmuma iekšējās kārtības jautājums. Iedzīvotājs no E-veselības sistēmas var nosūtīt savam darba devējam uz elektronisko pastu informāciju par reģistrētu DNL (arī tādu, kas vēl nav noslēgta). Informācija darba devējam būs pieejama kā saite uz darbinieka DNL E-veselības sistēmā un tā būs derīga noteiktu laika posmu. Tāpat persona var saglabāt elektronisko DNL PDF formātā un izdrukāt. Ja persona kaut kādu iemeslu dēļ pati nevar no E-veselības sistēmas nosūtīt savam darba devējam informāciju par izsniegto DNL, viņai ir tiesības to lūgt izdarīt ārstam vai ārsta palīgam.
Taču, pastāv problēma, kas saistīta ar datiem, kurus VID saņem (precīzāk – nesaņem) un normatīvo regulējumu, kas ierobežo šo datu nodošanu VID.
Ņemot vērā minēto, ir nepieciešams veikt izmaiņas normatīvajos aktos un nodrošināt informācijas nodošanu VID par atvērtajām DNL, lai šo informāciju varētu attēlot EDS, tādējādi ļaujot darba devējam pārliecināties par DNL.
	1.Veikti nepieciešamie grozījumi normatīvajos aktos.
2. Pilnveidota VID EDS un E-veselības sistēma, lai darba devējam VID EDS būtu pieejama informācija par darbiniekam atvērto DNL.
	1. Uzlabota  EDS funkcionalitāte.
2.  No E-veselības sistēmas uz VID EDS tiek nodota informācija par darbiniekam atvērtu DNL.
	1.VM, FM 
2.VID, Nacionālais veselības dienests ( turpmāk- NVD)

VID, LM
	1. 01.03.2020.
2. 01.01.2021.
	1. Izpildīts
VM
 Ministru kabineta 2020. gada 17. decembra sēdē (protokols Nr.84/61.§) tika pieņemti grozījumi Ministru kabineta 2014. gada 11. marta noteikumos Nr. 134 "Noteikumi par vienoto veselības nozares elektronisko informācijas sistēmu" (turpmāk – MK noteikumi Nr. 134), ar kuriem jaunā redakcijā izteikts MK noteikumu Nr. 134 33.1 punkts un pievienots 33.1 3. apakšpunkts, kas paredz, ka e-veselības sistēma ne retāk kā vienu reizi diennaktī nodod VID EDS informāciju par atvērtajām, slēgtajām un anulētajām DNL, kā arī noteikts, ka minētās kārtības spēkā stāšanās termiņš ir 2021. gada 1. aprīlis.
2. Izpildīts
VM:
Līdz ar iepriekš minētajiem grozījumiem MK noteikumos Nr. 134 tika paredzēts, ka no 2021. gada 1. aprīļa ka ne retāk kā vienu reizi diennaktī aktualizētā informācija par atvērtajām, noslēgtajām un anulētajām DNL tiks nodota darba devējiem EDS. Šobrīd, ja ārsts darbiniekam atvēris elektronisko DNL, tad tajā norādīto informāciju un jebkādas izmaiņas DNL saturā ik pēc stundas automātiski saņem VID, un informācija par darbinieka DNL darba devējam attiecīgi ir pieejama EDS.

	4.10.2.
	Samazināt termiņu brīvās vakances   publicēšanai Nodarbinātības valsts aģentūrā.
AIPL un LTRK norāda, ka  šķērslis  ārzemnieku  nodarbināšanai  Latvijā norādāms  pienākums publicēt  vakanci  Nodarbinātības  valsts  aģentūras  (NVA)  datu  bāzē, kas būtiski pagarina ārzemnieku uzaicināšanas procesu.  Saskaņā ar 28.01.2014. Ministru  kabineta  noteikumu  Nr.55 “Noteikumi par ārzemnieku nodarbināšanu” 3.punktu darba devējs, kurš paredzējis nodarbināt ārzemnieku, NVA filiālē piesaka brīvu darba vietu. Ja darba vieta pēc pieteikšanas aģentūras filiālē ir brīva vairāk par mēnesi, darba devējs var vērsties PMLP, lai apstiprinātu ielūgumu vīzas pieprasīšanai vai izsaukumu uzturēšanās atļaujas pieprasīšanai ārzemniekam. Minētais  pienākums  būtiski kavē darba spēka piesaisti,  turklāt  laikā,  kad  Latvijā  trūkst  kvalificēta  darba spēka, līdz ar to  pienākums  publicēt  vakances  sludinājumu,  nonāk  pretrunā  ar  pašu  faktisko  speciālistu trūkuma situāciju, ko arī atzinusi Latvijas valdība.
Vienlaikus šī prasība ir kļuvusi formāla un savu mērķi nesasniedz. Līdz ar to, lai radītu priekšnosacījumus darba spēka piesaistei, nepieciešams samazināt brīvās vakances publicēšanas termiņu, grozot  28.01.2014. Ministru  kabineta  noteikumu  Nr.55 “Noteikumi par ārzemnieku nodarbināšanu”:
· paredzot, ka gadījumā, ja darba vieta pēc pieteikšanas aģentūras filiālē ir brīva vairāk par 14 dienām, darba devējs var vērsties PMLP, lai apstiprinātu ielūgumu vīzas pieprasīšanai vai izsaukumu uzturēšanās atļaujas pieprasīšanai ārzemniekam;
· Vienlaikus atbilstoši 15.02.2018. MK rīkojumam Nr.61 “Par konceptuālo ziņojumu “Konceptuālais ziņojums par imigrācijas politiku” paredzot izņēmumu, ka no nepieciešamības reģistrēt brīvo darba vietu atbrīvot tos darba devējus, kuri vēlas nodarbināt ārzemnieku:
· kurš Latvijā vismaz divus gadus uzturējies nodarbinātības nolūkā,
· kurš bijis nodarbināts pie darba devēja vismaz sešus mēnešus, un ārzemniekam, turpinot darba attiecības ar to pašu darba devēju, mainās specialitāte (profesija);
· kurš bijis nodarbināts pie darba devēja, uzturoties Latvijā ar ilgtermiņa vīzu vai termiņuzturēšanās atļauju, kas izsniegta saistībā ar studijām, un pēc izglītības iegūšanas turpina darba attiecības ar to pašu darba devēju atbilstoši iegūtai izglītībai.
	Veikti grozījumi MK 28.01.2014. noteikumos Nr.55 “Noteikumi par ārzemnieku nodarbināšanu”
	Paātrināts process ārzemnieku nodarbināšanai Latvijā par 10-13  darba dienām
	IeM
	31.12.2019.
	Izpildīts 
Ar MK 2019. gada 10. decembra noteikumiem Nr.637 “Grozījumi MK 2014. gada 28. janvāra noteikumos Nr. 55 “Noteikumi par ārzemnieku nodarbināšanu””.


	4.10.3.
	Izvērtēt finanšu līdzekļu apmēru attiecībā uz kompensācijām ārvalstniekiem – starptautisko pārvadājumu automobiļu vadītājiem.
Autopārvadājumu jomā bez darba algas  lielāko atlīdzības daļu veido tieši kompensācija par papildu izdevumiem saistībā ar darba braucieniem, tomēr šobrīd, uzaicinot darbā trešās valsts pilsoņus, šī kompensācija jānodrošina papildus darba samaksai, kuras apmērs saskaņā ar MK 2017.gada 25.aprīļa noteikumos Nr.225 “Noteikumi par ārzemniekam nepieciešamo finanšu līdzekļu apmēru un finanšu līdzekļu esības konstatēšanu” nedrīkst būt mazāks par valstī vidējo darba samaksu iepriekšējā kalendārajā gadā. Ņemot vērā to, ka kompensējamo izdevumu apmērs ir precīzi noregulēts (tas nedrīkst tikt aizstāts ar darba samaksu), darba devēji kļūst nekonkurētspējīgi, salīdzinot ar citu Eiropas Savienības dalībvalstu pakalpojumu sniedzējiem, jo darba ņēmējiem jānodrošina augstāka darba samaksa, tādējādi sadārdzinot pakalpojuma izmaksas. Nepieciešams pārskatīt trešo valstu pilsoņiem – starptautisko pārvadājumu veicējiem - nepieciešamo finanšu līdzekļu apmēru, paredzot, ka finanšu līdzekļu apmēru veido ne tikai darba alga, bet arī kompensācija par papildu izdevumiem, kas darba specifikas dēļ rodas darba braucienu laikā.
Saskaņā ar LM sniegto skaidrojumu Eiropas Parlamenta un Padomes 1996.gada 16.decembra direktīva 96/71/EK par darba ņēmēju norīkošanu darbā pakalpojumu sniegšanas jomā (turpmāk – direktīva 96/71/EK) paredz, ka komandējuma naudu, kas saistīta ar attiecīgo norīkojumu, uzskata par minimālās algas daļu, ja vien to neizmaksā atlīdzinot tādus faktiskos izdevumus saistībā ar norīkojumu darbā kā ceļa, dzīvokļa un uzturēšanās izdevumi. DL 3.nodaļa pārņem šīs direktīvas prasības. Vienlaikus arī Eiropas Parlamenta un Padomes 2018.gada 28.jūnija direktīva (ES) 2018/957, ar ko groza Direktīvu 96/71 par darba ņēmēju norīkošanu darbā pakalpojumu sniegšanas jomā (turpmāk – direktīva 2018/957), paredz, ka komandējuma nauda, kas saistīta ar attiecīgo norīkojumu darbā, bieži kalpo vairākiem mērķiem. Ciktāl tās mērķis ir atlīdzināt izdevumus, kas radušies saistībā ar norīkojumu darbā, piemēram, izdevumus par ceļu, ēdināšanu un naktsmītni, tā nebūtu jāuzskata par atalgojuma daļu, un dalībvalstu ziņā ir – atbilstīgi saviem valsts tiesību aktiem un/vai praksei – paredzēt noteikumus par šādu izdevumu atlīdzināšanu. 
Līdz ar to izstrādājot 
grozījumus MK  25.04.2017. noteikumos Nr.225 ““Noteikumi par ārzemniekam nepieciešamo finanšu līdzekļu apmēru un finanšu līdzekļu esības konstatēšanu” nepieciešams izvērtēt vai netiek pārkāptas direktīvu 96/71/EK un 2018/957 prasības, kā arī netiek samazināta darbinieku aizsardzība un sociālās garantijas. 
	Veikti grozījumi MK 25.04.2017. noteikumos Nr.225 ““Noteikumi par ārzemniekam nepieciešamo finanšu līdzekļu apmēru un finanšu līdzekļu esamības konstatēšanu” 
	Palielināta autotransporta nozares konkurētspēja 
	IeM

LM
	31.12.2019.
	Izpilde pārtraukta
Tika izstrādāts MK noteikumu “Grozījumi MK 2017. gada 25. aprīļa noteikumos Nr. 225 “Noteikumi par ārzemniekam nepieciešamo finanšu līdzekļu apmēru un finanšu līdzekļu esības konstatēšanu”” (VSS-485) projekts, kas Valsts sekretāru sanāksmē izskatīts 2019. gada 29. augustā (prot. Nr.32, 26.§). Ievērojot to, ka projekta saskaņošanas procesā EM un ZM izteica iebildumus, kuri tika uzturēti spēkā, šobrīd IeM projektu ir atsaukusi un neturpina to tālāku virzību.
Plāna grozījumu procesā tiks izskatīta pasākuma aktualitāte.

	4.10.4.
	Ar attālināto darbu saistīto tiesisko jautājumu pilnveidošana.
DL noteic darba devēja pienākumu nodrošināt darbiniekiem drošus un veselībai nekaitīgus darba apstākļus, savukārt Darba aizsardzības likums detalizēti nosaka darba devēja pienākumus un tiesības, nodrošinot pēc iespējas drošu un veselībai nekaitīgu darba vidi.
Šobrīd aizvien aktuālākas kļūst dažādas specifiskas nodarbinātības formas, tai skaitā attālinātais darbs, kad nodarbinātais darbu veic mājās vai kādā citā vietā ārpus uzņēmuma. Darba aizsardzības regulējums un vispārīgie principi ir attiecināmi uz visiem darba devējiem, darbības veidiem un nodarbinātajiem neatkarīgi no vietas, kur praktiski tiek veikts darbs. Tomēr, lai nodrošinātu skaidrāku regulējumu, ievērojot aktuālās tendences, nepieciešams Darba aizsardzības likumā paredzēt specifiskas prasības, kas atvieglotu darba aizsardzības prasību izpratni un piemērošanu attālinātā darba gadījumā.
	Piesaistot sociālos partnerus, veikti grozījumi normatīvajos aktos, pilnveidojot ar attālināto darbu saistītos tiesiskos jautājumus.
	Radīts tiesiskais regulējums attālināta darba iespējai
	LM, VDI
	01.01.2020.
	Izpildīts
Grozījumi DL, kas reglamentē attālināto darbu ir pieņemti 2021.gada 27.maijā, bet spēkā stājās 2021.gada 1.augustā. 2019.gada 3.oktobrī ir pieņemti grozījumi Darba aizsardzības likumā, kuros ir ietverts detalizētāks regulējums attiecībā uz darba aizsardzības prasībām attālinātā darba gadījumā. Šie grozījumi likumā stājās spēkā 2020.gada 1.jūlijā.

	4.10.5.
	Veikts izvērtējums par iespējām pilnveidot personu ar invaliditāti atbalsta pasākumus līdzdalības darba tirgū veicināšanai.
DL 109. panta otrā daļa paredz, ka Darba devējam aizliegts uzteikt darba līgumu ar darbinieku, ja viņš atzīts  par  personu  ar  invaliditāti,  izņemot  gadījumus,  kas  noteikti  šā  likuma  47.panta  pirmajā  daļā un 101.panta pirmās daļas 1., 2., 3., 4., 5., 6., 7. un 10.punktā.
Pašreizējais normas formulējums ierobežo darba devēja tiesības izbeigt darba tiesiskās attiecības ar darbinieku, kas ir persona ar invaliditāti, gadījumos, kad tiek veikta darbinieku skaita samazināšana. Praksē  ir  bijuši  vairāki  gadījumi,  kad  darbinieki  ar  invaliditāti  ļaunprātīgi  izmanto  DL  paredzēto aizliegumu. Proti, darbinieku skaita samazināšanas gadījumā, nepiekrītot grozīt amatu, kā rezultātā darba devējs ir spiests maksāt šiem darbiniekiem darba samaksu, lai gan šo darbinieku amats ir ticis likvidēts sabiedrībā. Šādā gadījumā darba devēji ir spiesti vērsties tiesā ar prasību par darba tiesisko attiecību izbeigšanu, kas ir ilgs process, kas prasa arī papildu līdzekļus.
Tāpat  DL  109.  panta  otrajā  daļā  paredzētais  aizliegums  uzteikt  darbu  personai  ar  invaliditāti,  ja  ir atjaunots darbā darbinieks, kurš agrāk veica attiecīgo darbu, nevajadzīgi rada papildu izdevumus darba devējam. Ir neskaidrs šāda ierobežojuma mērķis, kā rezultātā darba devējs kļūst par situācijas ķīlnieku, jo ir nepieciešams atrast darbiniekam ar invaliditāti citu amatu sabiedrībā, kurš turklāt būs atbilstošs viņa spējām. DL 109. panta otrajā daļā paredzētais aizliegums uzteikt darbu personai ar invaliditāti, ja šis  darbinieks  pārejošas  darbnespējas  dēļ  neveic  darbu  vairāk  nekā  6  mēnešus  (..),  arī  neveicina darbinieku ar invaliditāti iesaisti darba tirgū, jo darba devējiem parasti rodas grūtības atrast pagaidu darbinieku, kurš būtu gatavs pildīt darbinieka pienākumus pārejošas darba nespējas laikā, kuras ilgumu darbinieku  ar  invaliditāti  gadījumā  turklāt  nav  iespējams  paredzēt,  jo  DL  nepieļauj  darba  tiesisko attiecību izbeigšanu pēc 6 mēnešiem.
Citās  Eiropas  Savienības  valstīs  nepastāv  šādi  ierobežojumi  darba  tiesisko  attiecību  izbeigšanai personām ar invaliditāti (piemēram, šādu ierobežojumu nav Vācijā, Beļģijā, Somijā u.c. valstīs). Tajā pašā  laikā  citās  Eiropas  Savienības  valstīs  ir  atbalsta  pasākumi  darba  devējiem,  lai  veicinātu  šādu darbinieku nodarbināšanu, piemēram, Zviedrijā ir gan valstiskas, gan nevalstiskas programmas, ar kuru finansējuma palīdzību tiek pielāgota darba vide šādiem darbiniekiem; Beļģijā ir programma, kas sniedz dotācijas darba devējiem izdevumiem par darba vietas pielāgošanu, kā arī sedz daļu izmaksājamās darba samaksas personai ar invaliditāti saistībā ar produktivitātes samazinājumu. Attiecīgi, būtu nepieciešams pievērsties pasākumiem, lai veicinātu darbinieku ar invaliditāti iesaisti darba tirgū un atbalstītu darba devējus, kuri nodarbina šādus darbiniekus.
Secināms,  ka  šis  ierobežojums  rada  grūtības  gan  darba  devējiem,  gan  darbiniekiem  –  personām  ar invaliditāti. Turklāt pretēji sākotnējam mērķim esošais tiesiskais regulējums nevis aizsargā darbiniekus ar invaliditāti, bet tieši pretēji attur darba devējus no šādu darbinieku nodarbināšanas, jo darba devēji nevēlas  uzņemties  risku,  ka  nepieciešamības  gadījumā  nebūs  iespējams  izbeigt  darba  tiesiskās attiecības DL 109. panta otrajā daļā paredzēto ierobežojumu dēļ.
Nacionālās  Trīspusējās  Sadarbības  padomes  12.04.2018.  sēdē  tika  lemts  turpināt  diskusiju  NTSP apakšpadomē par grozījumu ieviešanu šajā pantā. ĀIPL uzsver, ka grozījumu nepieciešamība DL 109. panta otrajā daļā tiek uzsvērta jau vairāku gadu garumā, turklāt šie ierobežojumi ir būtisks kavēklis personu ar invaliditāti nodarbināšanai. ĀIPL rosina meklēt citus risinājumus darbinieku ar invaliditāti aizsardzībai, atsakoties no regulējuma, kas nesasniedz sākotnējo mērķi un nepamatoti ierobežo darba devēju tiesības.
	Veikts izvērtējums par iespējām pilnveidot personu ar invaliditāti atbalsta pasākumus līdzdalības darba tirgū veicināšanai. 

	Personu ar invaliditāti iesaiste darba tirgū pieaug
	LM

	01.01.2020
	Izpildīts
Grozījumi DL, kas izslēdza likuma 109.panta otro daļu, ir pieņemti 2021.gada 27.maijā, bet spēkā stājās 2021.gada 1.augustā.

	4.10.6.
	 Pilnveidot piesaistītā ārvalstu darba spēka neapmaksāta atvaļinājuma nodrošināšanas tiesisko regulējumu.
MK 21.06.2010. noteikumu Nr. 564 „Uzturēšanās atļauju noteikumi” 87.punktā ir paredzēts, ka tad,  ja  „uzturēšanās  Latvijas  Republikā  ir  saistīta  ar  nodarbinātību  vai  komercdarbību  vai ārzemnieks ir pašnodarbināta persona, pārvalde pārbauda informāciju par iedzīvotāju ienākuma nodokļa samaksu un valsts sociālās apdrošināšanas iemaksu veikšanu un to apmēru. Iedzīvotāju ienākuma nodoklim un valsts sociālās apdrošināšanas iemaksām jābūt samaksātām no ienākuma, kādu ārzemnieks norādījis, iesniedzot dokumentus uzturēšanās atļaujas pieprasīšanai”.
Pastāvot   šādai   kārtībai,   ārpuskopienas   valstu   pilsoņiem   nav   praktiskas   iespējas   saņemt neapmaksātu  atvaļinājumu,  nepametot  Latvijas  teritoriju,  jo šādās  situācijās  viņu  ienākumi  noteiktu  laiku  būtu  zemāki  par  norādīto  ikmēneša  ienākumu apjomu. Būtiski, ka saskaņā ar PMLP praksi šajā normā netiek diferencēti gada kopējie ienākumi un tā vienlīdz  attiecas  gan  uz  ārzemniekiem,  kas  saņem  minimālo  pieļaujamo  algu,  gan  uz  tiem ārzemniekiem,  kas  saņem  daudzkārt  vairāk.  Neapmaksāta  atvaļinājuma  laikā  par  ārzemnieku netiks maksāts ne iedzīvotāju ienākuma nodoklis, ne sociālās apdrošināšanas iemaksas, un tādējādi netiktu ievērotas MK noteikumos Nr. 564 noteiktā prasība, ka šiem maksājumiem jābūt veiktiem „no ienākuma, kādu ārzemnieks norādījis, iesniedzot dokumentus uzturēšanās atļaujas pieprasīšanai”.
Lai novērstu šo nevienlīdzību starp Latvijas un ES/EEZ pilsoņiem un trešo valstu pilsoņiem, nepieciešams  grozīt  Ministru  kabineta  noteikumu  Nr.564  87.  punktu,  paredzot,  ka  ārzemnieks var saņemt neapmaksātu atvaļinājumu līdz vienam mēnesim gada laikā, un šāda atvaļinājuma piešķiršana darba devējam neuzliek pienākumu trešās valsts pilsonim izmaksāt darba līgumā paredzēto atalgojumu.
	Veikti grozījumi  MK noteikumu Nr.564 87.punktā. 
	 Nodrošinātas vienlīdzīgas tiesības izmantot un piešķirt atvaļinājumu bez darba samaksas saglabāšanas trešo valstu pilsoņiem. 
	IeM
	31.12.2019.
	Izpildīts 
Ar MK 2019. gada 10. decembra noteikumiem Nr. 639 “Grozījumi MK 2010. gada 21. jūnija noteikumos Nr. 564 “Uzturēšanās atļauju noteikumi””.

	Rīcības virziens

	[bookmark: _Hlk3209615]4.11.1.
	Konsultē vispirms principa ieviešana valsts pārvaldes  un uzņēmējus uzraugošo institūciju darbībā.
Šobrīd īpaši vērojams, ka sabiedrībā arvien vairāk rodas neizpratne par kontrolējošo valsts pārvaldes institūciju darbu un pieeju normu skaidrošanā, kas nereti noslēdzas ar soda piemērošanu likuma normu nezināšanas dēļ.
Konsultē vispirms princips paredz valsts pārvaldes uzraugošajās institūcijās pirmreizēju normu/prasību skaidrošanu, īpaši, ja acīm redzami tiek konstatēts pirmreizējs pārkāpums, dodot termiņu nepilnību novēršanai.
Lai gan Administratīvo pārkāpumu kodeksā šobrīd ir paredzēta arī brīdinājumu sistēma par administratīvo prasību neizpildi, tas neatspoguļo konsultē vispirms principa būtību - secināms, ka:
1) brīdinājumu sistēma arī ir administratīvs sods;
2) Administratīvo pārkāpumu kodeksā pastāv sodi, kas neparedz brīdinājumu izteikšanu;
3) Administratīvo pārkāpumu kodekss un nozari regulējošie normatīvie akti pēc savas būtības neparedz skaidrojošo/ konsultatīvo procesu, kas būtu jāievēro institūcijām gadījumos, kad uzņēmējiem nav skaidra izpratne par tam piemērojamajām administratīvajām prasībām (tai skaitā, konstatējami sīki nebūtiski pārkāpumi).
Lai veidotu lietpratīgu valsts pārvaldi nepieciešams ieviest konsultē vispirms principa ieviešanu kā horizontālu darbības nosacījumu valsts pārvaldes un uzņēmējus uzraugošajās institūcijās.
Konsultē vispirms principa piemērošana atrunājama ne tikai vispārīgi, bet arī katras iestādes iekšējā dokumentā – vadlīnijās, metodiskajos norādījumos, par principa piemērošanu iestādes darbā. 
Konsultē vispirms principa idejas būtība – valsts nav represīvs uzraudzības mehānisms, bet tiesiskas uzņēmējdarbības vides nodrošināšana.
Principa piemērošanā ir pieļaujami izņēmumi gadījumos, kad pārkāpumi ir nozīmīgi un rada būtisku kaitējumu sabiedrībai, vai apdraud personu veselību vai dzīvību. 
Konsultē vispirms principu nepieciešams ieviest ne tikai nozaru ministrijās, bet arī tādās uzņēmumu darbību uzraugošajās iestādēs kā Būvniecības valsts kontroles birojs, Dabas aizsardzības pārvalde, PVD, Valsts darba inspekcija, Valsts ugunsdzēsības un glābšanas dienests, Valsts vides dienests, VAAD, Nacionālā kultūras mantojuma pārvalde, Būvvaldes, Datu valsts inspekcija, Izložu un azartspēļu uzraudzības inspekcija, Konkurences padome, Patērētāju tiesību aizsardzības centrs, Pilsonības un migrācijas lietu pārvalde, UR, Valsts meža dienests, Valsts valodas centrs, VI, Zāļu valsts aģentūra, CSP, NVD u.c;
Valsts pārvaldes klientu apmierinātības pētījums 2017
Pētījuma Latvijas iedzīvotāju aptaujas mērķis ir noskaidrot iedzīvotāju attieksmi pret valsts pārvaldi kopumā un labas pārvaldības principu ievērošanu, uzskatus par valsts iestādēm, kas vislabāk apkalpo iedzīvotājus, saskarsmi ar valsts iestādēm, valsts iestāžu klientu apkalpošanas kvalitātes darba vērtējumu, kā arī pēdējās saskarsmes ar valsts iestādi raksturojumu. Iegūtie rezultāti salīdzināti arī ar 2015.gadā un 2016.gadā veikto pētījumu rezultātiem (kur tas iespējams).
Lielākā daļa Latvijas iedzīvotāju atzinīgi vērtē savu saskarsmes pieredzi ar valsts iestādēm: novērtējot savu pieredzi, Lielākā daļa aptaujāto (52%-89%) dažādiem kritērijiem sniedza vērtējumus „teicami” vai „labi”, bet kritiski vērtējumi sniegti ievērojami retāk (atbildes „drīzāk slikti” vai „ļoti slikti” atzīmēja 1%-21%).2016.gada un 2017.gada aptauju datu salīdzinājums liecina, ka būtiskas izmaiņas iedzīvotāju attieksmē nav vērojamas.
No uzskaitītajām iestādēm atzinīgi visbiežāk vērtēta saskarsmes pieredze ar Pilsonības un migrācijas lietu pārvaldi, Lauku atbalsta dienestu, Valsts meža dienestu, Nacionālo veselības dienestu, Valsts sociālās apdrošināšanas aģentūru un Ceļu satiksmes drošības direkciju. Savukārt mazāk atzinīgi vērtētās iestādes ir Veselības inspekcija, Veselības un darbaspēju ekspertīzes ārstu valsts komisija, Tiesas, Tiesu administrācija un Valsts policija. 
Novērtējot izmaiņas valsts pārvaldē pēdējo 3 gadu laikā, 42% piekrita, bet 19% nepiekrita, ka valsts pārvalde ir vienkāršojusi pakalpojumu sniegšanas, saņemšanas procedūras iedzīvotājiem, 40% piekrita, bet 16% nepiekrita, ka valsts pārvaldes iestādes vairāk sākušas sadarboties savā starpā, mazāk prasot cilvēkiem tādus datus, kas jau ir citu valsts iestāžu rīcībā, un 39% piekrita, bet 18% nepiekrita, ka valsts pārvalde arvien vairāk cenšas palīdzēt, skaidrot, konsultēt, nevis sodīt.
	1. Veikt grozījumus iekšējos kārtības noteikumos, vai izstrādāt iestādes iekšējās vadlīnijas, kas paredz konsultē vispirms principa integrēšanu. 
2. Reizi gadā sagatavot valsts pārvaldes darbības novērtējumu, kurā vērtēta, konsultē vispirms principa ieviešana.
3. Sagatavots izvērtējums konsultē vispirms principa piemērošanā un vismaz ik pēc trim gadiem sagatavoti ieteikumi tā darbības efektivizācijai. 
	Ieviests konsultē vispirms princips valsts pārvaldes institūciju darbībā
	1. Nozaru ministrijas un padotības iestādes (neattiecas uz iestādēm, kas pasākumu jau izpildījušas)
2.VK
3. EM


2. PKC, EM
3. VK, PKC
	1.   01.07.2019.

2. 01.12.2019.      3.   01.12.2020.

3.   01.07.2019.
      01.07.2020.
      31.12.2020.             
	1. Izpildīts
TM un padotības iestādes:
TM un tās padotībā esošo iestāžu darbā konsultē vispirms princips tiek integrēts, ciktāl tas attiecas uz iestāžu funkciju īstenošanu. Daļa iestāžu izvērtējuma rezultātā secinājušas, ka izmaiņas iekšējā regulējuma nav nepieciešams veikt, ņemot vērā, ka to kompetencē neietilpst uzraudzīšanas vai sodīšanas funkcijas, to klienti un sadarbības partneri nav uzņēmējdarbības subjekti, to sniegtie pakalpojumi nav uzskatāmi par valsts pārvaldes pakalpojumiem (TM, Valsts tiesu ekspertīžu birojs, Juridiskās palīdzības aģentūra, Uzturlīdzekļu garantiju fonda administrācija, TA, Patentu valde, Valsts zemes dienests, Ieslodzījuma vietu pārvalde, Valsts probācijas dienests). Papildus minētās iestādes, cik tas iespējams, piemēro principu savu pakalpojumu sniegšanā.
Iestādes, kas īsteno kontroles un sodīšanas funkcijas, kā arī kuru klienti ir uzņēmēji, savā iekšējo normatīvo aktu sistēmā ir integrējušas principu konsultē vispirms, piemēram, izstrādājot rokasgrāmatu, vadlīnijas un metodiskos materiālus (UR, MKD, Datu valsts inspekcija). Valsts valodas centrs 2020. gadā ir paredzējis izstrādāt un apstiprināt "Konsultē vispirms" principa uzraudzības stratēģiju, vadlīnijas par soda piemērošanu un citus iekšējos normatīvos aktus principa ieviešanai iestādē.
IeM un padotības iestādes:
Pilsonības un migrācijas lietu pārvaldē 2018. gada 12. decembrī tika apstiprināts jauns klientu apkalpošanas standarts, kurā noteiktas prasības pakalpojumu sniegšanas organizēšanai, noteikta kārtība, kādā novērtē klientu apkalpošanas kvalitāti.
FM un padotības iestādes:
Saskaņā ar noslēgto līgumu ar FM “Par valsts pārvaldes uzdevumu deleģēšanu” VSIA “Latvijas Proves birojs” ir ieviesis konsultē vispirms principu dārgmetālu, dārgakmeņu un to izstrādājumu tirgus uzraudzībā. VSIA “Latvijas Proves birojs” darbinieki konsultācijas sniedz visā valsts teritorijā gan saskaņā ar dārgmetālu, dārgakmeņu un to izstrādājumu tirgus dalībnieku pieprasījumu, gan arī tirgus uzraudzības pasākumu veikšanas laikā. Konsultāciju mērķauditorija galvenokārt ir uzņēmēji, kuri tikko uzsākuši saimniecisko darbību ar dārgmetāliem, dārgakmeņiem un to izstrādājumiem.
Valsts kase nav kontrolējoša iestāde un administratīvo sodu var uzlikt tikai saviem klientiem par noteiktu darbību neveikšanu noteiktā laika termiņā, tai pašā laikā attiecībā uz saviem klientiem Valsts kase ir izveidojusi sadarbību ar klientu, lai veicinātu soda piemērošanas neiestāšanos.
Izložu un azartspēļu uzraudzības inspekcija (turpmāk - Inspekcija) jau 2017.gadā ir pievienojusies iniciatīvai “Konsultē vispirms”, īstenojot iniciatīvas principus. 2018.gadā un 2019.gadā Inspekcija saņēmusi attiecīgu novērtējumu un iekļuvusi līderu grupā, veidojot izcilu uzņēmējdarbības vidi Latvijā, saņemot EM Pateicības rakstus. 2019.gada 2.decembrī no jauna izdoti Inspekcijas iekšējie noteikumi Nr.119 “Izložu, azartspēļu, preču un pakalpojumu loteriju organizēšanas pārbaudes kārtība”, kuru 22., 36., 37., 38., 67.punktos paredzēta kārtība, kādā tiek lemts par turpmāko rīcību, ja konstatēta neatbilstība normatīvo aktu prasībām. 2018.gadā, gan 2019.gadā veikts īpašs izvērtējums par iestādes darbības atbilstību iniciatīvas prasībām.
Atbilstoši VID kompetencei uzd. izpildīts 2018.gadā, veicot grozījumus iekšējos kārtības noteikumos un, izstrādājot iestādes iekšējās vadlīnijas, kas paredz konsultē vispirms principa integrēšanu.
25.07.2019. apstiprināts "Pasākumu plāns principa "Konsultē vispirms" stiprināšanai VID".
“Konsultē vispirms” principa ievērošanu un būtiskākajiem veiktajiem pasākumiem Centrālajā finanšu un līgumu aģentūrā (CFLA) 2019.gadā un 2020.gada sākumā:
-2019.gadā CFLA parakstīja memorandu un pievienojās to valsts pārvaldes iestāžu pulkam, kas sadarbībā ar klientiem apliecinājušas apņēmību ievērot “Konsultē vispirms” principu. Principa ievērošana sniedz iespēju sasniegt labāku rezultātu normatīvo aktu ievērošanā, kā arī nodrošina efektīvāku un atvērtāku sadarbību starp uzraugošajām iestādēm un uzņēmējiem.
-CFLA vidēja termiņa stratēģijā 2020. – 2022.gadam kā viens no stratēģiskajiem mērķiem noteikts īstenot ““Konsultē vispirms” principā balstītu sadarbību”.
-CFLA 2020.gada darba plānā ir noteikta uz “Konsultē vispirms” principa ievērošanu vērstu uzdevumu īstenošana. Piemēram, 
*proaktīvi identificēt un īstenot klientiem atbalsta, skaidrojoša un izglītojoša rakstura pasākumus projektu ieviešanas jomā (piem. krāpšanas apkarošana, valsts atbalsts, iepirkumi, finanšu vadība) viegli uztverami, atbilstošā veidā un formā, 
*nodrošināt ES fondu vadībā iesaistītās iestādes ar aktuālo informāciju par ES fondu projektu ieviešanas progresu, aktualitātēm, riskiem, labās prakses piemēriem.
-Ar CFLA direktora 22.02.2019. rīkojumu Nr. 39-1-4/30 “Par padziļinātās sadarbības programmas darbības un tās attīstības modeļa ieviešanas pasākumu īstenošanu Centrālajā finanšu un līgumu aģentūrā” CFLA operacionālajiem departamentiem noteikts nodrošināt papildu priekšrocību piemērošanu VID noteiktajiem uzņēmumiem, kas īsteno Eiropas Savienības fondu 2014 – 2020.gada plānošanas perioda projektus, atbilstoši noteiktajiem programmas līmeņiem:
*3. līmenis -Zelta:
· individuāli pielāgots maksājumu pieprasījumu un projekta progresa pārskatu iesniegšanas grafiks;
· individuāls CFLA projekta vadītājs;
· garantēta tikšanās ar atbildīgajiem darbiniekiem, brīdinot 2 darba dienas iepriekš;
· ņemot vērā projekta specifiku, individuāli saskaņota maksājumu pieprasījumu pirmreizēja izskatīšana saīsinātos termiņos (starpposma maksājuma pieprasījumam – 15 darba dienas, noslēguma maksājuma pieprasījumam 45 darba dienas);
*2. līmenis - Sudrabs:
· individuāli pielāgots maksājumu pieprasījumu un projekta 
· progresa pārskatu iesniegšanas grafiks;
· 1.2.2. individuāls CFLA projekta vadītājs – kontaktpersona;
· 1.2.3. garantēta tikšanās ar atbildīgajiem darbiniekiem, brīdinot 3 darba dienas iepriekš.
*1. līmenis - Bronza: 
· individuāli pielāgots maksājumu pieprasījumu un projekta 
· progresa pārskatu iesniegšanas grafiks;
· individuāls CFLA projekta vadītājs – kontaktpersona;
· garantēta tikšanās ar atbildīgajiem darbiniekiem, brīdinot 4 darba dienas iepriekš.
-Paātrināta projektu dokumentācijas izskatīšana.
-2019. gadā CFLA nodrošināja informācijas sniegšanu saistībā ar ES fondu jautājumiem ap 170 dažādos pasākumos – konferencēs, diskusijās, semināros utt., kurus organizējusi CFLA vai kuros CFLA pārstāvji piedalījušies kā lektori. Gada laikā CFLA organizējusi 150 pasākumu, kuros klātienē piedalījušies vairāk kā 3500 interesentu un klientu. Gada garumā CFLA nodrošinājusi aktuālās informācijas sniegšanu un atbalstu ES fondu finansējuma saņēmējiem klātienes konsultāciju un semināru veidā, tādējādi uzturot un stiprinot atgriezenisko saiti ar FS. Informatīvie pasākumi veidoti gan individuālu projektu, gan ES fondu programmu, gan visaptverošā - ES fondu atbalsta - līmenī, aplūkojot un analizējot aktuālos jautājumos no projektu iesniegumu sagatavošanas līdz ieviešanai un rezultātu sasniegšanai.
Turpināta jau 2017.gadā uzsāktā iniciatīva 2019. g. pavasarī un rudenī visā Latvijā organizējot semināru ciklu «Labā prakse ES fondu projektu īstenošanā”. 
VM un padotības iestādes:
Lai veiktu efektīvu un optimālu valsts budžeta līdzekļu administrēšanu un valsts budžeta līdzekļu izlietojuma uzraudzību, uzlabotu stratēģiskā iepirkuma organizāciju, kā arī nodrošinātu uzraudzības funkciju atbilstību pacientu interesēm un kvalitatīvai veselības aprūpes procesa organizācijai no 01.09.2018. valsts budžeta līdzekļu izlietojuma uzraudzību veselības nozarē, kā arī līgumu par valsts apmaksāto veselības aprūpes pakalpojumu sniegšanu izpildes uzraudzību veic viena iestāde – NVD.
Līdz ar funkcijas pārņemšanu no Veselības inspekcijas, tiek pilnveidots uzraudzības process, sekmējot izmaksu un resursu efektīvas veselības aprūpes sistēmas attīstību, integrējot konsultē vispirms principu un nodrošinot:
· jaunu līgumu uzraudzības metožu ieviešanu, piemēram, pašnovērtējuma anketu pielietojumu efektīva paškontroles mehānisma nodrošināšanai;
· indikatoru un rezultatīvo rādītāju noteikšanu prioritāri uzraugāmo jomu identificēšanai, t.sk. nodrošinot sistemātisku stratēģisko iepirkumu ietvaros atlasīto pakalpojumu sniedzēju darbības vērtēšanas kritēriju novērtēšanu/analīzi;
· līgumpartneru informēšanu par uzraudzības darbību ietvaros identificētām problēmām un to iespējamiem risinājumiem, sekmējot nepārtraukta valsts apmaksāto veselības aprūpes pakalpojumu pilnveidošanas principa ieviešanu.
Veselības inspekcijas vadītājs 2017. gada 15. jūnijā ir parakstījis „Apliecinājumu”, ka Veselības inspekcija piedalās iniciatīvā „Konsultē vispirms”. Lai īstenotu šos principus, Veselības inspekcija veikusi vēl dažādus pasākumus, piemēram, veiktas pārmaiņas Veselības inspekcijas darba laikā, nodrošinot klientorientētu pakalpojumu pieejamību; izstrādāta un ieviesta „Klientu apkalpošanas rokasgrāmata” un tajos noteiktie principi; uzsākta pašnovērtējuma veikšanas realizācija kā uzraudzības neatņemama sastāvdaļa; uzņēmējiem piedāvātas iespējas veikt pašpārbaudi, izvietojot pārbaudes lapas Veselības inspekcijas tīmekļvietnē; organizēti izglītojoši semināri un izstrādātas skaidrojošās vadlīnijas.
02.07.2019. apstiprināta un tīmekļa vietnē publicēta Zāļu valsts aģentūras Kvalitātes politika ar norādi, ka aģentūras vadība apņemas veidot un uzturēt efektīvu organizācijas pārvaldības sistēmu, atbilstoši starptautiski pieņemtajai labajai praksei, kā arī  EM “Konsultē vispirms” vadlīnijās iekļautās norādes un principu uzraudzības objektu darbības atbilstības pārbaužu plānošanā, veikšanā un rezultātu izvērtēšanā. Aģentūras kvalitātes sistēmas pārskatā par 2019. gadu iekļauts invertējums par sasniegtajiem rezultātiem.
2. Izpildīts
VK:
2022.gada novembrī, tika veikts Valsts pārvaldes klientu apmierinātības pētījums – Latvijas iedzīvotāju aptauja, kuras ietvaros tika noskaidrota iedzīvotāju attieksme pret valsts pārvaldi kopumā, izvēlēta valsts iestāde, kas vislabāk apkalpo iedzīvotājus, raksturota saskarsme ar valsts iestādēm, valsts iestāžu darba vērtējums, kā arī pēdējā saskarsme ar valsts iestādi.
Pētījuma ietvaros tika noskaidroti arī priekšstati par VK lomu valsts pārvaldes attīstībā. 
Šis ir ikgadējs sabiedriskās domas pētījums (aptauja), kas tiek īstenots no 2015. gada. Pētījuma laikā tiek noskaidrots Latvijas iedzīvotāju apmierinātības līmenis, vērtējot valsts pārvaldes iestāžu darbu, attieksmi pret klientiem un sniegto pakalpojumu kvalitāti, t.sk. iedzīvotāju uzskati par valsts iestādi, kas vislabāk apkalpo iedzīvotājus; saskarsmes pieredze ar valsts iestādēm pēdējo 3 gadu laikā un pēdējā saskarsme; valsts iestāžu darba vērtējums un attieksme pret valsts pārvaldi kopumā. Iegūtie rezultāti palīdz izvērtēt, kurās jomās un kādos aspektos nepieciešami uzlabojumi. Tāpat šie rezultāti sniedz ieskatu, kā mainījušies iedzīvotāju paradumi, izvēloties formātu saziņai ar valsts pārvaldi. 
2022. gada aptaujā iegūtie rezultāti salīdzināti arī ar laika posmā no 2015. gada līdz 2021. gadam veikto pētījumu rezultātiem. Izvērtējot aptauju datu salīdzinājumu, tika ņemts vērā, ka 2020. gadā saistībā ar Covid-19 pandēmiju ir bijuši dažādi MK noteikti ierobežojumi, kas ietekmēja iedzīvotāju iespējas saņemt valsts iestāžu pakalpojumus klātienē, kā arī iedzīvotājiem radīja dažādas finansiāla un cita rakstura apgrūtinājumus. Neskatoties uz šo, salīdzinot veikto aptauju rezultātu tendences pēdējo trīs gadu laikā (no 2020. gada līdz 2022. gadam):
· apgalvojumam par to, ka vairumam valsts pārvaldē strādājošo var uzticēt darbošanos valsts labā, vērtējumu indekss 2022. gadā bija +20.9, iepriekš tas bija robežās no +15.8 līdz +20.9;
· izteikumam par to, ka valsts pārvaldē strādājošie kopumā godprātīgi veic savus pienākumus, vērtējumu indekss 2022.gadā bija +19.7, iepriekš tas bija robežās no +14.3 līdz +21.1.
Novērtējot izmaiņas valsts pārvaldē pēdējo trīs gadu laikā, jāsecina, ka vairākos apmierinātības aspektos rādītāji ir pasliktinājušies: 
· 39% piekrita, bet 16% nepiekrita, ka valsts pārvalde ir vienkāršojusi pakalpojumu sniegšanas, saņemšanas procedūras iedzīvotājiem (2022. gada indekss bija +14.8; 2021. gadā: +15.7; 2020. gadā: +14.6);
· 38% piekrita, bet 12% nepiekrita, ka valsts pārvaldes iestādes vairāk sākušas sadarboties savā starpā, mazāk prasot cilvēkiem tādus datus, kas jau ir citu valsts iestāžu rīcībā (2022. gadā indekss bija +15; 2021. gadā: +19.7; 2020. gadā: +12.6); 
· 34% piekrita, bet 14% nepiekrita, ka valsts pārvalde arvien vairāk cenšas palīdzēt, skaidrot, konsultēt, nevis sodīt (2022. gadā indekss bija +12; 2021. gadā: +13.4; 2020. gadā: +8.6).
Attiecībā uz pozitīvajām tendencēm jāatzīmē, ka piecu gadu laikā par vairāk nekā 15% audzis e-pakalpojumu lietojums. Ne tik strauji, bet stabili pieaug arī citu attālināto saziņas formu lietojums (saziņa ar e-pasta palīdzību, pa tālruni, iestāžu sociālo tīklu kontos), attiecīgi arvien samazinās iestāžu apmeklējums klātienē. Šajā laikā uzlabojies arī iedzīvotāju vērtējums par atsevišķām iestādēm, piem., VSAA, PMLP u.c.

3. Izpildīts
EM:
Pēc izstrādātās vienotās metodoloģijas “Konsultē vispirms” ieviešanas novērtēšanai, tika veikts ikgadējs 22 uzraudzības iestāžu novērtējums trīs gadus pēc kārtas (2018., 2019. un 2020.gadā). Metodoloģija paredz veikt ikgadēju iestāžu klientu un darbinieku aptaujas, kā arī ietver iestāžu pašnovērtējuma veikšanu. 2018. gada nogalē tika uzsākta pirmā novērtēšana, kas noslēdzās 2019. gada pirmajā pusē, kad tik apkopoti rezultāti. Par iniciatīvas “Konsultē vispirms” līderi 2018. atzīts Pārtikas un veterinārais dienests. Vienlaikus piecās nominācijās augstāko novērtējumu saņēma VID ("Efektīvas uzraudzības stratēģijas līderis"), Patērētāju tiesību aizsardzības centrs ("Uzraudzības politikas līderis atbilstības panākšanā"), CSP (“Informācijas sniegšanas un konsultēšanas līderis” un  “Uzņēmēju izvēle”) un Valsts augu aizsardzības dienests ("Uz klientu orientētas apkalpošanas līderis"). Uzņēmēji Latvijas uzraugošo iestāžu darbu kopumā vērtēja pozitīvi - 100 punktu skalā iestādes vidēji  vērtētas ar 80,70 punktiem. Iestāžu klienti visaugstāk vērtējuši iestāžu uzraudzības politiku, kas vērsta uz atbilstības panākšanu. Tāpat uzņēmēji augstu vērtējuši Latvijas uzraugošo iestāžu klientu apkalpošanas kultūru, uzsverot, ka arī uzraudzības darbībās svarīgi ievērot klientorientētu pieeju.  
2019. gada nogalē noslēdzās otrā iestāžu novērtēšana. Rezultāti tika paziņoti 2019. gada 4. decembrī. Par  līderi 2019. gadā atzīta Zāļu valsts aģentūra, kas saņēma arī apbalvojumu nominācijā “Uzņēmēju izvēle”. Augstāko novērtējumu dažādās nominācijās ieguva arī VID (“Līderis uzraudzības stratēģijā”), Pārtikas un veterinārais dienests (”Līderis atbilstības panākšanā”), UR (“Līderis informēšanā un konsultēšanā”) un CSP (“Līderis klientorientētā apkalpošanā”). Papildus atzinību izpelnījās iestādes, kas 2019. gada laikā  demonstrējušas visstraujāko progresu “Konsultē vispirms” principa ieviešanā - Valsts darba inspekcija un Veselības inspekcija. Salīdzinājumā ar pirmo novērtējumu, aptaujātie klienti ir kļuvuši prasīgāki pret iestādēm, klientu vidējais novērtējums ir nedaudz samazinājies no 80,70 uz 78,91 indeksa punktiem, tomēr kopējais “Konsultē vispirms indekss” ir nedaudz paaugstinājies no 78,15 uz 79,59 indeksa punktiem, 100 punktu skalā. 2019. gadā saglabājas tendence vairākumā pozitīvi novērtēt iestāžu klientu apkalpošanas kultūru, kā arī uzraudzības politiku, kas vērsta uz atbilstības panākšanu.
 2020.gadā noslēdzās ikgadējā “Konsultē vispirms” novērtēšana. Par 2020. gada līderi kļuva Patērētāju tiesību aizsardzības centrs (PTAC), kopvērtējumā saņemot visaugstāko klientu, darbinieku un ekspertu novērtējumu. Visatzinīgāk vērtēta darbinieku kompetence un neitralitāte lēmumu pieņemšanā, informācijas pieejamība un saprotamība PTAC tīmekļa vietnē, kā arī “iecietības” režīma piemērošana jaunu normatīvu ieviešanas periodam. Pārtikas un veterinārais dienests (PVD) ieguva augstākos rezultātus nominācijā “Līderis atbilstības panākšanā 2020”. Šajā kategorijā vērtēja iestāžu centienus nodrošināt atbilstību normatīvajiem aktiem un sniegto atbalstu uzņēmējiem to īstenošanā, sodu proporcionalitāti pret izdarītā pārkāpuma smagumu u.c. Ļoti pozitīvi par PVD darbu izteikušies iestādes klienti, norādot, ka tās darba stils ir vērsts uz sadarbību, un PVD var būt piemērs citām valsts pārvaldes iestādēm. Klienti uzsvēruši, ka PVD kļuvis daudz pretimnākošāks tieši pret mazajiem lauku veikaliņiem, sniedzot konsultācijas par normatīvo aktu prasībām un to īstenošanu.
“Līderis informēšanā un konsultēšanā 2020” bija Būvniecības valsts kontroles birojs (BVKB). Šajā kategorijā vērtēta iestādes pieejamība skaidrojumu saņemšanai, informācijas saprotamība BVKB tīmekļa vietnē, informācijas sniegšana par jaunajām prasībām un mūsdienu tehnoloģiju izmantošana mērķauditorijas sasniegšanai u.c. BVKB organizējis informatīvās sanāksmes par aktuāliem būvdarbu kontroles tematiem, tikšanās ar nozares organizācijām un aktīvi sniedzis konsultācijas klientiem, izmantojot dažādus saziņas līdzekļus.
Vērtējot kultūras maiņu iestādē un lietišķas, cieņpilnas, vienlīdzīgas un taisnīgas attieksmes pret visiem klientiem nodrošināšanu, apbalvojumu nominācijā “Līderis klientorientētā apkalpošanā 2020” ieguva Valsts valodas centrs (VVC). Tāpat tika vērtēta darbinieku apmācība un psiholoģiskā sagatavotība, iestādes procesu pārzināšana, komunikācija ar klientiem, krīzes situāciju risināšanā u.c. kritēriji. VVC savā darbā ieviesis “Konsultē vispirms” luksoforu, kas iestādes darbiniekiem palīdz pieņemt vienveidīgākus lēmumus, konstatējot neatbilstības normatīvajiem aktiem.
Vērtējot trīs gadu rezultātus, nomināciju “Vislielākā izaugsme no 2018 uz 2020” saņēma Datu valsts inspekcija, kas, salīdzinot 2018. gadu pret 2020. gadu, kopvērtējumā parādījusi vislielāko izaugsmi un bijusi viena no aktīvākajām “Konsultē vispirms” principa iedzīvinātājām. Savukārt balvu nominācijā “Vislielākā izaugsme no 2019 uz 2020” ieguva Pilsonības un migrācijas lietu pārvalde (PMLP). Klienti atzinīgi novērtējuši PMLP pāreju uz mūsdienīgām komunikācijas platformām, iestādei kļūstot efektīvākai un sasniedzamākai.
Kopumā 2020. gadā klienti visaugstāk vērtējuši iestāžu neitralitāti lēmumu pieņemšanā, laipno un atsaucīgo komunikāciju, doto iespēju novērst konstatētās neatbilstības, iecietības režīma piemērošanu jauno tiesību aktu prasību ieviešanai, kā arī saprotamu un viegli uztveramu likuma prasību izskaidrošanu. 
2020. gadā aptaujāti 4720 iestāžu klienti (kopš projekta sākuma – 14 318) un 1979 iestāžu darbinieki (kopš projekta sākuma - 5605), kā arī veikts iestāžu pašnovērtējums un ekspertu novērtējumi. Pēc rezultātu izvērtēšanas katra iestāde saņēma individuālas rekomendācijas, kas turpmākā gada laikā ļāva pilnveidot iestāžu darbu un turpināt uzlabot procesus.
Ikgadējo novērtējumu ietvaros visas novērtējumā iesaistītās iestādes saņēma arī ieteikumus rezultātu uzlabošanai nākamajiem periodiem.
SPRK (Sabiedrisko pakalpojumu regulēšanas komisija):
Savā darbībā proaktīvi sniedz sabiedrisko pakalpojumu sniedzējiem skaidrojoša un izglītojoša rakstura atbalstu, savlaicīgi informē par normatīvajos aktos noteiktā pienākumu izpildes termiņa tuvošanos (piem., atskaišu un citu dokumentu iesniegšanas gadījumā), kā arī dod termiņu pieļauto nepilnību novēršanai. SPRK neuzsāk pārkāpuma lietas par normatīvo aktu neizpildi, ja vien sabiedrisko pakalpojumu sniedzējs ir novērsis nepilnības un, ja pieļautie pārkāpumi nav uzskatāmi par nozīmīgiem un nerada būtisku kaitējumu sabiedrības kopējām interesēm. Minētā principa ievērošana ir nostiprināta SPRK iekšējos normatīvajos aktos.

	[bookmark: _Hlk526180475]4.11.2.
	E-risinājumu stiprināšana publiskajā pārvaldē uzņēmējdarbības aktivitātes veicināšanai, t.sk., uzņēmēju pārrobežu darbībā un ārvalstu eID izmantošana Latvijas e-pakalpojumos .
Lai vienkāršotu un veicinātu tiešsaistes un pārrobežu darījumus, un nodrošinātu pārrobežu elektroniskās identifikācijas savstarpēju atzīšanu 27.09.2018. Eiropas Padomē tika apstiprināta  EIROPAS PARLAMENTA UN PADOMES REGULA, ar ko izveido vienotu digitālo vārteju, lai sniegtu piekļuvi informācijai, procedūrām un palīdzības un problēmu risināšanas pakalpojumiem, un ar ko groza Regulu (ES) Nr. 1024/2012. Savukārt, VRAA, saskaņā ar tās nolikumu no 2018.gada 28. septembra nodrošina vienotās digitālās vārtejas darbību.
eIDAS regulas 2. pielikums satur obligāti elektronizējamus pakalpojumu, kas nodrošināmi pārrobežu lietotājiem, ietverot arī uzņēmējdarbības daļu.
Šīs regulas mērķis ir stiprināt elektronisko darījumu uzticamību iekšējā tirgū, nodrošinot vienotu pamatu drošai elektroniskai mijiedarbībai starp uzņēmumiem, iedzīvotājiem un publiskām iestādēm, tādējādi palielinot publisko un privāto tiešsaistes pakalpojumu, elektroniskās uzņēmējdarbības un elektroniskās tirdzniecības efektivitāti ES.
Lai nodrošinātu minētās regulas ieviešanu nacionālajā līmenī tiek plānotas šādas aktivitātes:
1) izveidot un darbināt Latvijas nacionālo eIDAS mezgla punktu (vārteju, “eIDAS node”) un papildināt universālās pieteikšanās servisu, tādējādi tehniski nodrošinot piekļuves iespējas Latvijas elektroniskajiem pakalpojumiem ar citu dalībvalstu paziņotajiem elektroniskās identifikācijas līdzekļiem;
2) saskaņā ar eIDAS regulas prasībām pieteikt Latvijas nacionālo elektroniskās identifikācijas shēmu, kas balstīta uz eID karti, tādējādi radot iespēju Latvijas uzņēmumiem un iedzīvotājiem autentificēties citu ES dalībvalstu elektroniskajiem pakalpojumiem ar Latvijas eID karti.
	1.	Nodrošināta EK izstrādātās atvērtās koda programmas (DSS) rīka implementācija dokumentu parakstīšanās un pārbaudes rīkos un iespēja pārbaudīt citu ES dalībvalstu dokumentos elektroniskā paraksta atbilstību pret noteikto uzticamo sertifikātu sarakstu, izmantojot DSS. Portālā www.latvija.lv nodrošināta dokumentu pārbaudes iespēja un DSS pakalpojums aprakstīts Publisko pakalpojumu katalogā.
2.	Saskaņā ar eIDAS regulas prasībām pieteikta Latvijas nacionālā elektroniskās identifikācijas shēma, kas balstīta uz eID karti, tādējādi radot iespēju Latvijas uzņēmumiem un iedzīvotājiem autentificēties citu ES dalībvalstu elektroniskajiem pakalpojumiem ar Latvijas eID karti.
3. Uzņēmējiem paredzētie e-pakalpojumi pielāgoti eIDAS regulas prasībām, izmantojot VRAA nodrošināto vienotās pieteikšanās risinājumu un eIDAS nacionālo vārteju, nodrošinot šo pakalpojumu pieejamību personām, kuras izmanto citu ES dalībvalstu paziņotus elektroniskās identifikācijas risinājumus
	Uzlabots e-pakalpojums
Ieviestas nepieciešamās izmaiņas, lai Latvijas e-pakalpojumiem varētu izmantot ārvalstu eID
Citu ES dalībvalstu iedzīvotājiem (uzņēmējiem) pieejami eIDAS regulas prasībām atbilstoši e-pakalpojumi

	1. Izpildīts
LVRTC:
LVRTC ir izstrādājis un 2020.gada sākumā produkcijas režīmā nodrošina dokumentu parakstīšanas un pārbaudes API (lietojumprogrammas saskarne - Application programming interface), kas darbojas  uz EK izstrādātās atvērtās koda programmas (DSS) rīka. Minētais dokumentu parakstīšanās un pārbaudes API ir brīvi pieejams informācijas sistēmu izstrādātājiem un programmatūras uzturētājiem. Vienlaikus LVRTC un VRAA ir veikuši savstarpēju ieviešanas plānu koordināciju un plānots, ka jaunizstrādātais API portālā latvija.lv varētu tikt implementēts šī gada 3-4 ceturksnī.

PMLP:
No 28.06.2021. PMLP nodrošina ziņu par ārzemnieku (Fizisko personu reģistra likuma 4.panta pirmās daļas 2.punta d, e, f, g, h, i apakšpunkts) iekļaušanu Fizisko personu reģistrā, piešķirot personai automātiski ģenerētu personas kodu un nodrošinot iespēju pieteikties un saņemt Latvijas ārzemnieka personas apliecību (ārzemnieka eID karte) personas identifikācijai elektroniskajā vidē, elektroniskā paraksta izmantošanai, oficiālās e-adreses aktivizēšanai, e-pakalpojumu pieejamībai, bet ārzemnieka statuss Fizisko personu reģistrā būs “pasīvs” līdz brīdim, kad ārzemnieks Latvijā saņems uzturēšanās atļauju, reģistrācijas apliecību Imigrācijas likumā noteiktajā kārtībā. Tādējādi PMLP nodrošina ārzemniekam (t.sk. arī ārvalstī dzīvojošam Latvijas uzņēmuma pārstāvim) iespēju saņemt Latvijas elektroniskās identifikācijas līdzekli, kas atbilst augstākajam personas elektroniskās identifikācijas līmenim. Valsts pārvaldes pakalpojumu portāla Latvija.lv ar ārzemnieka eID karti autentificētam e-pakalpojumu lietotājam Latvijā piešķirtais personas kods redzams Latvija.lv lietotāja profilā. Tāpat, 2022.gadā PMLP ir pielāgojusi  eIDAS lietotājiem iespēju izmantot e-pakalpojumu “Pārbaude, vai persona ir iekļauta Fizisko personu reģistrā un vai nav ziņu par personas nāvi” un “Pārbaude, vai persona ir deklarēta norādītajā adresē”, ko var izmantot, piemēram, ārvalsts uzņēmuma sadarbības pārstāvis fiziska persona, izmantojot VRAA nodrošināto vienotās pieteikšanās risinājumu. Citi PMLP pārziņā esošie e-pakalpojumi šobrīd nav paredzēti pārrobežu lietotājiem, jo Latvijas normatīvajos aktos ir noteikts ierobežots pakalpojumu saņēmēju subjektu loks.
2. Izpildīts
SM:
Pieteikta Latvijas nacionālā elektroniskās identifikācijas shēma, kas balstīta uz eID karti, kura 2019.gada 19.decembrī izsludināta kā atbilstoša augstākajam no elektroniskās identifikācijas līmeņiem.
VARAM:
2019.gada decembrī EK oficiāli paziņoja Latvijas identifikācijas shēmu, to publicējot paziņoto shēmu sarakstā. Gada laikā no šī brīža citām ES dalībvalstīm ir jāsāk akceptēt Latvijas paziņotos eID līdzekļus.
VRAA:
eIDAS mezgla punkts ir izveidots. Uz doto brīdi Latvijas e-pakalpojumiem ir iespējams autentificēties 12 dalībvalstu iedzīvotājiem (Lietuva, Igaunija, Spānija, Portugāle, Itālija, Beļģija, Čehija, Slovākija, Luksemburga, Nīderlande, Malta, Horvātija). Notiek darbs pie pārējo dalībvalstu pieslēgšanas.
Pieteikta Latvijas nacionālā identifikācijas shēma https://ec.europa.eu/cefdigital/wiki/display/EIDCOMMUNITY/Overview+of+pre-notified+and+notified+eID+schemes+under+eIDAS. 
Shēma izziņota 18.12.2019.
Uz doto brīdi ar Latvijas eID karti var autentificēties Lietuvas, Igaunijas, Spānijass, Portugāle, Itālijas, Beļģijas, Čehijas, Slovākijas, Luksemburgas, Nīderlandes, Maltas, Horvātijas, Slovēnijas elektroniskajiem pakalpojumiem.
IUB: 
Iepirkumu uzraudzības biroja sniegto pakalpojumu mērķauditorija lielākoties ir Latvijas Republikā reģistrēti pasūtītāji, sabiedrisko pakalpojumu sniedzēji, publiskie partneri vai to pārstāvji, finansējuma saņēmēji, juridiskas un fiziskas personas, līdz ar to ārvalstu eID izmantošana nav nepieciešama. Pakalpojuma „Publisko iepirkumu apstrīdēšana” gadījumā Birojs nodrošina arī tādu iesniegumu par iepirkuma procedūru pārkāpumiem saņemšanu, kas parakstīti ar drošu ārvalstu elektronisko parakstu. Pakalpojums „Publisko iepirkumu paziņojumu publikācijas Biroja tīmekļvietnē” ir pieejams personām, kuras izmanto citu ES dalībvalstu paziņotus elektroniskās identifikācijas risinājumus.
Lai autentificētos Publikāciju vadības sistēmā, tiek izmantots vienotais pieteikšanās risinājums, kurā, sākot ar 2022. gadu, ir nodrošināta autentificēšanās ar eIDAS.
3.Izpildīts
TM:
UR e-pakalpojumi tiks pielāgoti pakāpeniski: 
1) UR rīku pielāgošanu tai skaitā, lai pakalpojums būtu atbilstoši pielāgots ārvalsts personām (angļu valodā):
– Jaunais portāls: darbojas eIDAS, ir pielāgota valoda (https://registrs.ur.gov.lv/);
– Komercķīlas e-pakalpojums: darbojas eIDAS vēl nav pielāgota valoda (https://komerckila.ur.gov.lv/);
– Info portāls: darbojas eIDAS, ir pielāgota valoda (https://info.ur.gov.lv/#/data-search).
Papildus norādāms, ka e-pakalpojums portālā Latvija.lv  "Reģistrācija Uzņēmumu reģistra vestajos reģistros" uzlabojumi attiecībā pret valodu netiek veikti, jo visi resursi tiek fokusēti uz jauno portālu.
Savukārt reģistrācijas e-pakalpojumi tiks pielāgoti UR modernizācijas projekta ietvaros. Jaunie reģistrācijas e-pakalpojumi komersantiem modernizācijas projekta ietvaros tiks izstrādāti līdz 29.09.2023., vienlaikus nodrošinot to pārrobežu pieejamību (saskaņā ar Eiropas Parlamenta un Padomes Direktīvu (ES) 2019/1151 (2019. gada 20. jūnijs), ar ko groza Direktīvu (ES) 2017/1132 attiecībā uz digitālo rīku un procesu izmantošanu sabiedrību tiesībās un Eiropas Parlamenta un Padomes Regulu, ar ko izveido vienotu digitālo vārteju, lai sniegtu piekļuvi informācijai, procedūrām un palīdzības un problēmu risināšanas pakalpojumiem, un ar ko groza Regulu (ES) Nr. 1024/2012). Ņemot vērā minēto, pasākuma izpildes gala termiņš ir 29.09.2023.
VARAM:
2019.gada decembrī EK oficiāli paziņoja Latvijas identifikācijas shēmu, to publicējot paziņoto shēmu sarakstā. Gada laikā no šī brīža citām ES dalībvalstīm ir jāsāk akceptēt Latvijas paziņotos eID līdzekļus.
VRAA:
eIDAS mezgla punkts ir izveidots. Uz doto brīdi Latvijas e-pakalpojumiem ir iespējams autentificēties 12 dalībvalstu iedzīvotājiem (Lietuva, Igaunija, Spānija, Portugāle, Itālija, Beļģija, Čehija, Slovākija, Luksemburga, Nīderlande, Malta, Horvātija). Notiek darbs pie pārējo dalībvalstu pieslēgšanas.
Pieteikta Latvijas nacionālā identifikācijas shēma https://ec.europa.eu/cefdigital/wiki/display/EIDCOMMUNITY/Overview+of+pre-notified+and+notified+eID+schemes+under+eIDAS. 
Shēma izziņota 18.12.2019
Uz doto brīdi ar Latvijas eID karti var autentificēties Lietuvas, Igaunijas, Spānijass, Portugāle, Itālijas, Beļģijas, Čehijas, Slovākijas, Luksemburgas, Nīderlandes, Maltas, Horvātijas, Slovēnijas elektroniskajiem pakalpojumiem.
ZM:
Laikā no 2017. gada 14. novembra līdz 2020. gada 13. novembrim ZM un tās padotības iestādes realizē ERAF finansētu projektu “ZM un tās padotībā esošo iestāžu informācijas un komunikāciju tehnoloģiju attīstība”. Projekts ir vērsts uz zemkopības nozares iestāžu darbības efektivitātes palielināšanu, pilnveidojot iestāžu pamatdarbības procesus, nodrošinot starpiestāžu sadarbību, pilnveidojot elektroniskos pakalpojumus, kā arī attīstot centralizētu koplietošanas informācijas un komunikācijas tehnoloģiju infrastruktūru. Projekta ietvaros tiek izstrādāti dažādi risinājumi, lai atvieglotu iedzīvotāju un uzņēmēju piekļuvi iestāžu sniegtajiem pakalpojumiem. 
Laika posmā līdz 2020. gada 29. februārim projekta ietvaros jau noslēgušās divas aktivitātes, kuru ietvaros realizēts Lauku atbalsta dienesta informācijas sistēmu uzlabošanas apakšprojekts – izstrādāta un klientiem jau tiek piedāvāta mobilā aplikācija, kas nodrošina operatīvu informācijas apmaiņu LAD un klientu starpā, kā arī Latvijas zivsaimniecības integrētās kontroles un informācijas sistēmas (LZIKIS) papildinājumu izstrādes apakšprojekts – nodrošināta elektroniska rēķinu aprite, automatizēta rēķinu sagatavošana un ātrāka no klientiem saņemto maksājumu apstrāde.
FM, VID:
VID EDS ir nodrošināts tehniskais risinājums eID izmantošanai (var pieslēgties EDS, bet e-pakalpojumu pieejamība ir atkarīga no statusa rezidents/nerezidents, proti, pakalpojumi nav pieejami nerezidentiem).
VM:
“E-risinājumu stiprināšana publiskajā pārvaldē uzņēmējdarbības aktivitātes veicināšanai, t.sk., uzņēmēju pārrobežu darbībā un ārvalstu eID izmantošana Latvijas e-pakalpojumos” trešā rīcības virziena izpilde turpinās atbilstoši VM un tās padotības iestāžu kompetencei. VM ir nominējusi pārstāvi VARAM organizētajā Vienotās digitālās vārtejas regulas ieviešanas darba grupā. Sadarbībā ar VARAM ir identificēta virkne e-pakalpojumu, kuriem nepieciešams īstenot ārvalstu eID atbalstu, lai veicinātu uzņēmēju pārrobežu darbību. Šobrīd nodrošināta iespēja, autorizējoties ar ārvalstu eID, izmantot Veselības inspekcijas nodrošinātos e-pakalpojumus saistībā ar ārvalstīs atzītas profesionālās kvalifikācijas atzīšanu pakalpojumu sniegšanai Latvijā un pakalpojumu sniedzēju reģistrāciju, kā arī Zāļu valsts aģentūras nodrošinātos e-pakalpojumus saistībā ar medikamentu ražošanu un apriti


	4.11.3.
	Esošā portāla www.latvija.lv uzņēmējdarbības sadaļas pilnveidošana ar aktuālu un uzņēmējiem noderīgu informāciju.
Šobrīd informācija par visām uzņēmējdarbībai nepieciešamajām atļaujām un licencēm ir apkopota portālā www.latvja.lv, kur ir apkopota informācija par  administratīvajām procedūrām, kuras jāveic, lai iegūtu attiecīgo licenci vai atļauju. Jāatzīmē, ka portālā nav strukturēti pieejama visa minētā informācija. Tādēļ uzņēmējiem informācija ir jāmeklē vairākās vietnēs un jāliek kopā, kas ne visās situācijās ir skaidri un pašsaprotami izdarāms. 
Ņemot vērā esošā portāla funkcionālos ierobežojumus, lai nodrošinātu uzņēmējiem draudzīgu informācijas pieejamību nepieciešams: 
1.	Pārskatīt un aktualizēt visas portāla www.latvija.lv  uzņēmējdarbības sadaļas  dzīves situācijas. 
2.	Apkopot visus portāla www.latvija.lv.  uzņēmējdarbībās sadaļas e-pakalpojumus un nodrošināt to pieejamību vienuviet uz klientu orientētā veidā.
	1. Pārskatīt un aktualizēt visas portāla www.latvija.lv uzņēmējdarbības sadaļas  dzīves situācijas 
2. Apkopot visus portāla www.latvija.lv. uzņēmējdarbībās sadaļas e-pakalpojumus un nodrošināt to pieejamību vienuviet uz klientu orientētā veidā. 

	1. Izpildīts
VRAA ir nodrošinājusi piekļuvi portāla Latvija.lv satura pārvaldības videi un ir sniegts informatīvs atbalsts portāla Latvija.lv “Uzņēmējdarbības” sadaļas sakārtošanai.
EM ir pārskatījusi visas portāla www.latvija.lv  uzņēmējdarbības sadaļas  dzīves situācijas, vienlaikus jāņem vērā, ka portālā iekļautās dzīves situācijas regulāri tiek aktualizētas, kā arī pēc nepieciešamības tiek  izstrādātas jaunas dzīves situācijas. Pārskata periodā ir no jauna izstrādātas šādas dzīves situācijas :
· Dalība valsts un pašvaldību iepirkumos;
· Mantojuma atstāšana un saņemšana;
· Sodu apmaksa un apstrīdēšana;
· -Transportlīdzekļu reģistrēšana un izmantošana;
· Mājas (istabas) dzīvnieku reģistrācija, labturība un pārvadāšana;
· Darbinieku tiesības un pienākumi;
· ES fondu līdzfinansējuma saņemšana (uzņēmējdarbības sadaļa);
· Iepirkšanās internetā;
· Pārtikas produktu un dzīvnieku imports un eksports (uzņēmējdarbības sadaļa);
· Tirdzniecība internetā u.c.
Lai padarītu uzņēmējiem pārskatāmāku un vieglāk uztveramu portālā esošo licenču un atļauju sadaļu, EM paredz sadarbībā ar atbildīgajām institūcijām sastrukturēt licenču un atļauju sadaļā esošos pakalpojumus. Vienlaikus EM ir sagatavojusi vēstuli VARAM ar lūgumu izvērtēt pieejamo finanšu resursus pārdali portāla uzņēmējdarbības sadaļas pilnveidei un attīstībai. 
2. Izpildīts
Portālā ir apkopoti visi uzņēmējdarbības sadaļā esošie e-pakalpojumi, kas pieejami vienuviet. Informācija tiek regulāri atjaunota un uzturēta. Tāpat EM ir lūgusi VRAA izvērtēt iespēju attīstīt uzņēmējdarbības sadaļā meklētāju funkciju, kas vēl vieglāk un efektīvāk palīdzētu uzņēmējiem atrast un pildīt tiešsaistes funkcijas portālā www.latvija.lv.

	4.11.4.
	Izstrādāta un pilnveidota jaunā portāla www.latvija.lv uzņēmējdarbības sadaļa.
Portāls www.latvija.lv ir valsts pārvaldes pakalpojumu portāls un informācijas un saziņas elektroniskais kontaktpunkts, kurā šobrīd vienuviet ir apkopoti valsts un pašvaldību institūciju sniegtie pakalpojumi, kā arī dzīves situācijas. Esošā portāla www.latvija.lv  uzņēmējdarbības sadaļas stiprās puse ir valsts pārvaldes pakalpojumu aprakstu pieejamība vienuviet, kur pakalpojumu klientiem ir iespēja tos meklēt un pārskatīt, taču vienlaikus portālam ir būtiski trūkumi: ierobežoti izmantota klientorientēta pieeja satura strukturēšanai un e-pakalpojumu izveidē; liels, nepārskatāms informācijas daudzums, lietotājiem grūti tajā orientēties; Pārrobežu lietotājiem informācijas un e-pakalpojumu pieejamība ir nodrošināta ierobežoti. 
Lai novērstu identificētus trūkumus un nodrošinātu uzņēmējiem draudzību un lietojamu portāla uzņēmējdarbības sadaļu VRAA projekta "Pakalpojumu sniegšanas un pārvaldības platforma" Nr.2.2.1.1/17/I/015 ietvaros projektē jauno portālu www.latvija.lv.  EM no savas puses ir sniegusi priekšlikumus, kur  portāla latvija.lv uzņēmējdarbības sadaļas attīstībai izvirzīti šādi galvenie kopējie attīstības principi:
Lietotājorientēta pieeja – primāri portālā jāietver tikai lietotājiem nepieciešamais saturs un funkcionalitāte;
Vienkāršība – sarežģītas lietas jāattēlo vienkārši, piemēram, veidojot vedņus;
Datos balstīta satura projektēšana – dinamiskas izmaiņas sākumlapās attēlotajam saturam, balstoties uz lietotāju darbību statistikas datiem (satura apmeklējums, e-pakalpojumu izpilde);
Viedo pakalpojumu attīstība – fokuss uz starpiestāžu/ vienotiem, personalizētiem/proaktīviem un bezkontakta pakalpojumiem.

Nepieciešams:
1. Nodrošināt jaunā portāla www.latvija.lv projektēšanu un ieviešanu, iekļaujot tajā identificētos attīstības principus;
2. Nodrošināt nepieciešamo saturu publicēšanai  jaunajā produkcijas vidē portāla latvija.lv uzņēmējdarbības sadaļai. 
	1.Nodrošināt jaunā portāla www.latvija.lv projektēšanu un ieviešanu, iekļaujot tajā identificētos attīstības principus.
2.Nodrošināt nepieciešamo saturu publicēšanai  jaunajā produkcijas vidē portāla latvija.lv uzņēmējdarbības sadaļā
	 
	1. VRAA; EM
VARAM
2. EM;
VRAA 
	1. 30.06.2020.
2. 30.11.2020.
	1. Izpildīts 
EM:
2019.gada 11.janvārī VRAA noslēdza Sadarbības līgumu ar EM, kas paredz, ka VRAA īstenojot projektu "Pakalpojumu sniegšanas un pārvaldības platforma" Nr.2.2.1.1/17/I/015 iesaista EM lietotāju prasību specifikācijas un izmaiņu pieprasījuma sagatavošanā, kā arī programmatūras prasību specifikācijas un projektējuma apraksta izstrādē attiecība uz portāla Latvija.lv komersantu sadaļu, tai skaitā lietojamības projektēšanā un nodevumu saskaņošanā. 
Lai EM sniegtu savu redzēju par portāla attīstību, 07.02.2019. EM ir noslēgusi iepirkuma līgumu ar SIA “Megadizains” par dizaina darbnīcas organizēšanu portāla www.latvija.lv uzņēmējdarbības sadaļas lietojamības uzlabošanu.  Līguma ietvaros balstoties uz lietojamības testiem un dizaina darbnīcas secinājumiem ir izstrādāts digitāls prototips uzņēmējdarbības reģistrācijas sadaļai un uzņēmuma reģistrēšanas e-pakalpojums (mazkapitāla SIA dibināšana ar vienu dibinātāju), kā arī sniegti priekšlikumi citu pakalpojumu pilnveidei. Izstrādātie priekšlikumi iesniegti VRAA un VARAM risinājumu iekļaušanai pie jaunās mājas lapas izstrādes. 
2020.gada 20.nevembrī ir pabeigta visu projektā plānoto aktivitāšu īstenošana.
Ņemot vērā projekta "Pakalpojumu sniegšanas un pārvaldības platforma" Nr.2.2.1.1/17/I/015 ietvaros identificētos riskus VARAM ir izstrādājis uz datiem balstītu arhitektūras un dizaina elementu ietverošu skiču kopumu  Latvija.lv pārveidei. 
VARAM:
Izstrādāts uz datiem balstīts arhitektūras un dizaina elementu ietverošu skiču kopums  Latvija.lv pārveidei. 
2020.g 1.cet. notika sagatavošanās iepirkumam, kura ietvaros tika izveidota portāla jaunā versija un dokumentācijas izstrāde. Kā arī tika pilnveidota esošā Latvija.lv funkcionalitāte ar kvalitatīvāk strukturētāku saturu un pilnveidota meklēšanas funkcionalitāte;
 - u.c.
VRAA:
Izpilde turpinās
VARAM īstenotā ERAF projektā Nr. 2.2.1.1/21/I/002 “Atvieglojumu vienotās informācijas sistēmas un latvija.lv atvēršana komersantiem un valsts un pašvaldības vienoto klientu apkalpošanas centru attīstība” ir pabeigta jaunā portāla Latvija.lv projektēšana, iekļaujot tajā identificētos attīstības principus. Portāla pilnveidojumi projektā tiek īstenoti divos laidienos: 2022.gadā ir pabeigta 1. laidiena izstrāde, bet 2. laidiens tiks izstrādāts un ieviests līdz 2023. gada rudenim.
2. Izpilde turpinās
Lai nodrošinātu un uzsāktu darbu pie jaunā portāla www.latvija.lv attīstības, EM ir identificējusi galvenās problēmas un izvirzījusi prioritātes, kā arī sniegusi savus priekšlikumus portālā attīstībai, tāpat ir nodrošināta nepārtraukta sarakste ar VARAM par portāla attīstības gaitu un iespējamiem attīstības scenārijiem. Ņemot vērā, ka projekta uzturētāji ir VARAM un VRAA, EM plānotie izpildes termiņi tika kavēti un 
latvija.lv jaunā versija tiks veidota orientējoši līdz 2023.gada beigām.
VRAA: 
Nepieciešams pārskatīt uzdevuma aktualitāti un saskaņot tās mērķus ar LIAA plānotajām iecerēm attiecībā uz portālu https://business.gov.lv/. 

	4.11.5.
	E-paraksta pieejamības uzlabošana valsts pārvaldes sniegtajiem pakalpojumiem.
Nepieciešams turpināt īstenot pasākumus, kas paredz eID kartē neierobežotu paraksta reižu skaitu, ņemot vērā “Latvijas kiberdrošības stratēģija 2014.-2018.gadam” noteikto darbības virzienu valsts IKT pārvaldības veicināšanai. Minētā pasākuma īstenošanas rezultātā tiktu veicināta e-pakalpojumu aprite, kas tādējādi mazinātu uzņēmējiem nepieciešamos resursus (laiks, izmaksas) administratīvo formalitāšu kārtošanā ar valsts pārvaldes iestādēm, tādējādi uzlabojot uzņēmēju vispārējo viedokli par saskarsmi ar valsts iestādēm.
Nepieciešams: 
Tiks nodrošināta e-ID kartē elektroniskā paraksta sertifikātu aktivizēšana tās izsniegšanas brīdī, izņemot bērnus līdz 14 gadiem un personas, kas izmanto tiesības atteikties no elektroniskā paraksta sertifikātu aktivizēšanas. Ņemot vērā, ka šobrīd saziņas kanāls ar VAS Latvijas Valsts radio un televīzijas centru (turpmāk - LVRTC), kas ir uzticams sertifikācijas pakalpojumu sniedzējs, nodrošina saziņas veidu tikai ar elektroniskā pasta starpniecību, tādēļ līdz laikam, kad LVRTC radīs risinājumu, kas nodrošinātu ikvienai personai pieejamu saziņas veidu, personai jānodrošina tiesības atteikties no sertifikātu aktivizēšanas, ja tā nelieto elektronisko pastu. Līdz ar to Pilsonības un migrācijas lietu pārvalde nevar nodrošināt e-ID kartē automātisku paraksta aktivizēšanu tās izsniegšanas brīdī visos gadījumos.
	Nodrošināta e-ID kartē elektroniskā paraksta sertifikātu aktivizēšana tās izsniegšanas brīdī, izņemot bērnus līdz 14 gadiem un personas, kas izmanto tiesības atteikties no elektroniskā paraksta sertifikātu aktivizēšanas. 
	e-ID kartes elektroniskā paraksta sertifikātu aktivizēšana



	IEM, PMLP

VARAM

	01.07.2019.
	Izpildīts
Visiem personas apliecības (eID kartes) turētājiem tiek izsniegts elektroniskā paraksta sertifikāts, izņemot personām līdz 14 gadiem. Tāpat e-paraksta sertifikāts netiek aktivizēts personām, kuras izsaka šādu vēlēšanos. 
No 28.06.2021. PMLP izsniedz Ārzemnieka personas apliecību ārzemniekam, kurš Fizisko personu reģistra likuma 4. panta pirmās daļas 2. punkta "d", "e", "f" un "i" apakšpunktā minētajos gadījumos reģistrēts Fizisko personu reģistrā. Tādējādi, PMLP nodrošina ārzemnieku, kurš neuzturas Latvijā, bet kuram ir tiesiska saikne ar Latviju, piemēram, komercdarbības jomā, saņemt ārzemnieka eID, kurā ir aktivizēts e-paraksts, lai identificētu sevi elektroniskajā vidē un slēgtu darījumus attālināti.   

	4.11.6.
	Uz uzņēmējdarbības attīstību vērstas politikas veidošana valsts pārvaldē.
Plānveidīgi attīstīt katra valsts pārvaldes darbinieka speciālās un vispārējās kompetences uzņēmējdarbības veicinošu faktoru un regulējošo normatīvo aktu izpratnei un spējai tos attiecināt uz reālu uzņēmumu situāciju, nodrošinot uzņēmējdarbības vides sakārtošanu.
Lai to īstenotu, šobrīd Valsts administrācijas skolā uzsākts Eiropas sociālā fonda projekts Nr.3.4.2.0/15/I/001 “Valsts pārvaldes cilvēkresursu profesionālā pilnveide labāka regulējuma izstrādē mazo un vidējo komersantu atbalsta jomā”.
Projekta mērķa grupa ir valsts pārvaldes iestādēs nodarbinātie, kuriem ir ietekme uz uzņēmējdarbības vides uzlabošanu, sakārtošanu un administratīvā sloga mazināšanu mazajiem un vidējiem uzņēmumiem.
Mācībās plānots organizēt e-mācību, klātienes mācību un citu pasākumus (pieredzes apmaiņas braucieni u.c.).
Mācību tematika:
1.Uzņēmējdarbība un ekonomika;
2.Tiesiskais regulējums;
3.Normatīvisma mazināšana;
4.Valsts un privātā sektora sadarbība;
5. Publiskais pakalpojums;
6.Konkurētspējas veicināšana;
7.Igtspējīga uzņēmējdarbība, kā arī specializētās mācības.
8. Noziedzīgi iegūtu līdzekļu, kā arī starptautisko sankciju pārkāpšanas un terorisma finansēšanas risku identificēšana un minimāli veicamās darbības saistībā ar to. Informācijas par patiesajiem labuma guvējiem atklāšana.
Plānotie ieguvumi sabiedrībai:
· klientorientēta pārvalde;
· valsts pārvaldē nodarbinātie, kuri izprot, atbalsta un veido uzņēmējdarbībai un investīcijām labvēlīgu vidi;
· vienkāršotas administratīvās procedūras mazajiem un vidējiem uzņēmumiem;
vairāk labu un kvalitatīvu publisko pakalpojumu.

	Organizētas apmācības valsts pārvaldes iestāžu darbiniekiem, lai attīstītu kompetences uzņēmējdarbību veicinošu faktoru un normatīvo aktu izpratnei un spējai tos attiecināt uz reālu uzņēmuma situāciju, nodrošinot komercdarbības vides sakārtošanu
	Labāka regulējuma izstrādē mazo un vidējo komersantu jomā apmācīti valsts pārvaldē nodarbinātie, izsniedzot kopskaitā 9835 sertifikātus,  tai skaitā 2494 sertifikātus  par dalību un pārbaudījuma nokārtošanu profesionālās kompetences pilnveidē

	Valsts administrācijas skola

VK, TM
	01.07.2022.
	Izpildīts
Eiropas Savienības fonda projekta “Valsts pārvaldes cilvēkresursu profesionālā pilnveide labāka regulējuma izstrādē mazo un vidējo komersantu atbalsta jomā” (Nr. 3.4.2.0/15/I/001) ietvaros tika īstenotas centralizētās mācības valsts pārvaldē nodarbinātajiem no projekta mērķgrupas, lai uzņēmējdarbības vides sakārtošanas veicināšanai attīstītu kompetenci uzņēmējdarbību veicinošo faktoru un normatīvo aktu ietekmes uz MVU darbību reālās uzņēmējdarbības situācijās izpratnei ar mērķi - sekmēt mazajiem un vidējiem uzņēmējiem pievilcīgu uzņēmējdarbības vidi ar pieejamiem un saprotamiem publiskiem pakalpojumiem un mazāku administratīvo slogu. Projektā nodrošinātās mācības Valsts administrācijas skolā tika īstenotas līdz 2022. gadam. Apmācību praktiskā īstenošana tika veikta, pamatojoties uz kompetenču pieejā balstītas cilvēkresursu vadības sistēmas ievērošanu ar centralizētu pieeju un mācību piedāvājumu 75 valsts pārvaldes iestāžu nodarbināto profesionālai pilnveidei.
Plānveidīgi īstenotas centralizētas mācības 7 pamatmoduļu 20 programmās (no tām - 18 klātienes mācībās, 2  mācībās e-vidē) un 2 specializētās programmās. 
Projekta laikā apmācītas 15 390 personas, izsniegti 12 175 sertifikāti par dalību un 2163 sertifikāti par dalību un pārbaudījuma nokārtošanu.
Projekta ieguvumi sabiedrībai: 
- klientorientēta pārvalde;
- valsts pārvaldē nodarbinātie, kuri
izprot, atbalsta un veido uzņēmējdarbībai un investīcijām
labvēlīgu vidi;
- vienkāršotas administratīvās
procedūras mazajiem un vidējiem
komersantiem;
- vairāk labu un kvalitatīvu publisko pakalpojumu;
- jaunas mācību programmas valsts
pārvaldei;
-sociālo partneru, NVO, akadēmiskās vides pārstāvju, vietējo un starptautisko ekspertu dalība mācību satura izveidē;
- informācijas tehnoloģiju atbalsts mācību pārvaldības sistēmas uzlabošanai un jaunu tehnoloģisko risinājumu ieviešanai.
- pilnveidoti mācību veidi un metodes.

	4.11.7.
	Elektronisko pakalpojumu efektivizācija PMLP.
Ievērojot ĀIPL rekomendācijas, lai veicinātu PMLP elektronisko pakalpojumu ieviešanu un izmantošanu, nodrošinot iespēju ielūguma apstiprināšanu vīzas pieprasīšanai un izsaukuma apstiprināšanu uzturēšanās atļaujas pieprasīšanai veikt elektroniski, tādējādi samazinot personas klātesamības nepieciešamību PMLP un paātrinot darbaspēka piesaistes procesu, ieviest elektronisko pakalpojumu “Ielūguma vai izsaukuma apstiprināšana vīzas vai uzturēšanās atļaujas pieprasīšanai Latvijas Republikā”, kas nodrošina ielūguma vai izsaukuma pieteikuma iesniegšanu un maksājuma veikšanu tiešsaistes režīmā. 
	Nodrošināta ielūguma vai izsaukuma pieteikuma iesniegšana un maksājuma veikšana tiešsaistes režīmā, izmantojot elektronisko pakalpojumu “Ielūguma vai izsaukuma apstiprināšana vīzas vai uzturēšanās atļaujas pieprasīšanai Latvijas Republikā”. 
	Ieviests elektroniskais pakalpojums “Ielūguma vai izsaukuma apstiprināšana vīzas vai uzturēšanās atļaujas pieprasīšanai Latvijas Republikā
	PMLP

	01.01.2020.
	Izpildīts
Lai nodrošinātu ielūguma vai izsaukuma pieteikuma iesniegšanu un maksājuma veikšanu tiešsaistes režīmā, no 2020. gada 13. marta Valsts pārvaldes pakalpojumu portālā www.latvija.lv  ieviests e-pakalpojums “Ielūguma vai izsaukuma apstiprināšana vīzas vai uzturēšanās atļaujas pieprasīšanai Latvijas Republikā”.

	Izpilde uz 31.12.2022.

	4.12.1.
	Sistemātiski uzlabojumi pētniecības statistikas datu iegūšanā.
Viens no būtiskākajiem valstu inovācijas snieguma rādītājiem ir ieguldījumi pētniecībā un attīstībā (P&A) % no IKP, jo īpaši privātā sektora investīcijas P&A. Šis rādītājs tiek vērtēts dažādos starptautiskos inovāciju reitingos, kā piemēram, European Innovation Scoreboard (EIS) un parāda cik lielā mērā valsts ir inovatīva.
Centrālās statistikas pārvalde (CSP) nodrošina statistikas datu ieguvi par situāciju Latvijā attiecībā uz P&A ieguldījumu apjomu. CSP, atbilstoši ES līmeņa regulējumam veic ikgadēju Pētniecības apsekojumu izmantojot veidlapu “Pārskats par pētniecības darbu izpildi uzņēmējdarbības sektorā”.
Saskaņā ar CSP datiem Latvijā izdevumi zinātniski pētnieciskajam darbam ilgstoši ir bijuši nelieli. Latvijas kvantitatīvais mērķis - līdz 2020.gadam palielināt pētniecībā ieguldīto finansējumu līdz 1,5 % no IKP, bet līdz 2030.gadam – līdz 3 % no IKP, netiek izpildīts, jo 2016.gadā, salīdzinot ar 2015.gadu, izdevumu pētniecībai un attīstībai īpatsvars % no IKP samazinājās par 0,18 procentpunktiem un veidoja vien 0,44 % no IKP.
Viens no galvenajiem iemesliem zemajiem statistikas rādītājiem ir uzņēmumu ieguldījumu kritums, kas 2016.gadā samazinājās no 37,6 milj. EUR līdz 27 milj. EUR, jeb 20% no kopējām investīcijām P&A (ES vidēji 64%).
Lai gan statistikas dati rāda negatīvas tendences, pastāv pieņēmums, ka uzņēmumi iegulda vairāk līdzekļus pētniecības aktivitātēs. Vienlaikus, statistikas pārskatu par pētniecības darbiem uzņēmumā ieteicams aizpildīt speciālistam, kas atbild par ražošanas procesu un pakalpojumu sniegšanas uzlabošanu, un tas ne vienmēr tiek nodrošināts uzņēmuma ietvaros.
Pamatojoties uz iepriekš minēto un faktu, ka statistiskais apsekojums ir vienīgais tiešais datu avots par pētniecības darbiem uzņēmumos, nepieciešams īstenot papildu pasākumus inovatīvas domāšanas un izpratnes veicināšanai par veidlapas “Pārskats par pētniecības darbu izpildi uzņēmējdarbības sektorā” nozīmi un lomu pētniecības un inovācijas statistikas datu iegūšanā.
Plānots, ka pasākums sniegs EIS indikatora “Uzņēmumu izdevumi pētniecībā un attīstībā (% no IKP)” pieaugumu.
	1. Sadarbībā ar CSP, pēc noteiktiem kritērijiem, izveidots uzņēmumu saraksts, kas pēdējā apsekojumā nav uzrādījuši ieguldījumus pētniecībā, kā arī to uzņēmumu saraksts, kas potenciāli varētu ieguldīt pētniecībā, bet to nav norādījuši

2. Ņemot vērā šī pasākuma 1.punktā sagatavoto informāciju, nodrošinātas tiešās intervijas ar uzņēmumiem

3. Reizi gadā tiek organizēti semināri par P&A un inovācijas raksturojošo datu uzskaites un iesniegšanas CSP nozīmi

4. Izstrādāts izglītojošs materiāls kvalitatīvākai pētniecības statistikas datu iegūšanai

5. Pārskatītas veidlapas “Pārskats par pētniecības darbu izpildi uzņēmējdarbības sektorā” sadaļas
	1. Identificētas potenciālās mērķa grupas
2. Noorganizētas tiešās intervijas ar vismaz 30 uzņēmumiem par P&A statistikas nozīmi
3. Noorganizēti vismaz trīs semināri/vebināri dažādām mērķa grupām par P&A un inovāciju statistikas datu iesniegšanas prasībām un apkopoto datu nozīmi EIS rādītāju aprēķinos
4. CSP EDV pieejams izglītojošs materiāls veidlapas “Pārskats par pētniecības darbu izpildi uzņēmējdarbības sektorā” ērtākai aizpildīšanai
5. Sagatavota veidlapa 2-pētniecība, iekļaujot tajā tikai obligātos un nozīmīgos jautājumus (ES, OECD un Latvijas prasību/ vajadzību nodrošināšana), tādejādi veicinot respondentu atbilžu kvalitāti
	1.
EM,CSP
2.
EM, PKC, IZM, CSP
3.
CSP, EM
4. 
CSP, EM
5.
CSP, EM

1.Nozaru ministrijas
2. Nozaru ministrijas
3. Nozaru ministrijas, LTRK, LDDK
4. Nozaru ministrijas
5.Nozaru ministrijas, LTRK, LDDK
	1.01.07.2019.
2.01.01.2020.

3.pastāvīgi

4.01.07.2019.

5.01.07.2019.

	1. Izpildīts
CSP: 
Identificētas potenciālās mērķa grupas un šī informācija tika nosūtīta uz EM. Balstoties uz šo informāciju, tika izveidota 2019. gada apsekojuma 2-pētniecība uzņēmumu izlase (noteikti tie uzņēmumi, kurus obligāti jāiekļauj apsekojumā).

2. Izpildīts
PKC:
PKC piedalījās 2 intervijās ar uzņēmumiem līdz Plāna apstiprināšanai saistībā ar lielo valsts kapitālsabiedrību iniciatīvu uzlabot valsts pētniecības statistiku (turpmāk – Inovāciju forums), tādēļ PKC tika iekļauts Plānā, tomēr pēc plāna apstiprināšanas pasākumu pilnībā veic EM un CSP un PKC dalība nav bijusi nepieciešama.
Saistībā ar Inovāciju forumu PKC iesaistās pētniecības un attīstības kopienā, kas apvieno 6 lielās valsts kapitālsabiedrības, EM un CSP, lai risinātu ar statistikas uzskaiti saistītus jautājumus. No 2019.g. novembra (tās izveidošanas) to vadīja PKC pārstāvis. No 27.marta vadību pārņēma EM.
IZM:
Pie uzņēmējdarbības datu pilnveides galveno darbu veica EM. Šobrīd IZM gaida rezultātus, vai veiktie pasākumi atspoguļosies (un kādā mērā) CSP statistikas datos.
3. Izpilde turpinās
Ņemot vērā Covid-19 krīzes ietekmi, klātienes sanāksmes netika rīkotas. Bet, lai nodrošinātu sistemātiskus uzlabojumus P&A datu vākšanā uzņēmējdarbības sektorā, mazinātu respondentu slogu, veikti uzlabojumi veidlapā 2-pētniecība “Pārskats par pētniecības un attīstības darbu izpildi uzņēmējdarbības sektorā 2022. gadā” - ~ par 50% samazināts veidlapas apjoms, apvienojot un vienkāršojot veidlapā ietvertos jautājumus, kā arī samazinot pieprasāmo datu detalizāciju. Papildus tam, ar P&A saistīto definīciju un jēdzienu labākai izpratnei,  uzsākot datu iesniegšanu CSP EDV, būs pieejami papildināti skaidrojumi, ar uzņēmumu darbības nozarēm un ieguldījumu jomām atbilstošiem piemēriem. 
4. Izpildīts
Tika apkopoti un CSP EDV sistēmā ievietoti galvenie iepriekšējā apsekojuma rezultāti, EM video aicinājums un norādījumi veidlapas aizpildīšanai; E-pārskatos tika iestrādātas matemātiskās un loģiskās validācijas kvalitatīvu datu ieguvei un norādes ērtākai veidlapas aizpildīšanai.
5. Izpildīts
Veikta veidlapas "Pārskats par pētniecības darbu izpildi uzņēmējdarbības sektorā" sadaļās ietverto jautājumu izvērtēšana un to skaits netika mainīts (netika samazināts),  lai pilnībā nodrošinātu Komisijas Īstenošanas regulā Nr.995/2012 ietvertās prasības.
FM:
FM izstrādāja grozījumus Gada pārskatu un konsolidēto gada pārskatu likumā (GPKGPL), kas stājās spēkā  2022. gada 1. janvārī un attiecas uz gada pārskatiem un konsolidētajiem gada pārskatiem, sākot ar 2021. pārskata gadu. Ar šiem grozījumiem GPKGPL, lai uzlabotu pētniecības un attīstības statistikas datu iegūšanu, tai skaitā izmantojot VID EDS resursus, tika noteikts obligāts pienākums uzņēmumiem (lielajām un vidējām sabiedrībām) sniegt finanšu pārskatu sastāvdaļā - pielikumā, detalizētu informāciju par pētniecības un attīstības izmaksām, kas nodrošina statistikas datu iegūšanu par veiktajiem ieguldījumiem pētniecībā un attīstībā no gadu pārskatiem. Saistībā ar grozījumiem GPKGPL tika veikti grozījumi arī MK 2015. gada 22. decembra noteikumos Nr. 775 "Gada pārskatu un konsolidēto gada pārskatu likuma piemērošanas noteikumi" (MK Nr.775)  un MK 2016. gada 21. jūnija noteikumos Nr. 399 "Noteikumi par sabiedrību sagatavoto finanšu pārskatu vai konsolidēto finanšu pārskatu elektroniskā noraksta formu"(turpmāk – MK Nr.399 (stājās spēkā 2022.gada 25.februārī). Ar grozījumiem MK Nr.775 tika noteikta konkrēta pētniecības un attīstības statistikas datu iegūšanai nepieciešamā informācija, kas sniedzama finanšu pārskata pielikumā un līdz ar to šobrīd, sabiedrība finanšu pārskata pielikumā sniedz informāciju par pārskata gadā:
   - bilancē iekļautajām (kapitalizētajām) attīstības izmaksām;
-  izdevumos norakstītajām pētniecības un attīstības izmaksām;
-  pētniecībā un attīstībā nodarbināto darbinieku vidējo skaitu un viņiem aprēķinātās atlīdzības kopsummu;
-  saņemto valsts finansējumu pētniecības un attīstības darbu veikšanai;
-  ar citiem uzņēmumiem (Grāmatvedības likuma izpratnē) noslēgtajiem līgumiem par pētniecības darbu izpildi.
Savukārt MK Nr. 399 tika papildināts noteikumu strukturizētais pielikums ar atsevišķu sadaļu, kurā sniegt informāciju, kas izriet no GPKGPL grozījumu un MK Nr.775 grozījumu regulējuma par pētniecības un attīstības izmaksām.
Līdz ar to Statistikas pārvalde datus par lielo un vidējo sabiedrību gada pārskatā finanšu pārskata pielikumā iekļauto informāciju par pētniecības un attīstības izdevumiem, sākot ar gada pārskatiem par 2021.gadu, var iegūt  no Valsts ieņēmuma dienesta (VID), nevis pieprasīt no uzņēmumiem.
 Norādām, ka GPKGPL ir iekļautas tiesību normas, kas izriet no Eiropas Parlamenta un Padomes 2013.gada 26.jūnija direktīvas 2013/34/ES par noteiktu veidu uzņēmumu gada finanšu pārskatiem, konsolidētajiem finanšu pārskatiem un saistītiem ziņojumiem, ar ko groza Eiropas Parlamenta un Padomes direktīvu 2006/43/EK un atceļ Padomes direktīvas 78/660/EEK un 83/349/EEK (Dokuments attiecas uz EEZ) (turpmāk – Direktīva).    Līdz ar to, ieviešot papildus prasības GPKGPL jāņem vērā, ka Direktīvas 4. panta 5. punkts noteic, ka dalībvalstis var pieprasīt uzņēmumiem, kas nav mazie uzņēmumi, papildus informācijai, kura prasīta saskaņā ar šo direktīvu, gada finanšu pārskatos atklāt vēl citu informāciju.  Saskaņā ar Direktīvas kritērijiem “mazie uzņēmumi” ir tādi, kuru bilances kopsumma: EUR 4 000 000, neto apgrozījums: EUR 8 000 000, vidējais darbinieku skaits finanšu gada laikā: 50. Tātad GPKGPL papildus informāciju, t.sk. arī informāciju par pētniecības un attīstības izdevumiem, var  pieprasīt tikai lieliem un vidējiem uzņēmumiem.
Atzīmējam, ka Direktīvas 4. panta  6. punkts nosaka, ka atkāpjoties no 5. punkta, dalībvalstis var pieprasīt mazajiem uzņēmumiem sagatavot, atklāt un publicēt tādu finanšu pārskatu informāciju, kas pārsniedz šajā direktīvā paredzētās prasības, ar noteikumu, ka šādu informāciju apkopo, izmantojot vienotu iesniegšanas sistēmu, un ja informācijas prasība ir iekļauta attiecīgās valsts tiesību aktos nodokļu iekasēšanas mērķiem. Informāciju, kas prasīta saskaņā ar šo punktu, iekļauj attiecīgajā finanšu pārskatu sadaļā.


	4.12.2.
	Sistemātiski uzlabojumi inovācijas statistikas datu iegūšanā.
Viens no būtiskākajiem valstu inovācijas snieguma rādītājiem ir ieguldījumi inovācijās, jo īpaši privātā sektora inovatīvo darbību veikšana, kā arī inovatīvo uzņēmu īpatsvars kopējā uzņēmumu struktūrā. Inovāciju rādītāji tiek plaši vērtēti dažādos starptautiskos inovāciju reitingos, kā piemēram, European Innovation Scoreboard (EIS).
Centrālās statistikas pārvalde (CSP) nodrošina statistikas datu ieguvi par situāciju Latvijā attiecībā uz inovācijas jomā aktīvo uzņēmuma skaitu, kā arī statistiski apkopo vairākus EIS ietvertos indikatorus, kas saistīti ar inovatīvo darbību veikšanu uzņēmējdarbības sektorā. CSP, atbilstoši ES līmeņa regulējumam reizi divos gados veic apsekojumu par inovācijām uzņēmējdarbībā izmantojot veidlapu “Veidlapa par inovācijām uzņēmējdarbībā”.
CSP dati liecina, ka laika posmā no 2012. līdz 2014.gadam vidēji tikai 25,5% no Latvijas uzņēmumiem (ES vidēji 50%) bija inovatīvi.
Vienlaikus pastāv pieņēmums, ka Latvijā ir pietiekami daudz inovatīvu uzņēmumu un statistika iespējams ir labāka kā šobrīd atspoguļota. Statistikas pārskatus par inovācijām uzņēmējdarbībā ieteicams aizpildīt speciālistam, kas atbild par ražošanas procesu un pakalpojumu sniegšanas uzlabošanu, un tas ne vienmēr tiek nodrošināts uzņēmuma ietvaros.
Pamatojoties uz iepriekš minēto un faktu, ka statistiskie apsekojums ir vienīgais tiešais datu avots par inovācijām, nepieciešams īstenot papildu pasākumus inovatīvas domāšanas un izpratnes veicināšanai par veidlapas “Veidlapa par inovācijām uzņēmējdarbībā” nozīmi un lomu pētniecības un inovācijas statistikas datu iegūšanā.
Plānots, ka pasākums sniegs šādu EIS indikatoru vērtību pieaugumu:
1) Izdevumi inovācijai, kas nav P&A darbības (% no apgrozījuma)
2) MVU, kas ievieš produktu vai procesu inovācijas
3) MVU, kas ievieš tirgdarbības vai organizatoriskās inovācijas
4) MVU, kas ar iekšējiem resursiem veic produktu/procesu inovācijas
5) Inovatīvi MVU, kas sadarbojas ar citiem
Pārdošanas apjomi no inovācijām, kas ir jaunas tirgū vai jaunas uzņēmumam (% no apgrozījuma)
	1. Sadarbībā ar CSP, pēc noteiktiem kritērijiem, izveidots uzņēmumu saraksts, kas pēdējā apsekojumā nav uzrādījuši ieguldījumus inovācijās, kā arī to uzņēmumu saraksts, kas potenciāli varētu veikt inovatīvas darbības, bet to nav norādījuši

2. Izstrādāts izglītojošs materiāls kvalitatīvākai inovācijas statistikas datu iegūšanai

3. Pārskatītas veidlapas “Veidlapa par inovācijām uzņēmējdarbībā” sadaļas
	1. Identificētas potenciālās mērķa grupas
2. CSP EDV pieejams izglītojošs materiāls veidlapas “Veidlapa par inovācijām uzņēmējdarbībā” ērtākai aizpildīšanai
3. Sagatavota veidlapa 2-inovācijas, iekļaujot tajā tikai obligātos un nozīmīgos jautājumus (ES,  OECD un Latvijas prasību/ vajadzību nodrošināšanai), tādejādi veicinot respondentu atbilžu kvalitāti
	1. EM, CSP
2. CSP, EM
3.CSP, EM

1. Nozaru ministrijas
2. Nozaru ministrijas
3.Nozaru ministrijas, LTRK, LDDK
	1. 01.07.2019.

2. 01.01.2020.

3. 01.07.2019.

	1. Izpildīts
Identificētas potenciālās mērķa grupas un šī informācija tika nosūtīta uz EM. Balstoties uz šo informāciju, tika izveidota 2019. gada apsekojuma 2-inovācijas uzņēmumu izlase (noteikti tie uzņēmumi, kurus obligāti jāiekļauj apsekojumā).
2. Izpildīts
Tika apkopoti un CSP EDV sistēmā ievietoti galvenie iepriekšējā apsekojuma rezultāti, EM video aicinājums un norādījumi veidlapas aizpildīšanai; E-pārskatos tika iestrādātas matemātiskās un loģiskās validācijas kvalitatīvu datu ieguvei un norādes ērtākai veidlapas aizpildīšanai.
3. Izpildīts
Sagatavota veidlapa 2-inovācijas, iekļaujot tajā tikai obligātos (Komisijas Īstenošanas regulā Nr. 995/2012 noteiktos) un nozīmīgos jautājumus (ES, OECD un Latvijas prasību/vajadzību nodrošināšanai), tādejādi veicinot respondentu atbilžu kvalitāti un mazinot respondentu slogu (veidlapa tika saīsināta par 30%).
Pārskata veidlapa 2-inovācijas tiek vākta reizi 2 gados un nākamais apsekojums būs 2021.gadā par laika periodu 2018-2020.gads. 
Ir uzsākts darbs pie jaunās pārskata  2-inovācijas veidlapas, kurā tiks iekļauti tikai obligātie rādītāji.


	4.12.3.
	Veicināt pētniecības aktivitāšu atspoguļošanu valsts kapitālsabiedrību vidēja termiņa stratēģijās.
Līdz šim ir nepietiekami novērtēts ieguldījumu pētniecībā un attīstībā nozīmīgums valsts kapitālsabiedrību izaugsmes veicināšanā, ko atspoguļo arī Latvijas statistikas dati.
Lai veicinātu valsts kapitālsabiedrību attīstību un kapitāla atdeves paaugstināšanu nākotnē un, lai veicinātu arī privātā sektora vēlmi ieguldīt pētniecībā un attīstībā ir nepieciešams veikt izmaiņas valsts kapitālsabiedrību vidēja termiņa darbības stratēģijas izstrādes vadlīnijās, lai valsts kapitālsabiedrības, kas plāno P&A darbības, izstrādājot vidēja termiņa darbības stratēģijas, ņemot vērā to ieguldījumu apjomu un ietekmi, iekļautu tajās attiecīgus nefinanšu mērķus.
Valsts kapitālsabiedrību vidēja termiņa darbības stratēģijas izstrādes vadlīnijas nepieciešams papildināt ar skaidrojumu par valsts kapitālsabiedrību ieguldījumu pētniecībā un attīstībā atspoguļošanu vidēja termiņa darbības stratēģijās.
Tāpat stratēģijās būtu jāatspoguļo informāciju par pētniecības un attīstības projektu riskiem, iespējamiem zaudējumiem, projektu realizācijas termiņiem, šādu ieguldījumu apmēriem nozares uzņēmumos (vietējos vai citu valstu, atbilstoši informācijas pieejamībai).
Tādējādi tiktu iegūta informācija, kuras valsts kapitālsabiedrības un cik daudz iegulda P&A, kas kalpotu par bāzi P&A mērķu noteikšanai, kā arī valsts kapitālsabiedrībām jābūt kā labās prakses piemēram privātajam sektoram.
6) Plānots, ka pasākums sniegs EIS indikatora “Uzņēmumu izdevumi pētniecībā un attīstībā (% no IKP)” pieaugumu.
	1. Veikti grozījumi Valsts kapitālsabiedrību vidēja termiņa darbības stratēģijas izstrādes vadlīnijās – pamats konkrētu P&A ieguldījumu mērķu noteikšanai valsts kapitālsabiedrībām

2. Lielāko valsts kapitālsabiedrību vidēja termiņa darbības stratēģijās iekļauta sadaļa par pētījumu un attīstības plāniem un, ja nepieciešams, noteikti atbilstoši nefinanšu mērķi
	 1. Saprotama P&A projektu un ar tiem saistīto nefinanšu mērķu iekļaušana kapitālsabiedrību vidēja termiņa stratēģijās
2. Vismaz 5 valsts kapitālsabiedrību stratēģijās minēti ieguldījumi pētniecībā un attīstībā
	1. PKC
2. Kapitāldaļu turētāji, nozaru ministrijas


1. Kapitāldaļu turētāji, nozaru ministrijas
2. PKC

	1. 01.07.2019.

2. 01.01.2020.


	1. Izpildīts
PKC 28.08.2018. aktualizēja Valsts kapitālsabiedrību vidēja termiņa darbības stratēģijas izstrādes vadlīnijas, kurās ietverti nosacījumi P&A ieguldījumu mērķu iekļaušanai stratēģijās.
Vērtējot valsts kapitālsabiedrību iesniegtās vidēja termiņa darbības stratēģijas, PKC norāda uz nepieciešamību iekļaut sadaļas par P&A, kā arī pēc iespējas izvirzīt attiecīgu nefinanšu mērķus.
No PKC iesniegtajām apstiprinātajām stratēģijām 1 valsts kapitālsabiedrībai ir izvirzīti konkrēti mērķi P&A ieguldījumiem, tomēr dažas kapitālsabiedrības ir izveidojušas atsevišķu sadaļu stratēģijā par pētniecības un attīstības projektiem.
Jautājumi saistībā ar P&A mērķu noteikšanu tiek papildus risināti Inovāciju forumā.
Ar MK 16.11.2021.lēmumu tika atbalstīti Informatīvajā ziņojumā par inovāciju veicināšanu un pētniecības un attīstības mērķu noteikšanu valsts kapitālsabiedrībās iekļautie risinājumi, kas paredz kapitāla daļu turētājiem jaunu instrumentu – akcionāra gaidu vēstules ieviešanu un lielo valsts kapitālsabiedrību kapitāla daļu turētāju pienākumu līdz 2023.gada beigām nodrošināt pētniecības un attīstības vai inovatīvu risinājumu ieviešanas mērķu iekļaušanu stratēģijās.
2022/gadā PKC atjauninājis Valsts kapitālsabiedrību  vidēja termiņa darbības stratēģijas izstrādes vadlīnijas, iekļaujot vadlīnijas attiecībā uz akcionāra gaidu vēstules izstrādi, tostarp norādot, ka gaidu vēstules saturā iekļaujami no nozaru politikas dokumentiem uz kapitālsabiedrību attiecināmie pētniecības un attīstības mērķi, kā arī precizēti noteikumi attiecībā uz pētniecības un attīstības mērķu un ar tiem saistīto apstākļu atspoguļošanu stratēģijā.

2. Izpildīts
Informāciju par izpildi ir sniegušas tikai FM pārziņā esošās kapitālsabiedrības. Informējam, ka arī citu nozaru valsts kapitālsabiedrībās, piemēram, veselības nozarē, tiek noteikti P&A mērķi, tomēr šo uzņēmumu stratēģijas vēl ir izstrādes stadijā.
Ne visi minētie projekti/ ieguldījumi varētu tikt klasificēti kā pētniecība Eurostat izpratnē.
1) VAS “Latvijas Loto” vidēja termiņa darbības stratēģijas 2019. – 2021.gadam (turpmāk – Stratēģija) 3.nodaļā “VAS “Latvijas Loto” iekšējās vides analīze” iekļauta informācija par uzņēmuma pētījumiem un to nozīmi uzņēmuma un produktu attīstībai;
2) Pētījumu veikšana, kā nefinanšu mērķa rezultatīvais rādītājs, ir iekļauta Stratēģijas 7.2.1. nodaļā “VAS “Latvijas Loto” nefinanšu mērķi”, kas paredz, ka laika periodā no 2019.-2021.gadam VAS “Latvijas Loto” veiks sešus produktu, klientu, spēlēšanas ieradumu, tirgus attīstības un sociālās atbildības pētījumus.
AS "Augstsprieguma tīkls" Vidēja termiņa Darbības stratēģijā 2020-2025. gadam iekļauta sadaļa, atspoguļojot tajā AS "Augstsprieguma tīkls" veiktos attīstības un pētniecības pasākumus elektroenerģijas jomā. Minētā ietvaros AS "Augstsprieguma tīkls" arī ir aprakstījusi gan veicamos darbus, gan arī plānotos ieguvumus, kurus gūs uzņēmums uz sabiedrība, veicot šādus attīstības un pētniecības pasākumus.
Pašlaik noris darbs pie VSIA “Latvijas Proves birojs” vidējā termiņa darbības stratēģijas izstrādes 2021. – 2025. gadam. Šajā jaunizstrādājamajā stratēģijā plānots iekļaut gan pētniecības un attīstības projektus, gan ar tiem saistītos nefinanšu mērķus.
VNĪ vidēja termiņa darbības stratēģija 2018.-2022.gadam” (turpmāk – Stratēģija) ir izstrādāta un apstiprināta padomes sēdē 2018.gada 1.novembrī (protokols Nr.6), un tajā ir iekļauti galvenie virzieni ieguldījumiem pētniecībā un attīstībā, un definēti atbilstoši stratēģiskie mērķi.
Kā būtiskākie no tiem minami:
1.Būves informācijas modelēšanas sistēmas (turpmāk BIM) ieviešana un popularizēšana.
Stratēģijā noteikts, ka VNĪ ir BIM sistēmas ieviesējs nozarē, rādot labās prakses piemēru nekustamo īpašumu jomā valstī, un izmanto BIM nekustamo īpašumu attīstībā, sākotnēji būvprojekta izstrādes posmā, bet turpmākos gados arī pārējos nekustamo īpašumu pārvaldības un attīstības projekta ciklos, ar mērķi ietaupīt būvdarbu veikšanas posmā gan
izmaksas, gan laiku lēmumu pieņemšanai un risinājumu maiņai. Noteikts arī, ka VNĪ, balstoties uz labāko praksi BIM ieviešanā, izstrādās BIM vadības rokasgrāmatu, nosakot atbildības robežas, pienākumus un detalizācijas līmeni, lai BIM prasību ieviestu publiskos iepirkumos.
2. Darbības procesu optimizēšana un digitalizēšana.
Stratēģijā iekļauts stratēģiskais mērķis - izmantojot digitālās tehnoloģijas, izveidot ilgtspējīgus un efektīvus VNĪ procesus, vienkāršojot līdzšinējo procesu arhitektūru un līdz ar to arī darbībās iesaistīto pušu izpratni par klienta vajadzībām, sagaidāmo procesa rezultātu un to raksturojošos rādītājus. Paredzēts pievērst uzmanība pastāvīgai jaunāko tehnoloģiju pieejamībai, izvērtējot to piemērošanas iespējas, kā arī ņemt aktīvu dalību ārējās darba grupās pieredzes apmaiņai. Kā piemēri minama paredzētā nekustamo īpašumu attīstības pakalpojumu digitalizācija, digitālo cenu aptauju un e- izsoļu ieviešana u.c. 
3.Koncepta “Aktivitātēs bāzēts birojs” ieviešana.
Koncepta “Aktivitātēs bāzēts birojs” ieviešanas mērķis ir attīstīt un piedāvāt valsts pārvaldei, komercklientiem biroju, kas ir ērts un moderns lietošanai, efektīvs un izdevīgs uzturēšanai, un ir traktējams kā produkta inovācija, salīdzinot ar tradicionālo biroju. VNĪ izstrādātais risinājums balstās transformējamā un katrai organizācijai piemērojamā darba vidē, kas ir atkarīga no katras iestādes izaicinājumiem un mērķiem. Būtiskākie ieguvumi, optimizējot valsts pārvaldes birojus, ir: vērtīgi un optimāli izmantoti un pārvaldīti valsts nekustamie īpašumi; valsts pārvaldes izmantotās platības samazinājums vidēji par 30%; efektīvāks valsts budžeta līdzekļu izlietojums un ietaupījums nākotnē.
VNĪ 23.11.2022. padomes sēdē atbalstīts VNĪ vidēja termiņa darbības stratēģijas projekts 2023. – 2025.gadam, kurā iekļauti mērķi inovāciju un P&A jomā, kā arī plānotais ieguldījumu apmērs. Stratēģijas projektu plānots apstiprināt 2023.gadā, pēc tam, kad FM kā kapitāldaļu turētāja  izstrādās un apstiprinās akcionāra gaidu vēstuli.”
Attīstības finanšu institūcija ALTUM ir izstrādājusi papildinājumus ALTUM vidēja termiņa darbības stratēģijā 2019.-2021. gadam, kuri  ir saskaņošanas procesā.

	4.12.4.
	Sistemātiski uzlabojumi publiskā un privātā sektora kopīgi izstrādāto publikāciju uzskaites uzlabošanai.
Pamatojoties uz 2017.gada datiem, EIS ietvertais indikators “Publiskā un privātā sektora kopīgi izstrādātas publikācijas (publikāciju skaits uz 1 milj. iedzīvotāju)” atspoguļo vājas Latvijas pozīcijas salīdzinājumā ar Baltijas valstīm. Konkrētajā rādītājā Latvijai 2017.gadā bija norādītas 16 publikācijas uz 1.milj. iedzīvotāju (Lietuvai – 31, Igaunijai 51), kas ir ļoti neliels skaits gan salīdzinājumā ar ES vidējo līmeni, gan Latvijas zinātnes rezultātiem kopumā (Web of Science datubāzē).
Iespējams, iemesls zemajām šī rādītāja vērtībām ir saistīts ar to, ka Latvijas uzņēmumi, kuri raksta zinātniskās koppublikācijas netiek attiecīgi uzskaitīti šajā datubāzē kā uzņēmumi.
Ņemot vērā, ka Izglītības un zinātnes ministrija iepērk Web of Science datubāzes nacionālo licenci no ASV uzņēmuma Clarivate Analytics, kuri uztur un administrē šo datubāzei, nepieciešams veikt pasākumus ar mērķi noskaidrot kā tiek uzskaitīti Latvijas uzņēmumi, kā arī nepieciešams izstrādāt rekomendācijas datu uzskaites uzlabošanai par Latvijas privātā sektora uzņēmumiem.
Plānots, ka pasākums sniegs EIS indikatora “Publiskā un privātā sektora kopīgi izstrādātas publikācijas (publikāciju skaits uz 1 milj. iedzīvotāju)” pieaugumu.
	1. Sadarbībā ar Web of Science/Scopus datubāzes (tiek izmantotas šo publikāciju uzskaitei) uzturētājiem apzināta problēma par privātā sektora institūciju publikāciju uzskaiti konkrētajā sistēmā
2. Nodrošināts, ka Latvijas aktīvākie uzņēmumi (pēc zinātnisko publikāciju skaita) tiek atbilstoši uzskaitīti šajā datubāzē
	1. Iegūta korekta informācija par  zemajiem Latvijas rādītājiem un datu uzskaites procesu
2.  Publiskā un privātā sektora kopīgi izstrādāto publikāciju skaita pieaugums
	IZM

LZP
	1. 01.07.2019.

2. 01.01.2020.
	Izpildīts
Nacionālajā zinātniskās darbības informācijas sistēmā zinātniskajām institūcijām ir iespēja norādīt zinātnisko projektu, kura rezultātā ir tapusi zinātniskā publikācija. 
Dati par zinātniskajām publikācijām un projektiem ir pieejami publiski Nacionālajā zinātniskās darbības informācijas sistēmā. 
Vienlaikus, sarunās ar diviem lielo datubāžu uzturētājiem, SCOPUS un Web of Science, par viņu piegādātajām datubāzēm tika pieminēta problemātika ar uzskaiti publiskā un privātā sektora kopīgi izstrādātajām publikācijām, pieminot bažas, vai Latvijas uzņēmumi ir šajās datubāzēs atbilstoši definēti. Šīs jautājums tika pacelts arī dažādos pasākumos ar nozari, kā iespējama problēma līdzšinējiem zemajiem Latvijas rezultātiem. 2019 .gadā jau ir manāmi būtiski uzlabojumi un Latvijas publiskā un privātā sektora kopīgi izstrādāto publikāciju skaits starp 2018. un 2019.gadu ir SCOPUS datubāzē Latvijai pieaudzis no 45 uz 66 šādām publikācijām, kamēr Web of Science datubāzē to īpatsvars Latvijas publikāciju kopskaitā (EIS rādītājs) ir pieaudzis no 6,1 uz 6,7 %. starp 2018. un 2019.gadu.

	4.12.5.
	Sistemātiski uzlabojumi patentu pieteikumu skaita palielināšanai Latvijā.
[bookmark: _Hlk516491160]Patenti ir instruments maksimālo labumu gūšanai no inovācijām, jo nodrošina ekskluzīvas lietošanas iespējas un sniedz garantijas investīciju atpelnīšanai. Iesniegto patentu pieteikumu skaits ir viens no rādītājiem, kas atspoguļo valsts inovētspēju.
[bookmark: _Hlk532217883]Laika periodā no 2008. līdz 2017.gadam Latvijas pieteicēji ir iesnieguši 488 Eiropas patentu pieteikumus (EE – 533, LT – 400) un 87 ir piešķirti Eiropas patenti (EE - 84, LT - 74). Vienlaikus vidējais Eiropas patentu pieteikumu skaits tajā pašā laika periodā ir 3172[footnoteRef:12] un piešķirto Eiropas patentu skaits - 1638[footnoteRef:13]. Vērtējot Eiropas patentu pieteikumu dinamiku 2008.-2017.gada periodā novērojama vienmērīga statistikas dinamika, tomēr rādītāji krietni vien atpaliek no ES vidējiem rādītājiem, kas liek domāt par papildus nepieciešamajiem pasākumiem situācijas uzlabošanai. [12: 9 https://www.epo.org/about-us/annual-reports-statistics/annual-report/2017/statistics/patent-filings.html#tab3]  [13: 10 https://www.epo.org/about-us/annual-reports-statistics/annual-report/2017/statistics/granted-patents.html#tab2 ] 

Līdzīgas tendences novērojamas arī Starptautisko pieteikumu skaita ziņā (PCT) – no 2008. līdz 2015.gadam tika iesniegti 254 PCT patentu pieteikumi (vidēji 25 pieteikumi gadā), kas ir zems rādītājs salīdzinājumā ar ES vidējo rādītāju (no 2008. līdz 2015.gadam iesniegti 51513 PCT patentu pieteikumi, kas vidēji ir 1840 pieteikumi gadā), kā rezultātā nepieciešams veikt papildus stimulējošus pasākumus.
1) Sākot no 2016.gada beigām saskaņā ar Patentu valdes un Eiropas Patentu iestādes (EPI) vienošanos, Latvijas patentu pieteicējiem ir iespēja veikt patentmeklējumu un pārliecināties par sava izgudrojuma novitāti un izgudrojuma līmeni. Patentu pieteicējiem patentmeklējums ir bezmaksas (75% maksā EPI, 25% Patentu valde). Iegūtais rezultāts sniedz savlaicīgu informāciju par patenta pieteikuma perspektīvām, ko izmantot stratēģijas izveidošanai attiecībā uz pieteikto izgudrojumu, piem., vai un kurās valstīs vēl patentēt pieteikto izgudrojumu. Pēc tam, iesniedzot negrozītu pieteikumu EPI, pieteicējam ir iespēja atgūt maksu par patentmeklējumu, ja EPI nebūs nepieciešams veikt papildu meklējumu.
2) Pamatojoties uz zemo patentu pieteikumu skaitu, Patentu valde meklēs iespējas 2019.gadā izveidot jaunu pakalpojumu uzņēmumiem, kura ietvaros plānots veikt iespējamā rūpnieciskā īpašuma izvērtējumu. Pakalpojuma mērķis ir palīdzēt maziem un vidējiem uzņēmumiem novērtēt potenciālos ieguvumus no dažādiem intelektuālā īpašuma veidiem un rosināt aktīvāk izmantot un izprast intelektuālā īpašuma aizsardzības rezultātā iegūtās priekšrocības. Pašlaik Patentu valdes darbinieki piedalās EPI organizētajā IPD (Intellectual Property pre-diagnosis) apmācību projektā.
3) Šobrīd patentus Latvijā nav iespējams iesniegt elektroniskā veidā, kas potenciāli varētu motivēt patentu pieteicējus aktīvāk izmantot šo pakalpojumu. Tādēļ Patentu valde šobrīd plāno jaunas patentinformācijas sistēmas izveidi un ieviešanu ar 2020.gadu. Jaunā elektroniskā platforma atvieglos informācijas ieguvi par iesniegtajiem patentu pieteikumiem un nodrošinās elektronisku patentu pieteikumu iesniegšanu.
Plānots, ka pasākums sniegs EIS indikatora “patentu pieteikumu skaita palielināšana” pieaugumu.
	1. Nodrošināts EPI pilotprojekta izvērtējums pēc tā īstenošanas 

2. Patentu Valdei izveidots jauns pakalpojums, lai atvieglotu uzņēmumu vadības rūpnieciskā īpašuma izvērtēšanas procesu

3. Izstrādāta sistēma, kas ļauj iesniegt  patentu pieteikumus elektroniski


	1. Patentpieteicēji bez maksas iegūs informāciju par savu izgudrojumu patentspēju
Samazinātas Eiropas patentu pieteikumu izmaksas Latvijas pieteicējiem
2. Nodrošināts jaunais pakalpojums uzņēmumiem
3. Elektroniski iesniegto nacionālo patentu pieteikumu skaits

	1. Patentu valde
2. Patentu valde
3. Patentu valde

1. Nozaru ministrijas
2. Nozaru ministrijas
3. Nozaru ministrijas


	1. 01.01.2020.

2. 01.01.2020.

3. 01.07.2019.

	1.  Izpildīts
Pilotprojekta izvērtējums veikts un atspoguļots informatīvajā ziņojumā "Par turpmāko rīcību Latvijas nacionālo patentu kvalitātes uzlabošanas jomā", kuru MK 2019. gada 26.novembra sēdē pieņēma zināšanai. Pieņemot zināšanai informatīvo ziņojumu, MK uzdevis Patentu valdei turpināt uzsākto pilotprojektu līdz 2026. gada 1. septembrim atbilstoši informatīvajā ziņojumā minētajam rīcības plānam, kā arī TM līdz 2024. gada 1. decembrim izvērtēt turpmāko rīcību piešķirto patentu kvalitātes uzlabošanas jomā un informēt par to MK. 
2. Izpildīts
Ir ieviesta jauna iniciatīva uzņēmējiem – intelektuālā īpašuma priekšizpēte.
Iniciatīvas mērķis ir palīdzēt mazajiem un vidējiem uzņēmumiem aktīvāk izmantot un izprast intelektuālā īpašuma aizsardzības rezultātā iegūtās priekšrocības un apzināties savus nemateriālos aktīvus, kurus būtu vērts aizsargāt ar intelektuālā īpašuma tiesībām, tādējādi palīdzot pašiem uzņēmumiem straujāk attīstīties un kopumā veicinātu uz inovācijām balstītu ekonomikas izaugsmi. Šāds atbalsts pieejams bez maksas, vēršoties Patentu valdē, konkrētāk Intelektuālā īpašuma informācijas centrā.

3. Izpildīts
Projekts noslēgts, izstrādāta Patentu administrēšanas informācijas sistēma, kas ļauj patentu pieteikumus iesniegt elektroniski (iesniegts 31 nacionālo patentu pieteikums). 
Kopumā Patentu valde izgudrotājiem, uzņēmējiem, patentu īpašniekiem un viņu pārstāvjiem piedāvā 8 jaunus e-pakalpojumus. Jaunie patentu e-pakalpojumi nodrošinās patentu pieteicējiem vairākas priekšrocības: patenta pieteikuma konfidenciālu iesniegšanu tiešsaistē bez nepieciešamības ierasties Patentu valdē klātienē, iespēju ērtā veidā veikt ikgadējos patentu uzturēšanas maksājumus, pieteicēju datu ievades korektumu un pēctecību. Tiešsaistē varēs iesniegt arī Eiropas patentu apstiprināšanas un papildu aizsardzības sertifikātu pieteikumus un saņemt citus ar patentiem saistītus pakalpojumus.






2.3. [bookmark: _Toc71290802]Papildus veiktie pasākumi uzņēmējdarbības vides uzlabošanai

[bookmark: _Hlk130559643]Papildus Plānā iekļautajiem pasākumiem, iestādes sniegušas informāciju par paveikto uzņēmējdarbības vides uzlabošanai ārpus Plāna tvēruma.


TM: Saeimā galīgajā lasījumā 2022.gada vidū tika pieņemts "Grozījumi Komerclikumā", "Grozījumi likumā "Par Latvijas Republikas Uzņēmumu reģistru"" un "Grozījumi Finanšu instrumentu tirgus likumā", ar kuriem īstenota akciju sabiedrību reforma (likumi stāsies spēkā 2023.gada 1.jūlijā). 

Grozījumu galvenais mērķis ir nodrošināt akciju sabiedrību caurspīdīgumu, radot piekļuvi informācijai par akciju sabiedrību īpašniekiem. Ar likumiem tiek saglabāts akciju iedalījums divu veidu akcijās: reģistrētās akcijās, kuras tiek uzskaitītas akciju sabiedrības vestā akcionāru reģistrā, un dematerializētas akcijās, kuras tiek iegrāmatotas kontos. Visām akciju sabiedrībām neatkarīgi no izvēlētā akciju veida tiek paredzēts pienākums informāciju par akcionāriem iesniegt UR: akciju sabiedrībai, kura ved akcionāru reģistru un pati uzskaita savus akcionārus, informācija UR ir jāiesniedz tiklīdz tiek veiktas izmaiņas akcionāru reģistrā, savukārt, akciju sabiedrībai, kuras akcijas ir reģistrētas finanšu instrumentu kontos, UR ir jāsniedz informācija par lielākajiem akcionāriem un šī informācija ir sniedzama, tiklīdz akcionāri ir informējuši akciju sabiedrību par akciju piederību. 

Papildus grozījumiem, kas vērsti uz akciju sabiedrību caurspīdīguma nodrošināšanu, likumi paredz virkni jaunumu, kuru mērķis ir modernizēt un atvieglot gan akciju sabiedrību, gan SIA procedūru (sapulču organizēšanu un pamatkapitāla apmaksa) veikšanu:

· Dalībnieku/akcionāru sapulces 
Ar grozījumiem tiek modernizēta akcionāru sapulču sasaukšanas kārtība, kā arī akcionāru un dalībnieku sapulču dokumentu pieejamība un akcionāru sapulces norises kārtība: 
- grozījumi paredz, ka visi sapulcei nepieciešamie dokumenti ir jānodrošina dalībniekiem/akcionāriem elektroniskā veidā (piemēram, ievietojot sabiedrības mājaslapā vai nosūtot uz akcionāra e-pastu); 
- attiecībā uz saziņu ar kontos reģistrēto akciju turētājiem tiek atcelta prasība par paziņojumu publicēšanu oficiālajā laikrakstā "Latvijas Vēstnesis", aizstājot to ar paziņojumu nodošanu caur starpniekiem (caur finanšu instrumentu kontiem); 
- attiecībā uz reģistrēto akciju turētājiem tiek paredzēts, ka akcionārs papildus savai dzīvesvietas adresei vai juridiskajai adresei akcionāru reģistrā drīkst ierakstīt arī saziņas adresi (kas var būt arī elektroniskā pasta adrese), kuru sabiedrībai ir pienākums izmantot saziņā ar akcionāru; 
- grozījumi pilnveido un precizē termiņus un kārtību, kādā akcionāri var izlietot savas tiesības iesniegt papildu jautājumus akcionāru sapulces darba kārtībai vai papildu lēmumu projektus darba kārtībā jau iekļautiem jautājumiem.  
 
· Pamatkapitāla apmaksa 
Grozījumi pilnveido un vienkāršo pamatkapitāla apmaksas kārtību: 
- grozījumi paredz, ka viss SIA un akciju sabiedrības pamatkapitāls vai tā palielinājums ir jāapmaksā līdz attiecīga pieteikuma iesniegšanai UR. Attiecīgi tiek noteikts, ka turpmāk komercreģistrā tiks ierakstīts tikai apmaksātais pamatkapitāls, atsevišķi neizdalot parakstīto un apmaksāto pamatkapitālu. 

Tāpat tiek paredzēts, ka pamatkapitāla apmaksa būs veicama 6 mēnešu laikā no brīža, kad pieņemts lēmums par pamatkapitāla palielināšanu, bet pieteikums UR būs jāsniedz tikai vienreiz – pēc pamatkapitāla apmaksas; 
- ar grozījumiem tiek precizēts, ka pamatkapitāla apmaksa var tikt veikta ne tikai kredītiestādē, bet gan jebkurā maksājumu pakalpojumu iestādē; 
- grozījumi paredz, ka ikvienai sabiedrībai (tajā skaitā, SIA ar samazinātu pamatkapitāla apmēru) ir pienākums atvērt maksājumu kontu pirms tās reģistrācijas komercreģistrā.


FM, VID: papildus veiktie pasākumi uzņēmējdarbības vides uzlabošanai par periodu no 01.03.2021. līdz 31.12.2022.

1. VID EDS uzlabojumi: 
Izstrādāta jauna EDS pārskatu sadaļas saskarne, nodrošinot interaktivitāti (iespēja veidot personificētu pārskatu sarakstu): 
· pārskatu saskarnē ieviestas divas jaunas cilnes: "Mani pārskati" un "Visi pārskati"; 
· ieviesta interaktīva funkcija, kuru izmantojot, lietotājam ir iespēja izveidot savu sarakstu ar tiem saistošajiem pārskatiem “Mani pārskati”;
· izmantojot cilni “Visi pārskati”, nodrošināta iespēja atvērt un pieprasīt datus arī par citiem pārskatiem, kas nav iekļauti sarakstā “Mani pārskati”; 
· ieviests jauns skats pārskatu saraksta attēlošanā ar iespēju pārskata grupas izvērst un sakļaut; 
· ieviesta pārskatu grupēšana un attēlošana atbilstoši nodokļu maksātāja tipam: fiziska persona, juridiska persona un tā statusam: saimnieciskās darbības veicējs, PVN maksātājs.
EDS sadaļā “Pārskati” – “Budžeta maksājumu nomaksas stāvoklis un veiktie maksājumi”, kā arī sadaļā “Maksājumi” – “Nomaksas stāvoklis” ir ievietots jauns pārskats “Pārskata perioda apkopojums - salīdzināšana”, kurš nodrošina gada pārskata sagatavošanai nepieciešamo saistību un prasību atlikumu salīdzināšanu ar VID;
EDS  pārskats “Budžeta maksājumu nomaksas stāvoklis” ir papildināts ar jaunu rindu “Neattiecināmās iemaksas”, t.i., vienotajā nodokļu kontā iemaksātā, bet vēl pret saistību neattiecinātā iemaksu summa. Līdz ar to ir nodrošināta iespēja EDS redzēt un salīdzināt neattiecināto iemaksu apmēru pagātnē;  
EDS sadaļa “Maksājumi” ir papildināta ar sadaļu “Citi konti”, nodrošinot, ka uzņēmums var salīdzināt veiktās iemaksas kontos - obligātā iemaksa par vieglo taksometru, ar kuru tiek veikti pārvadājumi vai drošības nauda akcīzes precēm.
Īstenota automātiska atgādinājumu nosūtīšana par nodokļu deklarāciju iesniegšanas termiņa tuvošanos;
izstrādāta EDS dokumenta "UIN pārskats par nerezidenta gūtajiem ienākumiem un samaksāto nodokli LR" jauna versija;
EDS pārskatu sadaļā "Pārskati par nodokļu aprēķiniem un avansa maksājumiem" iekļauts jauns pārskats "UIN deklarācijas nesakritību/kļūdu pārskats";
EDS dokumentā "Uzņēmuma ienākuma nodokļa deklarācija" taksācijas periodam sākot no 01.04.2022. tiek pielasīti dati 9.2.2 rindā “Iepriekšējā pārskata gadā kopējā darba ņēmējiem aprēķinātā bruto darba samaksa, no kuras samaksāti valsts sociālās apdrošināšanas maksājumi”;
Izstrādāts jauns EDS dokuments "Finanšu stabilitātes nodevas deklarācija" dokumentu grupā “Informatīvās deklarācijas un pārskati”, ar taksācijas periodu - gads, sākot ar 01.01.2022. taksācijas periodu.
2. Izstrādāta jauna e-pakalpojumu pieteikšanas funkcija – e-asistents jeb pilnvarotais e-pakalpojums, kas kopš 2022. gada marta ir ieviests visā valsts un pašvaldību vienoto klientu apkalpošanas centru (turpmāk – VPVKAC) tīklā un dod tiesības VPVKAC darbiniekiem klientu vārdā uz klienta sniegtā rakstveida pilnvarojuma pamata pieteikt atsevišķus e-pakalpojumus, piemēram, gada ienākumu deklarācijas iesniegšanu, atvieglojumu reģistrāciju un izmaiņu veikšanu algas nodokļu grāmatiņā, tādējādi nodrošinot iespēju e-pakalpojumus saņemt arī tiem iedzīvotājiem, kuriem trūkst datorprasmju vai nav pieejami elektroniskās identifikācijas līdzekļi..
3. Ieviests Saimnieciskās darbības ieņēmumu (SDI) konta risinājums, kas nodrošina (automātisku) nodokļa ieturēšanu no SDI konta un atbrīvo nodokļu maksātāju no deklarāciju iesniegšanas VID.
4. Lai mazinātu administratīvo slogu, no 01.01.2021. VID administrētajiem valsts budžeta maksājumiem ir jauns konts – vienotais nodokļu konts, kas aizstāj līdzšinējos nodokļu kontus.
5. Nodrošināta virtuālā asistenta TOMS attīstība, konsultāciju sniegšana 24/7 un scenāriju pilnveidošana ārējo un iekšējo klientu konsultēšanā.
6. Nodrošināta datu saņemšana par veiktajiem pasažieru komercbraucieniem ar taksometru vai vieglo automobili tiešsaistēs režīmā.
7. Ieviests e-asistenta pakalpojums padziļinātu konsultāciju sniegšanai par kapitāla pieauguma jautājumiem.
8. Lai paātrinātu muitas formalitāšu kārtošanu, Elektroniskās muitas datu apstrādes sistēmā (turpmāk – EMDAS):
· ieviesta jauna EMDAS  Pagaidu uzglabāšanas (PU2) funkcionalitāte, lai apstrādātu ievērojamo datu apjomu par pasta sūtījumiem. 16.06.2021. VAS “Latvijas Pasts” uzsāka darbu ar jauno funkcionalitāti;
· EMDAS ieviesta jauna funkcionalitāte Importa muitas deklarācijas pasta sūtījumiem ar īpaši samazinātu datu kopu, t. sk. nodrošināta tās integrācija ar saistītajām VID, EK un citu iestāžu sistēmām, kā arī pasta operatoru sistēmām; 
· ieviestas izmaiņas EMDAS Manifestu un pagaidu uzglabāšanas (MAN/PU) funkcionalitātes Elektroniskā transporta dokumenta (ETD) un Pagaidu uzglabāšanas deklarācijas (PUD) moduļos atbilstoši Savienības Muitas kodeksa  prasībām - izmaiņas atbilstoši ES tiesību aktos veiktajiem grozījumiem, ETD un PUD datu elementos un PUD saistībā ar preču atrašanās vietas norādīšanu.

IZM: 2021.gadā tika pieņemti grozījumi Augstskolu likumā, mainot augstskolu iekšējās pārvaldības modeli un rektoru ievēlēšanas kārtību, kā arī nosakot jaunu augstskolu tipoloģiju, un konkrētus atbilstības kritērijus katram tipam. 
Grozījumu mērķis bija augstskolu pārvaldības sistēmas atvēršana sabiedrības un industrijas pārstāvjiem, lai mazinātu plaisu starp augstskolām, sabiedrību un  industriju. Grozījumi tika izstrādāti ņemot vērā rekomendācijas augstākās izglītības iestādēm un politikas veidotājiem, kuras sniedza Pasaules Bankas neatkarīgā pētījuma eksperti. 

a)	Augstskolas paredzēts iedalīt četros tipos:
· Zinātnes universitātes:
īsteno vismaz trīs augstākā izglītības līmeņa studiju programmas
universitātē vismaz 65% akadēmiskā personāla ir ar zinātnes doktora grādu
· Mākslu un kultūras universitātes:
īsteno bakalaura un maģistra studiju programmas un profesionālā doktora studiju programmas mākslās
zinātnes doktora studiju programmas īsteno, ja konkrētajā studiju virzienā uzrādīti starptautiskam līmenim atbilstoši pētniecības rezultāti vai arī zinātnes doktora studiju programmas veidotas sadarbībā ar partnerinstitūciju
vismaz 70% studējošo studē mākslu
vismaz 40% vēlētā akadēmiskā personāla ir ar zinātnes doktora grādu vai profesionālo grādu mākslās, tostarp vismaz 25% jābūt ar zinātnes doktora grādu
vismaz 20% akadēmiskā personāla jābūt nacionālā un starptautiskā līmenī atzītiem māksliniekiem
· Lietišķo zinātņu universitātes:
īsteno bakalaura un maģistra līmeņa programmas;
zinātnes doktora studiju programmas īsteno, ja konkrētajā studiju virzienā uzrādīti starptautiskam līmenim atbilstoši pētniecības rezultāti vai arī zinātnes doktora studiju programmas veidotas sadarbībā ar partnerinstitūciju;
īsteno studiju programmas vismaz divos studiju virzienos;
vismaz 60% vēlētā akadēmiskā personāla ir ar zinātnes doktora grādu.
· Lietišķo zinātņu augstskolas  
īsteno bakalaura un maģistra līmeņa programmas;
zinātnes doktora studiju programmas īsteno, ja konkrētajā studiju virzienā uzrādīti starptautiskam līmenim atbilstoši pētniecības rezultāti vai arī zinātnes doktora studiju programmas veidotas sadarbībā ar partnerinstitūciju;
jāīsteno studiju programmu vismaz vienā studiju virzienā;
vismaz 50% vēlētā akadēmiskā personāla ir ar zinātnes doktora grādu.

Katras augstskolas stratēģisko specializāciju nosaka izglītības iestādes dibinātājs. Stratēģiskā specializācija  kalpos par pamatu augstskolas stratēģiskās attīstības plānošanai, nosakot primāri attīstāmās zinātnes nozares un studiju virzienus. Lai nodrošinātu efektīvu publisko resursu pārvaldību un investīcijas, valsts dibinātām augstskolām būs jāizvairās no programmu dublēšanas.

b)	Augstskolas padomes iedibināšana. Grozījumi Augstākās izglītības likumā paredz valsts dibinātajās augstskolās ieviest jaunu iekšējās pārvaldības institūciju - augstskolas padomi, kas atbildīga par augstskolas ilgtspējīgu attīstību, stratēģisko un finanšu uzraudzību. Padomei jānodrošina arī valsts augstskolas darbība atbilstoši tās attīstības stratēģijā noteiktajiem mērķiem.

Latvijas atvērtās zinātnes stratēģijas 2021. - 2027. gadam pieņemšana, vienotā pakalpojumu centra izveide un zinātnes rezultātu pieejamība

2022.gada 1. martā, valdība atbalstīja Izglītības un zinātnes ministrijas sagatavoto informatīvo ziņojumu “Latvijas atvērtās zinātnes stratēģija 2021. - 2027. gadam”, kuras mērķis ir nodrošināt sabiedrībai, pētniekiem, uzņēmumiem, politikas veidotājiem un citām mērķa grupām brīvi pieejamu zinātnisko informāciju (tostarp zinātniskās publikācijas un pētniecības datus) un veicināt padziļinātu sabiedrības iesaisti pētniecības procesos. Ieguvumi no Atvērtās zinātnes stratēģijas būs ne tikai sabiedrībai, kas spēs vieglāk piekļūt pētniecības rezultātiem un iesaistīties pētniecības procesos, bet arī uzņēmumiem un politikas veidotājiem. Pētnieki varēs apgūt pētniecības datu pārvaldības kompetences, saņemt atbalstu pētniecības datu pārvaldībā un izmantot mūsdienīgākos digitālos rīkus un repozitorijus, tādējādi veicinot zinātnes kvalitāti, integritāti un produktivitāti.

Atvērtās zinātnes stratēģija ir strukturēta 3 pīlāros:

I. pīlārs: “Atvērtā piekļuve zinātniskajām publikācijām” apraksta atvērtās piekļuves publicēšanās praksi un definē nacionālu atvērtās piekļuves politiku – visām jaunajām valsts finansēto pētniecības programmu ietvaros radītajām zinātniskajām publikācijām jābūt brīvi pieejamām “zaļajā” vai “zelta” atvērtajā piekļuvē bez embargo perioda.

II. pīlārs: “FAIR pētniecības dati” paredz, ka pētniecības datiem jābūt atvērtiem pēc noklusējuma, kā arī, ka ilgtermiņa saglabāšanai un atkārtotai izmantošanai paredzētiem pētniecības datiem, to metadatiem un e-infrastruktūrām maksimāli jāatbilst FAIR (findable, accessible, interoperable, reusable) principiem.

III. pīlārs: “Sabiedriskā zinātne (Citizen Science)” paredz kopradē (co-creation)  balstītu sabiedriskās zinātnes veicināšanu, sniedzot sabiedriskās zinātnes iniciatīvām informatīvu atbalstu un piekļuvi zinātniskām e-infrastruktūrām (t.sk. pētniecības datu repozitorijiem); sabiedriskās zinātnes principu ieviešanu; sabiedriskās zinātnes integrēšanu Latvijas zinātnes komunikācijas aktivitātēs; kā arī Latvijas dalībnieku iesaisti starptautiskās iniciatīvās un tīklos.
· Atvērtās zinātnes stratēģijas pasākumu plānā iekļautas tādas nozīmīgas iniciatīvas kā:
· Augstākās izglītības un zinātnes informācijas tehnoloģiju koplietošanas pakalpojumu centra (VPC) izveide koplietošanas informācijas tehnoloģiju pakalpojumu pārvaldības uzlabošanai;
· DataverseLV vispārējo pētniecības datu repozitoriju tīkla izveide Latvija;
· datu kuratoru (Data Steward) programmas īstenošana;
· pētniecības datu pārvaldības plānu prasību ieviešana valsts finansētajās pētniecības programmās;
· atvērtās zinātnes monitoringa sistēmas izveide;
· Latvijas zinātnisko institūciju plašākas iesaistes veicināšana Eiropas Atvērtās zinātnes mākoņa (EOSC) iniciatīvā.

